އިސްލާމްދީނުގައި އެންމެ ބުރަ އަޅުކަން – ۞ Haqqu.info\nالشيخ عبد الله يوسف عزّام ޖިހާދު\nއިސްލާމްދީނުގައި އެންމެ ބުރަ އަޅުކަން\n10/06/2017 10/06/2017 އަބޫ ޖައްރާޙް\nއަހަރެން މިދީނަށް ނަޒަރު ހިންގާލުމުން އަދި މިދީނުގެ ނިޝާން ތަކާއި އަޅުކަމުގައިވީ ގިނަ ތަޖުރިބާ ތަކުން އަހަރެންނަށް އެނގުނު ގޮތުގައި އަޅާގެ މައްޗަށް އެންމެ ބުރަވެގެންވާ އަޅުކަމަކީ ޖިހާދު ކުރުމެވެ. އެހެންކަމުން މި އުދަގޫތަކާއިހުރެ އިސްލާމްދީނުގެ އެންމެމަތީ ދަރަޖައެއް ދެވިފައި ވަނީވެސް ޖިހާދަށެވެ. ﷲ & މުޖާހިދުންނަށްޓަކައި ތައްޔާރު ކުރައްވަވާފައިވާ އަޖުރަކީ އޭގެން އުނި ކުރެވުމެއް ނުވާ މަތިވެރި އަޖުރެކެވެ.\nއަބޫ ޛައްރު ގެ އަރިހުން ރިވާވެގެންވެއެވެ. ތިމަންކަލޭގެފާނު ރަސޫލާ ؛ ގެ އަރިހުގައި ދެންނެވީމެވެ.[އޭ ﷲގެ ރަސޫލާއެވެ. ޢަމަލު ތަކުގެ ތެރެއިން އެންމެ ހެޔޮކަން ބޮޑުވެގެންވާ ޢަމަލަކީ ކޮބައިތޯއެވެ؟] އެކަލޭގެފާނު ހަދީޘް ކުރެއްވިއެވެ. [ﷲ އަށް އީމާންވެ އެއިލާހުގެ މަގުގައި ޖިހާދު ކުރުމެވެ.] (ބުޙާރީ އަދި މުސްލިމް)\nއަދި އަބޫ ހުރައިރާ > ގެ ރިވާޔަތުގައި ވަނީ މިފަދައިންނެވެ:\nރަސޫލާ ؛ އަށް ސުވާލު ވެވުނެވެ. [ﷲގެ މަގުގައި ޖިހާދު ކުރުމާއި އެއްފަދަވެގެންވާ (ދަރުމައިގެ ގޮތުން) އަޅުކަމަކީ ކޮބައިތޯއެވެ؟] އެކަލޭގެފާނު ހަދީޘް ކުރެއްވިއެވެ. [އެއީ ތިޔަބައިމީހުންނަށް ކުޅަދާނަވެގެންވާ ކަމެއް ނޫނެވެ.] ދެތިންފަހަރަކު އެޞަޙާބީ އެސުވާލު ތަކުރާރު ކުރެއްވިއެވެ. ކޮންމެފަހަރަކުވެސް ޖަވާބުގައި އެކަލޭގެފާނު ޙަދީޘް ކުރައްވަނީ އެއީ ތިޔަބައިމީހުންނަށް ކުޅަދާނަވެގެންވާނޭ ކަމެއް ނޫންކަމަށެވެ. އެއަށްފަހު އެކަލޭގެފާނު ޙަދީޘް ކުރެއްވިއެވެ. [ﷲގެ މަގުގައި ޖިހާދު ކުރާ މުޖާހިދެއްގެ މިސާލަކީ އެމުޖާހިދު އެނބުރި އަންނަންދެން ވީއްލުމެއްނެތި ރޯދައަށްހުރެ، އަދި ހުއްޓުމެއްނެތި ނަމާދު ކުރާ މީހެއްގެ މިސާލެވެ.] (ބުޙާރީ އަދި މުސްލިމް)\nއަދި މުސްނަދް އަހުމަދު އަދި އައް ތިރިމިޒީގައި އައިސްފައިވާ ޞައްޙަ ހަދީޘެއްގައިވެއެވެ: [ﷲގެ މަގުގައި ހަނގުރާމަ ކުރުމުގައި ސަފެއްގައި ހިނދުކޮޅަކު ހޭދަކުރުން 60 އަހަރުވަންދެން ނަމާދުގައި ހުރުމަށްވުރެ ހެޔޮކަންބޮޑެވެ.]\nއެހެންކަމުން ދަރުމައިގެ ގޮތުން ޖިހާދާއި އެއްފަދަ ވެގެންވާ އެހެން އެއްވެސް ކަމެއް ނުވާކަމަށް އިޖުމާޢްވެއެވެ. އަދި ހަމައެއާއިއެކު ރިބާތުގައި ހުރުމަކީ (އެބަހީ:ﷲގެ މަގުގައި ފާރައަށް ހުރުން) ކައުބާގައި (ނަމާދަށް) ހުރުމަށްވުރެ ހެޔޮކަމެކެވެ. އަބޫ ޙުރައިރާ ގެ އަރިހުން ރިވާވެގެންވެއެވެ. ރަސޫލާ ؛ ހަދީޘް ކުރެއްވިއެވެ. [ތިމަންކަލޭގެފާނަށް ލޮބުވެތިވެގެންވަނީ ލައިލަތުލް ޤަދުރް ވިލޭރޭގައި ޙަޖަރުލް އަސްވަދް ކައިރީގައި ނަމާދަށް ހުރުމަށްވުރެ ﷲ ގެ މަގުގައި ރިބާތު ގައި ހުރުމެވެ.] މިރިވާޔަތް އަބޫ ޙުރައިރާ ގެ ޤައުލެއްގެ ގޮތުގައި ވެސް އައިސްފައިވެއެވެ. (ބުޚާރީ، މުސްލިމް)\nއަދި ކީރިތި ޤުރުއާންގައި ﷲ ` ވަޙީ ކުރައްވާފައިވަނީ މިފަދައިންނެވެ:\n¢أَجَعَلْتُمْ سِقَايَةَ الْحَاجِّ وَعِمَارَةَ الْمَسْجِدِ الْحَرَامِ كَمَنْ آمَنَ بِاللَّهِ وَالْيَوْمِ الآخِرِ وَجَاهَدَ فِي سَبِيلِ اللَّهِ لا يَسْتَوُونَ عِنْدَ اللَّهِ وَاللَّهُ لا يَهْدِي الْقَوْمَ الظَّالِمِينَ (١٩)الَّذِينَ آمَنُوا وَهَاجَرُوا وَجَاهَدُوا فِي سَبِيلِ اللَّهِ بِأَمْوَالِهِمْ وَأَنْفُسِهِمْ أَعْظَمُ دَرَجَةً عِنْدَ اللَّهِ وَأُولَئِكَ هُمُ الْفَائِزُونَ (٢٠)يُبَشِّرُهُمْ رَبُّهُمْ بِرَحْمَةٍ مِنْهُ وَرِضْوَانٍ وَجَنَّاتٍ لَهُمْ فِيهَا نَعِيمٌ مُقِيمٌ (٢١)خَالِدِينَ فِيهَا أَبَدًا إِنَّ اللَّهَ عِنْدَهُ أَجْرٌ عَظِيمٌ (٢٢)£\n[ޙައްޖުވެރިންނަށް ބޯފެންދީ، މަސްޖިދުލް ޙަރާމް (ކަޢުބާ) މަރާމާތުކޮށް ބަލަހައްޓައި އުޅޭ މީހަކާއި، ﷲ އަށާއި އާޚިރަތްދުވަހަށް އީމާންވެ، ﷲގެ މަގުގައި ޖިހާދުކޮށްއުޅޭ މީހަކާ ދެމީހުން، އެއްފަދަކަމަށް ތިޔަބައިމީހުން ހީކުރަނީ ހެއްޔެވެ؟ (އެހެނެއްކަމަކު) ﷲގެ ޙަޟްރަތުގައި އެ ދެބައިމީހުން ހަމަހަމައެއް ނުވާނެއެވެ. އަދި (ދަންނާށެވެ) އަނިޔާވެރި ބަޔަކަށް، ﷲ ތެދުމަގެއް ނުދައްކަވާނެއެވެ. އީމާންވެ ހިޖުރަކޮށް، ﷲގެ މަގުގައި އެބައިމީހުންގެ މުދައުތަކާއި، ނަފްސުތަކުން ޖިހާދުކޮށް އުޅުނު މީހުންނީ، ﷲ ހަޟްރަތުގައި ދަރަޖަ އެންމެ މަތިވެރިވެގެންވާ މީހުންނެވެ. އަދި އެބައިމީހުންނީ، ހަމަ ކާމިޔާބު ލިބިގެންވާ މީހުންނެވެ. އެބައިމީހުންގެ ވެރި އިލާހުގެ ހަޟްރަތުން އެބައިމީހުންނަށް ރަޙްމަތާއި، ރުހިވޮޑިގަތުމާއި، ބަގީޗާތައް (ޖަންނަތު) ހުރިކަމުގެ އުފާވެރި ޚަބަރު އެބައިމީހުންނަށް ދެއްވައެވެ. އެތާނގައި، އެބައިމީހުންނަށް އަބަދުގެ އަބަދަށް ދެމިހުންނަނިވި ނިޢުމަތްތައް ވެއެވެ. އެތާނގައި، އެބައިމީހުން އަބަދުގެ އަބަދަށް ދެމިތިބެނިވި ގޮތުގައެވެ. ހަމަކަށަވަރުން، ﷲގެ ޙަޟްރަތުގައި ބޮޑުވެގެންވާ ދަރުމަހުއްޓެވެ.] (ސޫރަތުލް ތައުބާ: 19-22)\nޞަޙީޙް މުސްލިމްގައި ބަޔާން ވެގެންވާ ގޮތުގައި މި އާޔަތް ބާއްވައިލެއްވުނު ސަބަބެއް ކަމުގައިވަނީ ދަރުމައިގެ ގޮތުން އެންމެ ހެޔޮކަން ބޮޑުވެގެންވާ އަޅުކަމަކީ ކޮބައިތޯ އާއި ބެހޭ ގޮތުން ޞަޙާބީންގެ މެދުގައި އުފެދުނު އިޚްތިލާފް އަކާއި ގުޅިގެންނެވެ. އެއަޅުކަމަކީ ޙައްޖުވެރިންނަށް ފެން ފޯރުކޮށް ދިނުންތޯ؟ ނުވަތަ މަސްޖިދުލް ހަރާމް ބެލެހެއްޓުންތޯ؟ ނުވަތަ ﷲ ` ގެ މަގުގައި ޖިހާދު ކުރުންތޯ؟ (މިކަމުގައި އިޚްތިލާފް އާއި ގުޅިގެންނެވެ.)\nއަހަރެންނަށް ހޯދުނުގޮތުގައި ޖިހާދުގައި އެންމެ ބުރަ ކަމަކީ ކެތްތެރިކަމާއިއެކު މަޑުން ހުރުމެވެ. ހަނގުރާމައަށް ފާރައަށް (ރިބާތުގައި) ތިބުމަކީ ހަޤީޤީ ހަނގުރާމައަށް ވުރެ މާ ބުރަކަމެކެވެ. ރިބާތުގައި ހޭދަކުރަން ޖެހޭ ވަގުތު ދިގުވާވަރަކަށް އިންސާނާގެ ކަންނެތް ފުރާނައަށް ފޫހިކަން އިޙުސާސް ކުރުވައެވެ. އެ ނަފްސަކަށް ބޭނުންވާ ޝައުޤުވެރިކަމާއި ޖޯޝު ގެނުވައިދޭ ކަންތައްތައް ކުރިމަތި ނުވާނަމަ އަދި މައިދާނުގައި ހިތްވަރު ގަދަކުރުމަށް ބޭނުންވާނޭ ޝައުޤުވެރިކަން ނުވާނަމަ އެކަމަށް ހުންނަ ފޯރި ދުވަހަކަށް ފަހު ދުވަހެއް ކުޑަވެގެން ދާނެއެވެ.\nޚާއްޞަކޮށް ދުނިޔޭގެ ޒީނަތްތެރިކަމާއި ޚަޒާނާތައް ދޫކޮށް، އަދި އެބައިމީހުންގެ ވިދާބަބުޅަމުންދާ އުއްމީދީ ހުވަފެންތަކަށް ފުރަގަސްދީ، ދުރު ކަންކޮޅުތަކުން ޖިހާދު ކުރުމަށް އައިސް، މުޖާހިދުންނާއި އެކުގައިތިބި އަޙުންނަށް މިކަމުގެ ހަޤީޤަތް ވަރަށް ރަނގަޅަށް ސާފުވާނެއެވެ. އެފަދަ އަޚުންގެ ގާތަށް ޝައިތާނުންތައް އައިސް، ދޫކޮށްފައި އައި ދުނިޔެއަށް އެބައިމީހުން ހައްލުވަން މަސައްކަތް ކުރާނެއެވެ. އަދި ޝައިޠާނާ ގާތްވެގަންނަނީ އެ ޢަމަލެއްގެ’ ފައިދާ‘ އަދި ’އަޅާކިރުމުގެ‘ އަދި ’ގެއްލުމާއި، ހަލާކު‘ މިކަންތައްތަކުގެ މައްޗަށް ދީނުގައި ހުޅުވިފައިވާ ދޮރުތަކުގެ ތެރެއިންނެވެ.\nފުރަތަމަ އޭނާ އެބައިމީހުންގެ ގާތުގައި ސީދާސީދަލަށް ޖިހާދުކުރުން ދޫކޮށްލުމަކަށް ގޮވައެއްނުލާނެއެވެ. އެކަމަކު ޖިހާދަށްޓަކައި އެބައިމީހުން އެބަޔަކު ދޫކޮށްފައި އައި އެބައިމީހުންގެ ދަރިންނާއި، ދޫކޮށްފައި އައި މިސްކިތްތައް ބަލަހައްޓާނޭ މީހަކުނެތްކަމާއި، ދޫކޮށްފައި އައި އާއިލާތައް ރޫޅޭނޭ ކަމުގެ މަތިން ވިސްނައިދީ މިދޮރުތަކުން ސިކުނޑީގެ ތެރެއަށް ވަދެއެވެ.\nނިދާއުލް އިސްލާމްގެ،5ވަނަ އަދަދުގެ ގެ 22 ވަނަ ޞަފްޙާ\nހަަނގުރާާމަ އަަޅުކަަން ޖިހާދު\nފާފަތައް ފޮހެވިގެން ދިއުމާއި ގުޅޭގޮތުން


ރައްޔިތުމިހާގެ ޙާދިމުން ރައްޔިތުމީހާ އަށް އިހުމާލުވޭބާ ؟!!!\nއާތިފް ހުސެއިން 30 މެއި 20160ކޮމެންޓް\nމިއަދު އަޅުގަނޑުމެން ލޯހުޅުވާލި ކޮންމެ ދިމާއަކުން ފެންނަނީ ޤައުމުގެ އިޖުތިމާއީ ފޭރާން ވީދި ހަފުސްވަމުންދާ މަންޒަރެވެ. ރަށްރަށުގެ ތަރައްޤީގެ ދުވެލި ބާރުކޮށްލާނަމޭ ހިތާ ގިޔަރު މައްޗަށްޖައްސާލާ ކޮންމެފަހަރަކު ޤައުމުގެ އަސާސީ ގުނަވަންތައް ބިންދަ ބިންދައިގެން ދާ މަންޒަރެވެ. ވެރި ކަމުގެ އެންމެ މަތީ ފަންތީންފެށިގެން ގޮސް އެންމެ ދަށުފަންތިއާއި ހަމަޔަށްވެސް ކަންހުރީ މިބީދައިންނެވެ. އާދެ! އަޅުގަނޑުމެން މިބީދައިން ބަސްބުނާއިރު އެންމެގާތުން ފެންނަ ހުރި މަންޒަރަކީ...\nމަރުހޫމް ޒާހިރު ނަސީރުގެ ޒިކުރާ އައު ކުރުން..\nnoonu 26 މެއި 20160ކޮމެންޓް ރިޕޯޓް، އަތޮޅު ހަބަރު، މީހުން، ތިމާވެށި، ސިއްހަތު،\nދިވެހި ކުޅިވަރާއި ނޫސްވެރިކަމުގެ އިތުރުން ދައުލަތަށް ވެސް ގިނަ ދުވަހު ހިދުމަތް ކުރެއްވި، ނިޝާން އިއްޒުއްދީނުގެ ޝަރަފްވެރި ވެރިޔާ މަރުހޫމް ޒާހިރު ނަސީރުގެ ހަނދާނުގައި ބޭއްވި ތައުޒިޔާ ފޮތުގައި ސޮއި ކުރުމަށް މިއަދު ހެނދުނު ހަތަކުން ފެށިގެން މިރޭގެ އަށެއް ޖެހުމާއި ހަމައަށް ހުޅުވާލި ފުރުސަތުގައި ގިނަ ފަރާތްތަކަކުން ސޮއިކޮށްފިއެވެ. ތައުޒިޔާ ފޮތުގައި ސޮއި ކުރުން ކުރިއަށް ގެންގޮސްފައިވަނީ ހ. ބޯޅަގެ އާއި ޒުވާނުންގެ މަރުކަޒުގައެވެ.\nއަހުމަދު ޖައިޝަމް 16 މެއި 20162ކޮމެންޓް ރިޕޯޓް، ކުޅިވަރު، މީހުން، ތާރީޚް،\nމާލޭއަށް ދިމާވަމުން އަންނަ ފެން ބޮޑުވުމުގެ މައްލަސަ އަށް ހައްލެއް އަންނާނެ ދުވަހަކީ މާލޭ ގައި ދިރިއުޅޭ ކޮންމެ ރައްޔިތެއްވެސް ދެކެން ބޭނުންވާނެ ދުވަހެކެވެ. ކުރިއަށް އޮތީ ވިއްސާރަ މޫސުންކަމުން މި މައްސަލައަށް ހައްލެއް ނާންނަ ނަމަ މާލޭގައި ދިރުއުޅޭ ރައްޔިތުން އެތަކެއް ދަތި ތަކަކާއި ކުރިމަތިލާންޖެހޭނެއެވެ. މާލޭގައި ދިރިއުލޭ ބައެއް ފަރާތްތަކާއި ވާހަކަ ދައްކާލުމުންވެސް އެނގިގެން ދަނީ މިހާރު އެބޭފުޅުންގެ އެންމެ ބޮޑު...\nދުވަހުގެ ރެސިޕީ: ގްރީން ސެލެޑް\nއައިމިނަތު އާޒިޔާ 15 މެއި 2016 1 ކޮމެންޓް ރިޕޯޓް، މީހުން، ތިމާވެށި،\nލެޓިއުސް އަކީ ދިވެހިންގެ ތެރޭގައި ވަރަށް އާންމު އެއްޗެކެވެ. މިގޮތުން ލެޓިއުސް ފަދަ ފެހިކަން ގަދަ ފައިދާހުރި ގިނަ ބާވަތްތަށް ދިވެހިންގެ ތެރޭގައި ބޭނުންކުރުން މިއަދު މިވަނީ އާންމު ވެފައެވެ. ދިވެހިންނަކީ އަބަދުވެސް ދުޅަހެޔޮ ސިއްހަތެއްގައި ހުރުމަށް ގިނަގުނަ މަސައްކަތްތަކެއް ކުރާ ބައެވެކެވެ. މިއަދު ދުވަހުގެ ރެސިޕީގެ ގޮތުގައި މި ގެނެސްދެނީ "ގްސީން ސެލެޑް" އެވެ. ބޭނުންވާ ތަކެތި: 1 ބޮނޑި...\nއައިމިނަތު އާޒިޔާ 14 މެއި 20160ކޮމެންޓް ރެސިޕީ، މީހުން، މުނިފޫހިފިލުވުން، ސިއްހަތު،\nގުޅުމެއް ދެމި އޮތުމުގެ އެންމެ ބޮޑު އަސްލަކީ ދެފަރާތުގެ ދެމެދުގައި އޮންނަންވާ އިތުބާރު ދެއޮތުމެވެ. ނުވަތަ އެމީހެއްގެ ތެދުވެރި ކަމެކެވެ. އިތުބާރާއި ނުލައި އެއްވެސް ގުޅުމެއް ކުރިޔާށް ނުދާނެކަމީ ކޮންމެ ބޭފުޅާކުވެސް ގަބޫލުކުރާނޭ ކަމެކެވެ. މުއާމަލާތް ކުރުމަކީ ދެފަރާތުގެ ދެމެދުގައި އިތުބާރު ގާއިމް ކުރުމުގައި ބޮޑު ދައުރެއް އަދާކުރާ ކަންތަކެވެ. މައްސަލައެއް ޖެހުމުން އެކަމެއް ހައްލުކުރުމަށް އެންމެ ބޮޑަށް ބޭނުންވަނީ ދެފަރާތުގެ ދެމެދުގައި މަޑުމައިތިރި...\nnoonu 13 މެއި 20160ކޮމެންޓް ރިޕޯޓް، މީހުން، މުނިފޫހިފިލުވުން،\nދިރިއުޅުމަކީ މިއީބާގެ އެޕިސޯޑް ތައް މި ރަމްޟާންމަހު ޗެނަލް 13އިން ގެނެސްދިނުމަށް ހަމަޖައްސައިފިއެވެ. މިކަމަށްޓަކައި ބްލޫބޭގައި ބޭއްވި ރަސްމިއްޔާތެއްގައި ދެ އެއްބަސްވުމެއްގައި ވަނީ ސޮއިކޮށްފައެވެ. އެގޮތުން ދިރިއުޅުމަކީ މިއީބާ ޗެނަލް ތޭރައިން ދެއްކުމުގެ އެއްބަސް ވުމުގައި ސޮއި ކުރައްވާފައިވަނީ ސްޓޭޝަން މެނޭޖަރ މުހައްމަދު ނިޔާޒް އާއި އަދި ދިރިއުޅުމަކީ މިއީބާގެ ޕްރޮޑިއުސަރ ޔޫސުފް...\nމާލޭގައި ހިނގި މާރާމާރީއެއްގައި ވެލިދޫ2ޒުވާނަކު ޒަހަމް ވެއްޖެ\nނޫނު ޑެއިލީ 12 މެއި 20160ކޮމެންޓް ހަބަރު، އަތޮޅު ހަބަރު، މީހުން، މުނިފޫހިފިލުވުން،\nމާރާމާރީއެއް ހިންގައި ދެ ޒުވާނަކު ޒަހަމް ކޮށްލައިފިއެވެ. ބުރާސްފަތި ދުވަހުގެ ރޭގަނޑު ހިންގި މާރާމާރީ ހިނގާފައިވަނީ ހެންވޭރު ދަނޑު ކައިރިން ނެވެ. މަންޒަރު ދުށް މީހަކު އެންޑީއަށް ކިޔައިދިން ގޮތުގައި މާރާމާރީ ހިންގާފައި ވަނީ ސައިކަލުގައި އައި ތިން މީހެކެވެ. އެ ތިން މީހުން ސައިކަލުން ފޭބުމަށްފަހު އެސަރަހައްދުގައި ހުރި މީހެއްގެ ގައިގައި ތަޅައިގަނެ މާރާމާރީ ހިންގާފައިވާ ކަމަށް މައުލޫމާތު ދިން މީހާ ބުންޏެވެ. ފުލުހުން...\nދުވަހުގެ ރެސިޕީ: ލެމަން ޕުޑިން\nފާތިމަތު ފާތިނާ 12 މެއި 20160ކޮމެންޓް ހަބަރު، އަތޮޅު ހަބަރު، މީހުން،\nލުނބޮޔަކީ ދިވެހިންނަށް ވަރަށް ފަސޭހައިން ލިބޭ އެއްޗެކެވެ. މިގޮތުން ކެއުމުގައި ލުނބޮޔަކީ ދިވެހިން ވަރަށް އާންމުކޮށް ބޭނުންކުރާ އެޗެކެވެ. ލުނބޯ ކެއުމަށް ބޭނުން ކުރާއިރު ލުނބޮއިން ޕުޑިން ވެސް އެޅެއެވެ. މިއަދު ދުވަހުގެ ރެސިޕީގެ ގޮތުގައި މި ގެނެސްދެނީ ލެމަން ޕުޑިން އަޅާނެ ގޮތެވެ. ބޭނުންވާ ތަކެތި: 60 ގުރާމު ބަޓަރު/މާޖިރީން 1 ލުނބޯ (ތޮށި ނަގާފައި)\n"ތަރުބަވީ އިރުޝާދު" ވެލިދޫގައި ބޭއްވުމަށް ހަމަޖެހިފައިވާ މުހިއްމު ވޯރކްޝޮޕެއް. އެއީ ކީއްވެ؟\nއަޖުނާދު އަލީ 12 މެއި 20160ކޮމެންޓް ރެސިޕީ، ވިޔަފާރި، މީހުން، ސިއްހަތު،\nއަޅުގަނޑުމެން މުސްލިމުން ދެބަސް ނުވާނެ ފަދައިން ކޮންމެ ކުއްޖަކުވެސް ދުނިޔެއަށް އުފަންވަނީ ފިޠުރަތުގެ ސާފުކަންމަތީގައެވެ. މިކަން އަޅުގަނޑުމެނަށް އެނގިގެން ދަނީ ރަސޫލުﷲ ޞައްލަﷲ ޢަލައިހި ވަސައްލަމްގެ ޙަދީޘްފުޅުންނެވެ. އަބޫ ހުރައިރާގެ އަރިހުން ރިވާވެގެންވާ މި ޙަދީޘްފުޅުން ދޭހަވާ މާނައަށް ބަލައިލާއިރު މިޙަދީޘްގައި ވަނީ ""ތުއްތު ކުއްޖާ މި ދުނިޔެމައްޗަށް އުފަންވަނީ ފިޠުރަތުގެ ސާފު ގޮތްމަތީއެވެ. އެ ކުއްޖާ ޔަހޫދީއަކަށްވެސް ނަޞާރާއަކަށްވެސް މަޖޫސީއަކަށްވެސް ހަދަނީ އެކުއްޖާގެ މައިން...\nޑެންގޫ ހުން ޖެހިގެން ހަތް މަހުގެ ތުއްތު ކުއްޖަކު ނިޔާ ވެއްޖެ\nއައިމިނަތު އާޒިޔާ 11 މެއި 20160ކޮމެންޓް ހަބަރު، އަތޮޅު ހަބަރު، މީހުން، ދީން،\nރާއްޖޭގައި ބާރު މިނެއްގައި ފެތުރެމުން އަންނަ ޑެންގޫ ހުން ޖެހިގެން މިއަދު މެންދުރު އައިޖީއެމްއެޗް ގައި ހަތް މަހުގެ ތުއްތު ކުއްޖަކު ނިޔާވެއްޖެއެވެ. ނޫނު ޑެއިލީއަސް މައުލޫމާތު ލިބިފައިވާ ގޮތުގައި މި ކުއްޖާ މާލެ ގެނެސްފައިވަނީ ފާފު އަތޮޅު ހޮސްޕިޓަލުން ފަރުވާ ދިނުމަށްފަހު އިތުރު ފަރުވާ ހޯދުމަށް ކަމުގައެވެ. މި ކުއްޖާ އައިޖީއެންއެޗް އަށް ގެނެސްފައިވަނީ މިމަހުގެ3ވަނަ ދުވަހުއެވެ. މާލެ ގެނައިއިރުވެސް...


India Ge Hiley Eheega Corrections Ah Vehicle Thakeh Hadhiyaa Koffi - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! -7ގަޑިއިރު ކުރިން\nއިންޑިއާގެ ހިލޭ އެހީގައި ކަރެކްޝަންސަށް ވެހިކަލްތަކެއް ހަދިޔާކޮށްފި\n1 ހަފްތާ ކުރިން ( ޖުލައި 14, 2021 )\nއިންޑިއާ އިން ހަދިޔާ ކުރި ވެހިކަލްތައް. --- ފޮޓޯ: ކަރެކްޝަނަލް ސާވިސް\nއިންޑިއާގެ ހިލޭ އެހީގެ ދަށުން މޯލްޑިވްސް ކަރެކްޝަނަލް ސާވިސް އަށް ވެހިކަލްތަކެއް މިއަދު ހަދިޔާކޮށްފިއެވެ.\nކަރެކްޝަނަލް ސާވިސްގެ މަސައްކަތް ފުރިހަމަ ގޮތުގައި ކުރުމަށް އަދި ދަތުރުފަތުރުކުރުމަށް ދިމާވެފައިވާ ދަތިތަކުން އަރައިގަތުމަށް، އިންޑިއާ ސަރުކާރުގެ ހިލޭ އެހީގެ ދަށުން އެ މުއައްސަސާ އަށް ބޭނުންވާ އުޅަނދުފަހަރު ހޯދުމަށް އަށް މިލިއަން ރުފިޔާ ވަނީ ހަމަޖައްސައިފައެވެ.\nމި އެހީ ދިނުމަށް ވާޗުއަލްކޮށް ބޭއްވި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދާއި އިންޑިއާ އިން ރާއްޖެ އަށް ކަނޑައަޅުއްވާފައި ހުންނަވާ ސަފީރު ސަންޖޭ ސުދީރުގެ އިތުރުން ކޮމިޝަނަ އޮފް ޕްރިޒަންސް އަހުމަދު މުހައްމަދުފުޅު ބައިވެރިވެވަޑައިގެންނެވިއެވެ. އަދި ފޮރިން މިނިސްޓްރީ އާއި އިންޑިއާ ހައި ކޮމިޝަނާއި ކަރެކްޝަނަލް ސާވިސްގެ އިސް ބައެއް ބޭފުޅުން ވެސް ބައިވެރިވެވަޑައިގެންނެވިއެވެ.\nވާޗުއަލްކޮށް މިއަދު ބޭއްވި ރަސްމިއްޔާތުގައި މިނިސްޓަރު ޝާހިދާއި އިންޑިއާ ސަފީރު ބައިވެރިވެވަޑައިގަންނަވަނީ. --- ފޮޓޯ: ކަރެކްޝަނަލް ސާވިސް\nފޮރިންސް މިނިސްޓްރީން މިއަދު ވިދާޅުވީ މި މަސައްކަތުގެ ފުރަތަމަ ބައިގެ ދަށުން ހަތަރު އެއްގަމު އުޅަނދު (3 ވޭން، 1 ކާރު) މިހާރު ހޯދާފައިވާ އިރު، ކަނޑުމަގުން ދަތުރުކުރުމަށް ދެ ލޯންޗެއް ހޯދުމުގެ މަސައްކަތް މިހާރު ކުރިއަށްދާ ކަމަށެވެ.\nމި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު ވަނީ ކުށްވެރިން އަލުން އަނބުރާ މުޖްތަމައަށް ބޭނުންތެރި ބައެއްގެ ގޮތުގައި ނެރެދިނުމަށް ކަރެކްޝަނަލް ސާވިސްއިން ކުރަމުންދާ މުހިއްމު މަސައްކަތް ފާހަގަކުރައްވައި، ދިވެހި ރައްޔިތުންނަށް މުހިއްމި ޚިދުމަތެއް ފޯރުކޮށްދެމުންދާ އެ ސާވިސްއިން ފޯރުކޮށްދޭ ޚިދުމަތްތައް އިތުރަށް ހަރުދަނާކުރުމަށް އެމުއައްސަސާގެ ގާބިލްކަން އިތުރުކުރުމުގެ މުހިއްމުކަމުގެ މައްޗަށް އަލިއަޅުއްވާލައްވާފައެވެ. މި ޕްރޮޖެކްޓަކީ 2019 ވަނަ އަހަރު އިންޑިއާގެ އެކްސްޓަރނަލް އެފެއާޒް މިނިސްޓަރު ޑރ. އެސް ޖައިޝަންކަރު ދިވެހިރާއްޖެއަށް ކުރެއްވި ރަސްމީ ދަތުރުފުޅުގައި އިއުލާންކުރެއްވި 106 މިލިއަން ރުފިޔާގެ ހިލޭ އެހީގެ ތެރެއިން ކުރިއަށްގެންދެވުނު ޕްރޮޖެކްޓެކެވެ.\nމޯލްޑިވްސް ކަރެކްޝަނަލް ސާވިސްއަކީ ހަރުދަނާ އުސޫލުތަކެއްގެ ދަށުން ޖަލުތަށް ބަލަހއްޓައި މުޖްތަމައުގެ ސަލާމަތާއި ރައްކާތެރިކަން ކަށަވަރުކުރުމުގައި އިސް ދައުރެއް އަދާ ކުރާ މުއައްސަސާއެކެވެ. މީގެ އިތުރުން މި މުއައްސަސާއަކީ ގައިދީން ކުއްކުރުމުން ދުރުހެލިކޮށް ރަނގަޅު ފަރުދުންގެ ގޮތުގައި މުޖުތަމައަށް ގެނައުމުގެ މަސައްކަތްވެސް ކުރާ މުއައްސަސާއެކެވެ.\nކޮމިޝަނަ އޮފް ޕްރިޒަންސް އަހުމަދު މުހައްމަދުފުޅު. --- ފޮޓޯ: ކަރެކްޝަނަލް ސާވިސް\nގައިދީން އެއްތަނުން އަނެއް ތަނަށް ސަލާމަތާއި ރައްކާތެރިކަމާއި އެކީގެންދިޔުމަށް އެމްސީއެސް އަށް ރަނގަޅު އުޅަނދުތަކުގެ ބޭނުން ވަރަށް ބޮޑެވެ. ކޯޓުތަކާއި،ހޮސްޕިޓަލް އަދި ސަރުކާރުގެ މުއައްސަސާތަކަށް ގެންދާއިރު އެކި ގައިދީން ވަަކިވަކިން ގެންދަން ޖެހޭ ފަހަރުތައްވެސް ހުރެއެވެ. އެކި ގޭންގުތަކުގެ މެންބަރުންނާއި، ހެކިންނާގެ ސަލާމަތަށްޓަކާ އަދި ދެޖިންސުގެ ގައިދީންވަކިވަކިން ބޭތިއްބުމަށްވެސް ބައެއްފަހަރު ވަކިވަކިން ގެންދަންޖެހެއެވެ. ހޮސްޕިޓަލަށް ނުވަތަ ކޯޓަށް ގެންދާއިރު އުޅަނދުފަހަރު މަދުވެގެން ލަސްވުމަކީ ވެސް ދިމާވާކަމެކެވެ.\nކުދި އަދި މެދުފަންތީގެ 30 މަޝްރޫއު އިންޑިއާ ކުރިއަށް ގެންދާ އިރު، މި އެހީގެ ބޭނުމަކީ އިޖްތިމާއީ-އިގްތިސާދީ ކުރިއެރުވުމެވެ. މުމޝްރޫތައް ހިންގަނީ ލޯކަލް އޮތޯރިޓީތަކާއި ސަރުކާރުގެ މިނިސްޓްރީތައް ގުޅިގެން ޑިމޮކްރަސީގެ އުސޫލުތަކާއި އެކީ ދެފުށް ފެންނަ ގޮތަށެވެ.\nކައުންސިލްތަކުން ހިންގާ މަޝްރޫއުތަކަށް 70 މިލިއަން ރުފިޔާ ދިނުމަށް އިންޑިއާއިން ނިންމައިފި\nއިންޑިއާ ސްކޫލެއްގެ އިސްވެރިއަކު 12 އަހަރުގެ ކުއްޖަކު ރޭޕްކޮށްފި\nމިނިސްޓަރ ޝާހިދު، މޯދީ އާއި ބައްދަލުކުރައްވަައިފި\nޖުލައި 14, 2021 16:33\nތީ ވެރިންނަށް ހުސް ޑީލަރުން ތިބި ތަނެއް\nޖުލައި 14, 2021 22:50\nއިންޑިޔާ ހިލޭ އެހީގައި މެޓާބަހާފި


Mirey olympuhah Kaaku?\n"ކާކު" ފިލްމުގެ އޮފިޝަލް ޕޯސްޓަރު: މިރޭ ފިލްމް ޕްރިމިއާ ކުރާނެ\n"މީ ޕްްރޮޑަކްޝަން" އިން މިއަހަރު ގެނެސްދޭ ފީޗާ ފިލްމު "ކާކު" މިރޭ އޮލިމްޕަހުގައި ޕްރިމިއާ ކުރާނެ އެވެ.\nމުހައްމަދު އަބޫކަރު (މާއެނބޫ) ޑައިރެކްޓް ކޮށްފައިވާ މި ފިލްމަކީ ބިރުވެރި ހާދިސާތަކެއް ދައްކުވައިދޭ ފިލްމެކެވެ. އެކުވެރިންތަކެއް ރަށަށް ކުރާ ދަތުރެއްގައި އެ މީހުންނަށް ދިމާވާ ބިރުވެރި ގިނަ ހާދިސާތަކެއް މި ފިލްމުގައި ދައްކުވައިދޭނެ އެވެ.\nކުޅުދުއްފުށީގައި ޝޫޓްކޮށްފައިވާ މި ފިލްމުގެ މުހިންމު ރޯލުތަކުން އިބްރާހީމް ސޮބާ (ކުޑަ ސޮބާ) އާއި އިރުފާނާ އިބްރާހިމްގެ އިތުރުން އައިޝަތު ޔާސިރާ އާއި ޝާފިއު މުހައްމަދު ފެންނާނެ އެވެ. އަދި މުހިއްމު ރޯލަކުން ކުރީގެ އެކްޓަރު ހާމިދު އަލީ ވެސް ފެނިލާނެ އެވެ.\nފިލްމާ ގުޅޭގޮތުން ޑައިރެކްޓަރު މާއެނބޫ ބުނީ މިއީ ބެލުންތެރިންނަށް ކަމުދާނެ ފިލްމަަކަށްވާނެ ކަމުގެ ބޮޑު އުންމީދެއް އެބައޮތް ކަމަށެވެ. އަދި ފިލްމު މިރޭ ޕްރިިމިއާކުރާއިރު، ކުރެވިފައިވާ މަސައްކަތާމެދު ވެސް ވަރަށް ބޮޑަށް ހިތްހަމަޖެހޭ ކަމަށް އޭނާ ބުންޏެވެ.\n"ކާކު" ގެ 14 ޝޯ އޮލިމްޕަހުގައި ދައްކަން ވަނީ ނިންމާފަ އެވެ. އަދި ގިނަ ރަށްތަކަށް ވެސް އެ ފިލްމު ގެންދާނެ އެވެ.\nމާއެނބޫ އެންމެ ފަހުން ބެލުންތެރިންނަށް ގެނެސް ދިން ފިލްމަކީ 2017 ގައި ރިލީޒް ކުރި "ނޭދެން ވަކިވާކަށް" އެވެ.


Bon Govvi Meehun Dhaulathaa Dhekolhu, Ekamaku Income Support Hoadhi! - Vaguthu\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އަވަހާރަކޮށްލުމަށް މިދިޔަ މެއި މަހުގެ ހަ ވަނަ ދުވަހުގެރޭ ދިން ހަމަލާއާ ގުޅިގެން ހައްޔަރުކޮށްފައިވާ މީހުން ގަބޫލުކުރަނީ ދިވެހި ދައުލަތަކީ ކުފުރު ދައުލަތެއްގެ ގޮތުގައި ކަމަށާއި، ނަމަވެސް އެމީހުން އިންކަމް ސަޕޯޓް އެލަވަންސް ނެގި ކަމަށް ފުލުހުން ހާމަކޮށްފިއެވެ.\nނަޝީދަށް ދިން ނިރުބަވެރި ހަމަލާއާ ގުޅިގެން ރޭ ބޭއްވި ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނަ އޮފް ޕޮލިސް މުހައްމަދު ރިޔާޒްް ވިދާޅުވީ ހައްޔަރުކުރިި މިހުންނަކީީ ދިވެެހި ދައުލަތް ގަބޫލުކުރާ ބައެއް ނޫން ކަމަށެވެ.\nނަަމަވެސް އެމީީހުންނަކީ ދައުލަތުން ކޮވިޑް-19 އާއި ގުޅިގެން ދޫކުރާ އިންކަމް ސަޕޯޓް އެލަވަންސް ނެގި ބައެއް ކަމަށް އޭނާ ވިދާޅުވިއެވެ. އަދި އެ މީހުން އެ ފައިސާ ހޯދަނީ އޮޅުވާލައިގެން، ސައްހަ ނޫން ލިއެކިއުންްތަކެއް ހުށަަހަޅައިގެން ކަމަށްވެސްް ރިޔާޒް ވިދާޅުވިއެެވެ.\n"މީގެ ތެރެއިން ބައެއް މީހުންނަކީ ދިވެހިރާއްޖޭގެ ދައުލަތުން ހަރަދުކުރާ ފައިސާ އެ މީހުންގެ އަމިއްލަ ކަންކަމަށް ހޯދާ ބޭނުންކުރާ ބައެއް. އެގޮތުން ދައުލަތުގެ އިންކަމް ސަޕޯޓް އެލަވަންސް ހޯދުމާއި އެންސްޕާ ފަދަ އިދާރާތަކަށް ހުށައަޅައިގެން މާލީ އެހީތެރިކަން ހޯދުން ފަދަ ކަންކަން މީގެ ތެރެއިން ބައެއް މީހުން ކުރާކަން ފާހަގަކުރެވޭ. އަދި މިކަންކުރުމުގައި މި މީހުން ސައްހަ ނޫން ޑޮކިއުމަންޓް ފަދަ ގާނޫނާއި ހިލާފު އަމަލުކޮށްގެން މި ފައިސާ ހޯދާ މިފަދަ ފައިސާ ބޭނުންކުރޭ،" ރިޔާޒް ވިދާޅުވިއެވެެ.\nރިޔާޒު ވިދާޅުވި ގޮތުގައި ދައުލަތުގެ ވަޒީފާތައް އަދާކުރާ މީހުންނަކީ ތާޣޫތުން ކަމުގައި އެމީހުން ދެކެއެވެ. ދައުލަތުން މުސާރަ ނެގުމާއި އާންމު ވިޔަފާރިތަކުން ވިޔަފާރި ކުރުމަކީ ވެސް އެ މީހުން ދެކޭ ގޮތުގައި ދީނާ ހިލާފު ކަމެއް ކަމަށް އޭނާ ވިދާޅުވިއެވެ.\n"މި ހަމަލާ ދިން މީހުންނަކީ ދިވެހި މި ބިމަކީ ކުފުރުގެ ބިިމެއް ކަމަށް ދެކިގެން ދިވެހި ދައުލަތް ގަބޫލުނުކޮށް، ރައީސުންނާއި މަޖިލިސް މެމްބަރުންނާއި ފަނޑިޔާރުންނާއި ފުލުހުންނާއި ސިފައިންނާއި ދައުލަތުން މުސާރަދޭ މަގާމުތަކުގައި ތިބި މީހުންކީ ތާޣޫތުން ކަމުގައި ބަލައި، ކަނޑައަޅައިގެން އެ މީހުންގެ ލެ އާއި މުދާ ހުއްދަ ކޮށްގެން، އެ ފަރާތްތަކުގެ ވިޔަފާރިތަކުން، ނުވަތަ އާންމުކޮށް ވިޔަފާރިވެރިންގެ ގޮތުގައި އުޅުއްވާ ފަރާތްތަކުން ވިޔަފާރި ކުރުމަކީ ވެސް ހަލާލު ކަމެއް ނޫން ކަމެއްގެ ގޮތުގައި ދެކިގެން މަސައްކަތް ކުރަމުން އަންނަ ބައެއް،" ރިޔާޒު ވިދާޅުވިއެވެ.\nރިޔާޒްވަނީ އެމީހުންނަކީ އިސްލާމިކް ސްޓޭޓް (އައިއެސް) ޖަމާއަތުގެ މީހުންނަށް ތާއިދުކުރާ ބައެއް ކަމަށް ދެކެވޭ ވާހަކަ ދޮގު ކުރައްވައިފައެވެ.\nމި މީހުންގެ ފޯނުން ފެެނުނު ބައެއް އެއްޗިހިންް ދޭހަވާ ގޮތުގައި އެމީޙުންނަކީީ އެމީހުން ދައުވާ ކުރާހާ ދީންވެެރި ސާަލިހް ބައެއް ނޫން ކަމަށާއި، އެހެންކަމުން މިފަަދަ މީހުންނަށް ހަމްދަރުދީވާ މީހުން އެކަމަށް ސަމާލުވުމަށް އޭނާ އިލްްތިމާސްކުރިއެވެ.\nމެއި މަހުގެ ހަ ވަނަ ދުވަހުގެ ރޭ ނަޝީދަށް ހަމަލަދިން މައްސަލައިގައި ދައުވާކޮށްދިނުމަށް އެދި ޕީޖީ އޮފީހަށް ފުލުހުން ފޮނުވީ، ވ. ތިނަދޫ، ހިޔާ، އަދުހަމް އަހުމަދު ރަޝީދާއި މއ. ފޭރުގޭ މުޖާޒް އަހުމަދާއި ގއ. ކޮނޑޭ، ފޮޅޭމާ ތަހުމީން އަހުމަދު އަދި ލ. ގަން ދުންފިނިއުފާ އަހްމަދު ފާތިހުގެ މައްޗަށެވެ.\nމި މައްސަލައިގެ ތުހުމަތުގައި އަދިވެސް ތަހުގީގު ކުރިއަށް ގެންދަނީ ނ. މަނަދޫ ނޫރީގޭ އަލީ ހައިޝަމާއި މ. އުދެހިގޭ އިސްހާގާއި ގއ. ވިލިނގިލީ ހުދުރުވާގޭ ފަހުމީ އަލީ އާއި އއ. މާޅޮހު އަސަރީގޭ މުހައްމަދު ނާޒިމާއި ހއ. މޮޅަދޫ ބަހާރުގޭ އަބްދުﷲ އަލިމަނިކާއި ހއ. ހޯރަފުށީ އަލަނާސިގޭ މުހައްމަދު ތަސްލީމްގެއެވެ.\nނަޝީދަކީ އަވަހާރަ ކޮށްލަންޖެހޭ ބޭފުޅެއް ކަމަށް، ހަމަލާ ދިން މީހުންނަށް ވިސްނައިދިނީ ހއ. ހޯރަފުށީ އަލަނާސިގޭ މުހައްމަދު ތަސްލީމް ކަމަށް ފުލުހުން ވިދާޅުވެއެވެ. އަދުހަމް ލައްވައި ބޮން ގޮއްވާލަން އެންމެ ބޮޑަށް ނަސޭހަތްތެރިވީ ތަސްލީމް ކަމަށް ފުލުހުން ތުހުމަތު ކުރެއެވެ.\nޖުލައި 25, 2021 10:41\nދެން ޮ ު ޯ ް ތަ މިތާ އެއުޅެނީ….\nޖުލައި 25, 2021 11:01\nފުލުހުންނައް ނޫނީ ވެރިކަމުގަ ތިއްބެވި ބަޔަކައް ހީވަނީ ދައުލަތުގެ މުދަލާއި ފައިސާއަކީ އެވަގުތެއްގައި ވެރިކަމުގަ ތިބޭބަޔަކުގެ އަމިއްލަ މިލްކެއް ކަމައްބާ؟\nއަދި ދައުލަތުން އާންމު ރައްޔިތުންނައް ކޮއްދެން ގާނޫނުގަ ކަނޑައަޅާފައިވާ ހިދުމަތްތަކާ އެހީތަކަކީވެސް އެވަގުތެއްގައި ވެރިކަމުގަ ތިއްބެވި ބަޔަކު ހެޔޮފުޅުކަމުން އެބޭފުޅުންގެ ޖީބުން ދެއްވާ އެއްޗެއްބާ؟\nދައުލަތަކީ މުދަލާއި މިލްކިއްޔާތަކީ ހަމަ ދިވެހި ރައްޔިތުންގެ ހައްގެއްކަން ނޭގެނީބާ؟\nއެވަގުތެއްގައި ކަންކަމާ ހަވާލުވެ ތިބޭބަޔަކައް މުސާރަޔާ އެހެނިހެން އިނާޔަތްތައްދީ އެކަމައް އެބައިމީހުންމަތި ކޮއްފައި ތިބެނީ ރައްޔިތުންނައް ހިދުމަތްދޭންކަންވެސް މިބައިމީހުނައް ހަމަ ނޭގެނީބާ؟\nޖުލައި 25, 2021 11:16\nމިފިލްމުގެ ތަރިންނަކީ އަސްލަމާ ބޮންޑޭއާ އިލިޔާސް ލަބީބު..މާރިޔާއައްތައަކީ ޑައިރެކްޓަރ


Russia sarukaara dhekolhah muzaaharaa kuri 1,300 ah vure gina meehun hayyaru kohffi – adduLIVE\nރަޝިޔާގައި މުޒާހަރާކުރި ހާހަކަށްވުރެ ގިނަ މީހުން ހައްޔަރުކޮށްފި\nJul 28, 2019, 10:36 އަހުމަދު ނަސޫހް\nމުޒާހަރާގެ ބައިވެރިޔަކު ހައްޔަރުކޮށްގެން ދަނީ: ފޮޓޯ - ބީބީސީ\nރަޝިޔާގައި ބާއްވާ ލޯކަލް ކައުންސިލް އިންތިޚާބުތަކާ ގުޅިގެން އިދިކޮޅު ފަރާތްތަކުން ބޭއްވި މުޒާހަރާތަކުގައި އާންމުންގެ 1،300 އަށްވުރެ ގިނަ މީހުން ހައްޔަރުކޮށްފިއެވެ.\nއިއްޔެ މޮސްކޯގައި ގިނަ އަދަދެއްގެ ބަޔަކު ނިކުމެ މަގުތައް ފުރާލީ އިންތިޚާބުގައި އިދިކޮޅު ކެންޑިޑޭޓުންނަށް ވާދަނުކުރެވޭނެ ކަމަށް އިލެކްޝަންސް ކޮމިޝަނުން އިއުލާންކުރުމާ ގުޅިގެންނެވެ. އިދިކޮޅު ކެންޑިޑޭޓުންނަށް ވާދަނުކުރެވެނީ ކެންޑިޑޭޓުން ފޯމު ފުރިހަމަ ނޫން ކަމަށް ބުނެއެވެ.\nއެއްވުންތަކަށް ގޮވާލި އިދިކޮޅު ލީޑަރ އެލެކްސީ ނަވަލްނީ ވަނީ ބުދަ ދުވަހު ހައްޔަރުކޮށް، 30 ދުވަހަށް ޖަލަށް ލުމަށް ހުކުމްކޮށްފައެވެ. އޭނާގެ އިތުރުން ވެސް އިދިކޮޅުގައި ހަރަކާތްތެރިވާ އިސް ބައެއް ބޭފުޅުން ވަނީ އެއްވުންތަކުގެ ކުރިން ހައްޔަރުކޮށް ޖަލަށް ލާފައެވެ. އިދިކޮޅު އެކްޓިވިސްޓެއް ކަމަށްވާ ޔަޝީން ވަނީ ހުކުރު ދުވަހުގެ ރޭ އޭނާގެ ގެޔަށް 10 ވަރަކަށް މޫނު ނިވާކޮށްގެން ތިބި ފުލުހުން ވަދެ ހިފާ ހައްޔަރުކޮށްފައިވާ ކަމަށް ބުނެފައެވެ. އޭނާއަކީވެސް އިންތިޚާބުތަކުގައި ވާދަކުރަން އުޅުމުން އެފުރުސަތު ނުދިން ލިސްޓުގައި ހިމެނޭ މީހެކެވެ.\nއެއްވުންތަކުގެ ބައިވެރިން ވަނީ އިދިކޮޅު ކެންޑިޑޭޓުންނަށް ފުރުސަތުނުދީ އިންތިޚާބު ބޭއްވުމުގެ ބޭނުމެއް ނެތް ކަމަށް ބުނެ އަޑުއުފުލާފައެވެ. އެއް ބަޔަކު ވާދަކޮށް ވޯޓު އެޅުމަކީ ވޯޓު ލުމުގެ ބޭނުން ކެނޑިގެންދާ ކަމެއް ކަމަށް ބުނެ ބައެއް ފަރާތްތަކުން ވަނީ ވޯޓުގައި ބައިވެރިނުވާނެ ކަމަށް ބުނެފައެވެ.\nރަޝިޔާގައި ކޮންމެ އިންތިޚާބަކާ ގުޅިގެން ވެސް އިދިކޮޅު ފަރާތްތަކާ ފުލުހުންނާ މިފަދަ ކުރިމަތިލުންތަކެއް ހިނގައެވެ. ރައީސް ޕޫޓިންގެ ހަރުކަށި ސިޔާސަތުތަކަށް ފާޑުކިޔުންތައް އަމާޒުވަނީ މިނިވަން އިންތިޚާބުތަކާއި މިނިވަންކަމާއެކު އެއްވެއުޅުމާއި ޚިޔާލު ފާޅުކުރުމުގެ މިނިވަންކަން ހަނިކޮށްފައިވާތީއެވެ.


Messi ah kuraa ithubaarah badhaleh naadhey: Coach | Mihaaru\n16 ޖޫން 2018 - 22:595comments\nމެޗަށް ފަހު އޮތް ނޫސްވެރިންގެ ބަައްދަލުވުމުގައި ނޫސްވެރިން ގިނަ ސުވާލުތަކެއް ސަމްޕައޮލީ އަށް ކުރިިމަތި ކުރުވީ މެސީއާ ބެހޭގޮތުންނެވެ. މެސީއާ އެންމެ ވާދަވެރި ކުޅުންތެރިޔާ ޕޯޗުގަލްގެ ކްރިސްޓިއާނޯ ރޮނާލްޑޯ މި މުބާރާތުގައި ކުޅުނު ފުރަތަމަ މެޗުގައި ސްޕެއިން ކޮޅަށް ހެޓްރިކެއް ހެދުމުން މެސީ އަށް އެކަމުން ޕްރެޝަރެއް އޮތްތޯ ކުރި ސުވާލަށް ސަމްޕައޮލީ ޖަވާބުދޭން ބޭނުމެއް ނުވި އެވެ.\n"މެސީ އަށް ދިމާވި ހުރިހާ ކަމެއްގެ ވާހަކަ ދައްކަން ފަސޭހައެއް ނޫން. މިއީ އޭނާ އަށް އެންމެ ރަނގަޅު މެޗެއް ނޫން. އައިސްލެންޑުން ކުޅުނީ ވަރަށް ބޮޑަށް ޑިފެންސިވްކޮށް ވަރަށް މެސީ މޭންމާކް ކޮށްގެން. ޔަގީނުން ވެސް އެނގޭ ކަމަކީ މެސީ ހުރީ އިސް އުފުލައިގެން. އިތުބާރާ އެކު،" ސަމްޕައޮލީ ބުންޏެވެ.\nސަމްޕައޮލީ ބުނީ އާޖެންޓީނާ ވޯލްޑް ކަޕަށް ކޮލިފައިވީ ވެސް މެސީގެ މޮޅު ކުޅުމާ އެކު ކަމަށާއި ކުރިއަށްދާނީ ވެސް އޭނާގެ މޮޅު ކުޅުމާ އެކު ކަމަށެވެ.\nމިރޭގެ މެޗަށް ފަހު މެސީ ދަނޑުމަތީގައި ހުރިއިރު އޭނާ ވަރަށް ބޮޑަށް މާޔޫސްވެފައިހުރި މަންޒަރު ފެނުނެވެ. އެ ވަގުތު ވީއައިޕީ އޭރިއާގައި ހުރި އާޖެންޓީނާގެ ލެޖެންޑް ޑިއޭގޯ މަރަޑޯނާ ވަނީ އެތަނުގައި ހުރެ މެސީ އަށް ސަޕޯޓް އޮތްކަން އިޝާރާތުން ދައްކައިފަ އެވެ.\nބާސެލޯނާ އާއި އާޖެންޓީނާގައި އެންމެ ފަހުން މެސީ ފޮނުވާލި ހަތް ޕެނަލްޓީގެ ތެރެއިން ހަތަރު ޕެނަލްޓީއެއް ވަނީ ނާކާމިޔާބު ވެފަ އެވެ. މިރޭ މެސީ ފޮނުވާލި ޕެނަލްޓީ މަތަކުރި އައިސްލެންޑްގެ ކީޕަރު ހެނޭ ހަލްޑޯސަން ވަނީ ކުރިން މެސީގެ ޕެނަލްޓީތަކުގެ ވީޑިއޯ ބަލައިފަ އެވެ. ހަލްޑޯސަން އަކީ ހުސް ވަގުތުތަކުގައި ކުރު ފިލްމްތައް ޑައިރެކްޓްކުރާ މީހެކެވެ.\n"މެޗުގައި ޕެނަލްޓީއެއް އާޖެންޓީނާ އަށް ލިބޭނެ ކަމަށް ބަލާފައި އެ ހާލަތަށް ތައްޔާރުވެ އަހަރެން ވާނީ ހޯމް ވޯކް ހަދާފައި. ތެދެއް އަހަރެން މެސީގެ ޕެނަލްޓީތައް ބެލިން. އެހެންވެ ޔަގީންކަމާ އެކު އެ ޕެނަލްޓީ ޖެހި ވަގުތު ހުރީ،" މިރޭގެ މެޗަށް ފަހު ހަލްޑޯސަން ބުންޏެވެ.\nއައިސްލެންޑް ވަނީ އެ ޓީމުން ކުޅުނު ބައިނަލްއަގްވާމީ ފުރަތަމަ މުބާރާތް ކަަމަށްވާ 2016 ވަނަ އަހަރުގެ ޔޫރޯ ފުޓްބޯޅަ މުބާރާތުގެ ފުރަތަމަ މެޗުގައި އައިސްލެންޑުން ވަނީ އެ މުބާރާތުގެ ޗެމްޕިއަންކަން ހޯދި ޕޯޗުގަލްއާ އެއްވަރުކޮށްފަ އެވެ. އައިސްލެންޑް އެ މުބާރާތުން ކެޓީ ކުއާޓާ ފައިނަލުންނެވެ.\nމި ފަހަރު ވޯލްޑް ކަޕް މުބާރާތުގައި އަލަށް ވާދަކޮށް އައިސްލެންޑް މި ވަނީ މުބާރާތުގެ ފޭވަރިޓެއް ކަމަށްވާ އާޖެންޓީނާއާ އެއްވަރުކޮށްފަ އެވެ. ހަލްޑޯސަން ބުނީ މިއީ ކުރިއަށްދާން ބަލާއިރު ވަރަށް ރަނގަޅު ފެށުމެއް ކަމަށެވެ.


ޔުނައިޓެޑް މޮޅުވިއިރު، ޓޮޓެންހަމް އެއްވަރު\nޔުނައިޓެޑް މޮޅުވީ ބްރައިޓަން އަތުން 2-1 ގެ ނަތީޖާއަކުން\nނިއުކާސަލާއި ޓޮޓެންހަމް އެއްވަރުވީ 2-2 ގެ ނަތީޖާއަކުން\n5 އޭޕްރިލް 2021 | ހޯމަ 09:53\nޔުނައިޓެޑާއި ބްރައިޓަން ބައްދަލުކުރި މެޗުގެ ތެރެއިން: މި މެޗުން ޔުނައިޓެޑް މޮޅުވީ 2-1 ން\nއިނގިރޭސި ޕްރިމިއާ ލީގުގައި އާދީއްތަ ދުވަހުގެރޭ ބްރައިޓަން އަތުން މޮޅުވެ މެންޗެސްޓާ ޔުުނައިޓެޑުން ތާވަލުގެ ދެވަނައިގައި ލީޑެއް ނެގިއިރު، ނިއުކާސަލް ޔުނައިޓެޑާ އެއްވަރުވެ ގަދަ ހަތަރަކަށް އަރަން ލިބުނު ފުރުޞަތު ޓޮޓެންހަމް ހޮޓްސްޕާއިން ނަގާލައިފިއެވެ.\nޔުނައިޓެޑް މޮޅުވީ އަމިއްލަ ދަނޑުގައި ކުޅުނު މެޗުން ބްރައިޓަން އަތުން ފަހަތުން އަރައި 2-1 ގެ ނަތީޖާއަކުންނެވެ.\nމި މެޗުގައި އެންމެ ފުރަތަމަ ލަނޑު ޖަހާ ލީޑު ނަގާފައިވަނީ ބްރައިޓަނުންނެވެ. އެގޮތުން މެޗުގެ 13 ވަަނަ މިނެޓުގައި ބްރައިޓަނަށް ލީޑު ނަގައިދިން ލަނޑު ކާމިޔާބުކޮށްދިނީ ޔުނައިޓެޑަށް މީގެ ކުރިން ކުޅުނު ޑެނީ ވެލްބެކެވެ. އެކަމަކު އޭގެ ފަހުން މި މެޗުގައި ޔުނައިޓެޑުން ގިނަ ހަމަލާތަކެއް އުފެއްދިއިރު، އެ ޓީމުން ނަތީޖާ އެއްވަރުކޮށްފައިވަނީ މެޗުގެ 62 ވަނަ މިނެޓުގައި މާކަސް ރަޝްފޯޑް ޖެހި ލަނޑުންނެވެ. އަދި މެޗު ނިމެން ހަތް މިނެޓަށް ވެފައި ވަނިކޮށް މޭސަން ގްރީންވުޑް ވަނީ ލަނޑެއް ޖަހައި، މި މެޗުން ޔުނައިޓެޑް މޮޅުކޮށްދީފައެވެ.\nމި މޮޅާއެކު ޔުނައިޓެޑުން ތާވަލުގެ ދެވަނައިގައި ލީޑެއް ނެގީ ކުޅުނު 30 މެޗުން 60 ޕޮއިންޓް ހަމަކޮށްގެންނެވެ. ތާވަލުގެ ތިންވަނައިގައި އޮތް ލެސްޓާ ސިޓީއަށް 30 މެޗުން 56 ޕޮއިންޓް ލިބިފައިވާއިރު، އެއްވަނައިގައި އޮތް މެންޗެސްޓާ ސިޓީއަށް 31 މެޗުން ވަނީ 74 ޕޮއިންޓް ލިބިފައެވެ. އަދި ޔުނައިޓެޑް އަތުން ބަލިވި ބްރައިޓަން އޮތީ ތާވަލުގެ 16 ވަނައިގައި 30 މެޗުން 32 ޕޮއިންޓާއެކުއެވެ.\nނިއުކާސަލާއި ޓޮޓެންހަމް ބައްދަލުކުރި މެޗުގެ ތެރެއިން: މި މެޗު އެއްވަރުވީ 2-2 ން - ގެޓީ އިމޭޖަސް\nމީގެ އިތުރުން އާދީއްތަ ދުވަހުގެރޭ ނިއުކާސަލާ 2-2 ގެ ނަތީޖާއަކުން އެއްވަރުވެ، ގަދަ ހަތަރަކަށް އަރަން ލިބުނު ފުރުޞަތު ޓޮޓެންހަމުން ވަނީ ނަގާލާފައެވެ.\nނިއުކާސަލުގެ ދަނޑުގައި ކުޅުނު މި މެޗުގައި އެންމެ ފުރަތަމަ ލަނޑު ޖަހާ ލީޑު ނަގާފައިވަނީވެސް އެ ޓީމުންނެވެ. އެގޮތުން މެޗުގެ 28 ވަނަ މިނެޓުގައި ނިއުކާސަލަށް ލީޑު ނަގައިދިން ލަނޑު ކާމިޔާބުކޮށްދިނީ ޖޮއެލިންޓަނެވެ. އެކަމަކު ފުރަތަމަ ހާފު ނިމުމުގެ ކުރިން ހަތަރު މިނިޓް ތެރޭ ދެ ލަނޑު ޖަހައި، ހެރީ ކޭން ވަނީ ޓޮޓެންހަމް ކޮޅަށް ނަތީޖާ އަނބުރާލާފައެވެ. އެކަމަކު މެޗު ނިމެން ފަސް މިނެޓަށް ވެފައި ވަނިކޮށް ޖޯ ވިލޮކް ވަނީ ލަނޑެއް ޖަހައި، ނިއުކާސަލަށް ނަތީޖާ އެއްވަރުކޮށްދީފައެވެ.\nމި ނަތީޖާއާއެކު ނިއުކާސަލް އޮތީ ތާވަލުގެ ފަސްވަނައިގައި ކުޅުނު 30 މެޗުން 49 ޕޮއިންޓާއެކުއެވެ. ހަވަނައިގައި އޮތް އެންމެ ފަހުގެ ޗެމްޕިއަން ލިވަޕޫލަށްވެސް 30 މެޗުން 49 ޕޮއިންޓް ލިބިފައިވާއިރު، ހަތަރުވަނައިގައި އޮތް ޗެލްސީއަށް 30 މެޗުން ވަނީ 51 ޕޮއިންޓް ލިބިފައެވެ. އަދި ޓޮޓެންހަމާ އެއްވަރުކުރި ނިއުކާސަލް އޮތީ ތާވަލުގެ 17 ވަނައިގައި 30 މެޗުން 29 ޕޮއިންޓާއެކުއެވެ.\nއިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް ޓޮޓެންހަމް ހޮޓްސްޕާ


Barca Dhookohlan Dembele Dhekolhu - Vaguthu\nބާސާ ދޫކޮށްލަން ޑެމްބެލޭ ދެކޮޅު\nޑެމްބެލޭ،ނޭމާ އަދި ރަކިޓިޗް\nފުޓްބޯލް ކްލަބް ބޯސެލޯނާ ދޫކޮށްލަން އޮއުސްމާން ޑެމްބެލޭ ބޭނުން ނުވާކަމަށް އޭނާގެ އެޖެންޓު މޫސާ ސިސޯކޯ ބުނެފިއެވެ.\nސިސޯކޯ މިހެން ބުނެފައި މިވަނީ ބާސެލޯނާ އިން ޕީއެސްޖީގެ ނޭމާ ހޯދުމަށްޓަކައި ހުށަހަޅާ އެންމެ ފަހުގެ ބިޑުގައި ޑެމްބެލޭ އާއި ރަކިޓިޗް ހިމަނާފައި ވަނިކޮށެވެ. ސެޕްޓެމްބަރު މަހުގެ 2ގައި ޓްރާންސްފާ މާކެޓު ބަންދު ވުމުގެ ކުރިން ބާސާ އިން ނޭމާ ގެންނަން މަސައްކަތް ކުރަމުން އަންނައިރު، އޭނާ ވަނީ ރެއަލް މެޑްރިޑަށް ދާން ބޭނުން ނުވާކަމަށް މީގެ ކުރިން ބުނެފައިކަން ފާހަގަކޮށްލެވެއެވެ.\nބާސާގެ ރައީސް ދާދި ފަހުން ބޭއްވި ނޫސްވެރިންގެ ބައްދަލު ވުމެއްގައި ބުނެފައި ވަނީ ނޭމާ އެ ކްލަބަށް ގެނައުމަށްޓަކައި ދެ ކްލަބުގެ ދެމެދުގައި ކުރަމުން އަންނަ މަޝްވަރާ ތަކަށް ކުރިއެރުމެއް ލިބިފައިވާ ކަމަށެވެ.\nނޭމާ އަށް 154 މިލިއަން ޕައުންޑުގެ އިތުރުން އެންމެ މުހިއްމު ކަމެއްގެ ގޮތުގައި ޑެމްބެލޭ ވެސް ދޭން ބާސާ އިން ތައްޔާރު ވަމުން އަންނައިރު ޑެމްބެލޭގެ އެޖެންޓު ބުނާ ގޮތުން އޭނާ ބޭނުންވަނީ ބާސާގައި މަޑުކޮށް، އެ ކްލަބާއި އެކު އިތުރު ކާމިޔާބީތައް ހޯދާށެވެ.\n"ޑެމްބެލޭ ބޭނުންވަނީ ބާސާގައި މަޑު ކުރަން. އޭނާ ހުންނާނީވެސް އެ ކްލަބުގައި. އެއީ 100 ޕަސެންޓް ޔަގީންކަން އޮތް ކަމެއް." މޫސާ ސިސޯކޯ ބުނެފައި ވެއެވެ. ޑެމްބެލޭގެ އިތުރުން ދެން އެ ކްލަބުން ދޫކޮށްލަން މަސައްކަތް ކުރަމުން އަންނަ ރަކިޓިޗްވެސް ބޭނުންވަނީ ކޭމްޕް ނޮއުގައި މަޑު ކުރާށެވެ. ނަމަވެސް، ބާސާގެ ކޯޗު އާނެސްޓޯ ވަލްވާޑް ރަކިޓިޗް އަށް އެހައި ބޮޑު ސަމާލު ކަމެއް މިހާރު ނުދެއެވެ.


Manta Air Ge Seaplane Vettunu Haadhisaa Gai2Meehakah Aniyaavi - Vaguthu\n3 ހަފްތާ ކުރިން ( ފެބުރުއަރީ 14, 2021 )\nސީޕްލޭން ވެއްޓުނު ސަރަހައްދުގައި ސިފައިން ހަރަކާތްތެރިވަނީ\nހުޅުލޭ ފަޅުތެރެއަށް މިއަދު ޖައްސަން އުޅުނު މަންޓާ އެއާގެ ސީ ޕްލޭނެއް ވެއްޓުނު ހާދިސާގައި ދެމީހަކަށް އަނިޔާވި ކަމަށް އެމްއެންޑީއެފް އިން ވިދާޅުވެއްޖެއެވެ. ނަމަވެސް އެއްވެސް މީހެއްގެ ފުރާނައަށް ނުރައްކާވާވަރުގެ އަނިޔާއެއް ލިބިފައެއް ނުވެއެވެ.\nސީޕްލޭން ވެއްޓުނު ހާދިސާގައި އެކެއްގެ ކޮނޑުހުޅު ނެއްޓި އިތުރު މީހެއްގެ ކޮނޑަށް އަނިޔާވިއެވެ. ސީޕްލޭން ވެއްޓުނު އިރު ތިން ފަޅުވެރިންނާއި ހަ ފަތުރުވެރިން އޭގައި ތިއްބެވެ. މީގެ ތެރެއިން އަނިޔާވީ ކްރޫންނަށް ކަމެއް ނުވަތަ ފަތުރުވެރިންނަށް ކަމެއް އަދި ރަސްމީ އިދާރާއަކުން ސާފުކޮށެއް ނުދެއެވެ.\nވެލާނާ އިންޓަނޭޝަނަލް އެއާޕޯޓް ހިންގާ އެމްއޭސީއެލް އިން ވިދާޅުވީ އެކްސިޑެންޓް ހިނގީ މިއަދު ހެނދުނު 7:30 ހާއިރު ކަމަށެވެ. އެކްސިޑެންޓާ ގުޅޭ ތަހުގީގު ކުރިއަށްދާކަމަށް ވެސް އެމްއޭސީއެލް އިން ވިދާޅުވިއެވެ. ނަމަވެސް އިތުރު ތަފްސީލެއް އަދި ހާމައެއް ނުކުރެއެވެ.\nމަންޓާ އެއާ އިން ނެރުނު ބަޔާނެއްގައި ބުނީ ސީޕްލޭން ވެއްޓުނީ ވެލާނާ އިންޓަނޭޝަނަލް އެއާޕޯޓްގެ ސީޕްލޭން ރަންވޭގައި ޖައްސަން އުޅެނިކޮށް ކަމަށެވެ. ހާދިސާ ހިނގި ގޮތާ ބެހޭ ގޮތުން އަދި އެއްވެސް މައުލޫމާތެއް އެއެއާލައިނުން ވެސް ހާމައެއް ނުކުރެ އެވެ. މަންޓާ އިން ބުނީ ފަސިންޖަރުންނާއި ކްރޫންގެ އާއިލާތަކަށް މި ހާދިސާގެ މައުލޫމާތު އަންގައި އެހީތެރިކަން ފޯރުކޮށްދިނުމުގެ މަސައްކަތް ވަގުތުން ފަށާފައިވާ ކަމަށެވެ.\n"މިވަގުތު އެންމެ ބޮޑު އިސްކަމެއް ދެނީ ފަސިންޖަރުންނާއި ކްރޫންގެ އާއިލާތަކަށް މި ވަގުތަށް ބޭނުންވާ އެހީތެރިކަން ދިނުމަށެވެ." ބަޔާނުގައި ބުނެފައި ވެއެވެ.\nހާދިސާއާ ބެހޭ މައުލޫމާތު ސާފުވަމުން ދިޔަ ވަރަކަށް ހާމަކުރަމުން ގެންދާނެ ކަމަށް ވެސް މަންޓާ އިން ބުންޏެވެ.\nކުޑަހުވަދޫ އެއާޕޯޓްގައި ފްލައިން ސްކޫލެއް ހަދަނީ\nއެމްއޭސީއެލްއިން ލައުންޖު ހިންގުމުން ދައުލަތަށް ވާނީ ފައިދާ، ޓީއެމްއޭ އެދޭ ގޮތަށް ކަންކުރީމަ ވާދަވެރިކަންވެސް ގެއްލޭނެ\nފެބުރުއަރީ 14, 2021 11:32\nތިއެއްޗެހިތައް ހުޅުމާލޭ ގެތަކާދިމާލުން އުދުހުމަކީވެސް ވަރަށް ބިރުގަންނަ ކަމެއް!\nފެބުރުއަރީ 14, 2021 12:22\nއާއިލާ ތަކަށް އެހީތެރި ވާށޭ.. މާނަޔަކީ..


ކޮވިޑް 19 އާއި ގުޅިގެން ހއ. އަތޮޅުގައި އަޅާފައިވާ ފިޔަވަޅުތައް އިތުރަށް ދަމަހައްޓަން ނިންމައިފި\nހއ. އަތޮޅު ކައުންސިލްގެ 148 ވަނަ ބައްދަލުވުން 23 އޭޕްރީލް 2020 ވަނަ ދުވަހު ފޯން ކޮންފަރެސް މެދުވެރިކޮށް ކުރިއަށް ގެންގޮސްފިއެވެ. މި ބައްދަލުވުމުގައި މައިގަނޑު ގޮތެއްގައި މަޝްވަރާ ކުރެވުނީ ކޮވިޑް 19 އަށް ޕޮޒިޓިވް ވެފައިވާ މީހަކު ހއ. އަތޮޅުން ފެނުމާއި އަދި އޭނާ ދަތުރުކުރި ބޯޓުގައި ހއ. އަތޮޅުގެ ބައެއް ރަށްރަށުގެ މީހުން ދަތުރުކޮށްފައިވާތީ އަތޮޅު ރައްޔިތުންގެ ސަލާމަތާއި ރައްކާތެރިކަމުގެ ގޮތުން އެޅިދާނެ ފިޔަވަޅުތަކާ ބެހޭގޮތުންނެވެ.\nމި ބައްދަލުވުމުގައި އަތޮޅު ކައުންސިލްގެ ހުރިހާ މެމްބަރުންވެސް މަޝްވަރާކުރައްވައި ނިންމެވީ މޮނިޓަރިންގ ހާލަތުން ހއ. އުލިގަމު ފިޔަވައި އެހެން ރަށްރަށް ނެގިނަމަވެސް މުޅިރާއްޖެ މިހާރު ލޮކްޑައުން ހާލަތުގައި އޮތުމާއެކު މޮނިޓަރިންގެ ހާލަތުގައި ރަށްރަށުން ކަންކުރެއްވި އުސޫލާއި އެޗް.ޕީ.އޭގެ ގައިޑްލައިނާ އެއްގޮތަށް ހއ. އަތޮޅުގެ ހުރިހާ ރަށެއްގައިވެސް ކަންކަންކުރިއަށް ގެންގޮސް ދަމަހައްޓަން ފެންނަކަމަށެވެ. އަދި ކައުންސިލްތަކުން ކަންކަން ނިންމަވަން ވާނީ އެޗް.ޕީ.އޭގެ ގައިޑް ލައިނާއި އެތަނުގެ ލަފާއާ އެއްގޮތަށް ކަމަށްވެސް އަތޮޅު ކައުންސިލުން ފާހަގަ ކުރެއްވިއެވެ.\nމީގެއިތުރުން ރަށްރަށުގެ ޓާސްކް ފޯސްތަކާއި ހެލްޕް ޑެސްތަކުގައި މަސައްކަތް ކުރައްވާ ބޭފުޅުންގެ ސަލާމަތާއި ރައްކާތެރިކަމަށް ބޭނުންވާ މާސްކާއި، އަންގިފަދަ ތަކެތި ހޯދުމަށް އެލް.ޖީ.އޭ މެދުވެރިކޮށް މަސައްކަތް ކުރައްވަމުން ގެންދަވާކަމަށް އަތޮޅު ކައުންސިލްގެ ރައީސް ފާހަގަ ކުރެއްވިއެވެ. މިގޮތުން ރަށްރަށަށް ބޭނުންވާ ތަކެތީގެ ޢަދަދު ނަގާ މިހާރު އެލް.ޖީ.އޭއަށް ފޮނުވާފައިވާ ކަމަށްވެސް ރައީސް ވިދާޅުވިއެވެ.\nހއ. އިހަވަންދޫ ކާވިޔާ ބޯޓުން ދަތުރުކޮށްފައިވަނީ ހއ. އުލިގަމު، ތުރާކުނު، ހޯރަފުށި، އިހަވަންދޫ، މާރަންދޫ، ތަކަންދޫ މީހުންނެވެ.\n← ކޮވިޑް 19 އާއި ގުޅިގެން ހއ. އަތޮޅުގެ ރަށްރަށުގައި ފިޔަވަޅުތައް ވަރުގަދަކޮށްފި\nހއ. ތަކަންދޫން ތިންމީހުން ކޮވިޑް-19 އަށް ޕޮޒިޓިވް ވެއްޖެ →\nއެއްގަމު އުޅަނދުގެ ވެރިފަރާތް ބަދަލުކުރުމުގެ މައްސަލަ ސާފުކުރާ ފޯމް


Local council inthikhaabu April mahuge4vana dhuvahu - vNews.mv\nލޯކަލް ކައުންސިލް އިންތިޚާބު އޭޕްރީލް މަހުގެ4ވަނަ ދުވަހު\nހަދީޖާ އާނަސްތު 20 November 2019, 13:40\nލޯކަލް ކައުންސިލް އިންތިޚާބު އަންނަ އަހަރުގެ އޭޕްރީލް މަހުގެ ހަތަރެއްވާ ހޮނިހިރު ދުވަހު ބާއްވަން އިލެކްޝަންސް ކޮމިޝަނުން ނިންމާ އެކަން އިޢުލާންކޮށްފިއެވެ.\nމިދިޔަ އޮގަސްޓް މަހުގެ ތެރޭގައި އީސީއިން ހާމަކުރި ގޮތުގައި ލޯކަލް ކައުންސިލް އިންތިހާބު ބާއްވާނީ އެޕްރީލް މަހުގެ ފުރަތަމަ ހަފްތާގެ ތާރީހެއްގަ އެވެ. އެހެން ނަމަވެސް، އޭރު ސީދާ ތާރީހު ހާމައެއް ނުކުރެ އެވެ.\nއިލެކްޝަންސް ކޮމިޝަނުން ކުރި ޓްވީޓެއްގައި ބުނީ ލޯކަލް ކައުންސިލް އިންތިހާބު 2020 ވަނަ އަހަރުގެ އެޕްރީލް4ވާ ހޮނިހިރު ދުވަހު ބޭއްވުމަށް ކޮމިޝަނުން މިއަދު ނިންމާފައިވާ ކަމަށެވެ.\nއިލެކްޝަނުން ވަނީ ލޯކަލް ކައުންސިލް އިންތިހާބުގައި އެއްފޮއްޓަކަށް ވޯޓް ލެވޭ އެންމެ ގިނަ އަދަދަކީ 700 މީހުން ކަމުގައި ކަނޑައަޅާފައެވެ. އޭގެ ސަބަބުން 178 ވޯޓް ފޮށި އިތުރުވެގެންދާއިރު އޮފިޝަލުންގެ އަދަދުވެސް 7000 އަށް އިތުރުވެގެން ދާނެ ކަމަށެވެ.\nމި ބަދަލާއެކު މުޅި އިންތިޚާބަށް ގާތްގަނޑަކަށް 65 ނުވަތަ 70 މިލިއަން ރުފިޔާ ޚަރަދުވާނެކަމަށް އިލެކްޝަނުން ވަނީ ބުނެފައެވެ. އަންނަ އަހަރު ބޭއްވުމަށް ހަމަޖެހިފައިވާ އިންތިޚާބަށް ކުރިމަތިލުމަށް ހުޅުވާލާނީ އަންނައަހަރުގެ ފެބުރުއަރީ މަހުގައެވެ.\nސަރުކާރުން މަޖިލީހަށް ހުށަހަޅާފައިވާ ވިހި ވިހީގެ ބަޖެޓްގައި ކައުންސިލް އިންތިހާބަށް ހިމަނާފައި ވަނީ 56.2 މިލިއަން ރުފިޔާ އެވެ. އެއީ އެކަށީގެންވާ އަދަދެއް ކަމަށް އީސީއިން ބުންޏެވެ. އެންމެ ފަހުން 2017 ގައި ބޭއްވި ލޯކަލް ކައުންސިލް އިންތިހާބަށް ހަރަދު ކުރީ 46.2 މިލިއަން ރުފިޔާ އެވެ. އެހެންކަމުން، އަންނަ އަހަރު ބާއްވާ ލޯކަލް ކައުންސިލް އިންތިހާބުގެ ބަޖެޓަށް ކުރާ ހަރަދަކީ 10 މިލިއަން ރުފިޔާ އިތުރު އަދަދެކެވެ.\nއަންނަ އަހަރު ކައުންސިލް އިންތިޚާބު ބާއްވާނީ ލާމަރުކަޒީ ޤާނުނަށް ބޮޑެތި ބަދަލުތަކެއް ގެނައުމަށްފަހުއެވެ. އެގޮތުން މާލީ ބޮޑެތި ބާރުތަކެއް ކައުންސިލްތަކަށް ދިނުމަށް ހަމަޖެހިފައިވާއިރު، ކައުންސިލްތަކުގެ އުމުރު ތިން އަހަރުން ފަސް އަހަރަށް އިތުރުކުރުމަށްވެސް ވަނީ ނިންމާފައެވެ.\nއިލެކްޝަންސް ކޮމިޝަން ލޯކަލް ކައުންސިލް ސިޔާސީ


ކުލި ނުދެއްކިގެން ރަށަށް ދާން ބޭނުންވާ 97 މީހެއް އެބަތިބި: ޖެންޑާ – Dhen.mv\nކުލި ނުދެއްކިގެން ރަށަށް ދާން ބޭނުންވާ 97 މީހެއް އެބަތިބި: ޖެންޑާ\nJune 2, 2020 - 12:17 am\nކޮވިޑާ ގުޅިގެން މާލޭގައި ދިރިއުޅޭ މީހުންގެ ތެރެއިން ކުލި ނުދެއްކި، އެނބުރި ރަށަށް ދާން ބޭނުންވާ 97 މީހަކު އެބަތިބި ކަމަށް ޖެންޑާ މިނިސްޓްރީ އިން ހާމަކޮށްފިއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޖެންޑާ މިނިސްޓްރީގެ ޑެޕިޔުޓީ މިނިސްޓަރު ފާތިމަތު ޔުމްނާ ވިދާޅުވީ ކުލި ނުދެއްކިގެން ރަށަށް ދާން ބޭނުންވާ 97 މީހުން ނިސްބަތްވަނީ 12 އާއިލާ އަކަށް ކަމަށެވެ.\nޔުމްނާ ވިދާޅުވީ އެޕްރީލް މަހުގެ 17 ވަނަ ދުވަހުން ފެށިގެން މިދިޔަ މަހުގެ 31 ވަނަ ދުވަހުގެ ނިޔަލަށްކުލި ނުދެއްކޭ ހާލަތުގައި ތިބި 220 މީހަކަށް ޖެންޑާ އިން އެހީތެރިކަން ފޯރުކޮށްދެމުންދާ ކަމަށެވެ. އެންމެ ގިނައިން ކުލި ނުދެއްކިގެން އެހީތެރިކަމަށް އެދުނީ މެއި މަހުގެ 15 ވަނަ ދުވަހާއި 21 ވަނަ ދުވަހާއި ދެމެދު ކަމަށާއި އެގޮތުން އެ ދުވަސްތަކުގައި 75 މީހަކު އެހީތެރިކަމަށް އެދުނު ކަމަށް ޔުމްނާ ވިދާޅުވިއެވެ.\nއޭނާ އިތުރަށް ވިދާޅުވީ ކޮވިޑް ކަންތަކާ ގުޅިގެން ޖެންޑާ މިނިސްޓްރީން މިހާތަނަށް ވަނީ 4.6 މިލިއަން ރުފިޔާ ހޭދަކޮށްފައިވާ ކަމަށާއި އެ ފައިސާ އަކީ އެކި ފަންޑުތަކުން ހޭދަކޮށްފައިވާ ފައިސާ ކަމަށް ޔުމްނާ ވިދާޅުވިއެވެ. މީގެތެރޭގައި ބައިނަލްއަގުވާމީ ބައެއް ޖަމިއްޔާތައް ވެސް ހިމެނޭ ކަމަށެވެ.\n"ބަޖެޓުން މިހާތަނަށް 1.6 މިލިއަން ރުފިޔާ ވަނީ ހޭދަވެފައި. އޭގެ ތެރޭގައި ގިނައިން ހޭދަކޮށްފައިވަނީ ކެއިން ބުއިމުގެ ހަރަދަށް،" ޔުމްނާ ވިދާޅުވިއެވެ.


ކޮންޓެކްޓް ޓްރޭސިންއަށް ދޮގު މައުލޫމާތު ދޭތީ އަދަދުތައް ތިރިކުރަން ދަތިވޭ! | Sangu News\nކޮންޓެކްޓް ޓްރޭސިންއަށް ދޮގު މައުލޫމާތު ދޭތީ އަދަދުތައް ތިރިކުރަން ދަތިވޭ!\n3 މާރޗް 2021 - 09:20\nކޮވިޑަށް ޕޮޒިޓިވްވާ މީހުން ކޮންޓެކްޓް ޓްރޭސިންއަށް ދޮގު މައުލޫމާތު ދޭތީ ކޮވިޑަށް ޕޮޒިޓިވްވާ މީހުންގެ އަދަދުތައް މަދުކުރުމަށް ކުރަމުންދާ މަސައްކަތަށް ހުރަސްއެޅެމުން އަންނަ ހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާނު ޑރ. ފާތިމަތު ނަޒްލާ ރަފީގު ވިދާޅުވެއްޖެ އެވެ.\nހެލްތު އިމަޖެންސީ އޮޕަރޭޝަން ސެންޓަރުގެ ފަރާތުން މިރޭ ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ވިދާޅުވީ ކޮވިޑަށް ޕޮޒިޓިވްވާ މީހުން ކޮންޓެކްޓް ޓްރޭސިންއަށް ދޮގު މައުލޫމާތުދޭކަން މިހާރަކަށް އައިސް ފާހަގަކުރެވެމުން އަންނަ ކަމަށާއި އެއީ ބަލި ކޮންޓްރޯލް ކުރުމަށް އޮތް ވަރަށް ބޮޑު ހުރަހެއް ކަމަށެވެ.\nއެހެންކަމުން ކޮވިޑަށް ޕޮޒިޓިވްވާ ކޮންމެ މީހަކު ވެސް އެމީހަކާ ކޮންޓެކްޓްވެފައިވާ އެންމެންގެ މައުލޫމާތު އެޗްޕީއޭއާ ހިއްސާ ކުރުމަށް ޑރ. ނަޒްލާ ވަނީ އިލްތިމާސް ކުރައްވާފަ އެވެ.\nމިފަދަ ކަންތައްތަކުގެ ސަބަބުން އޮފީސް މާހައުލުގައި ކޮވިޑް ފެތުރުން އިތުރުވަމުން އަންނަކަން ފާހަގަކުރެވިފައިވާ ކަމަށް ވެސް ޑރ. ނަޒްލާ ވިދާޅުވި އެވެ.\nރާއްޖޭގެ ވެރިކަން ކުރާ މާލޭ ސިޓީގައި ކޮވިޑްގެ ކޭސްތައް އިތުރުވަމުން އަންނާތީ ފިޔަވަޅުތައް ވަނީ ވަރުގަދަކޮށްފަ އެވެ. ނަމަވެސް އަޅާފައިވާ ފިޔަވަޅުތަކަށް އެކަށީގެންވާ ގޮތެއްގައި އަމަލުކުރާތަން ނުފެންނަ ކަމަށް ހިތާމަޔާއެކު ޑރ. ނަޒްލާ ފާހަގަ ކުރެއްވި އެވެ.\nއޭނާ ވިދާޅުވީ ބަލި ކޮންޓްރޯލްކުރަން ކުރާ މަސައްކަތުގައި އެންމެ އުނދަގޫ ވަނީ ކޮވިޑަށް ޕޮޒިޓިވް ނަތީޖާ ލިބޭ ހިސާބުން އެ މީހަކު ކަރަންޓީނާ ހިލާފުވިކަން އެނގުމުން ކަމަށެވެ.\nކޮވިޑް-19 ގެ ހާލަތު އޮތް މިންވަރުން ދިވެހިން ހޭލަންވެއްޖެ ކަމަށާއި މިހާރު މި އޮތީ ކިރިޔާ ހިފެހެއްޓޭ ހިސާބުގައި ކަމަށް ޑރ. ނަޒްލާ ވިދާޅުވިއެވެ.


Raajje ah beynunvaa varah vaccine hodhaifi\nރާއްޖެއަށް ބޭނުންވާ ވަރަށް ވެކްސިން ހޯދައިފި\nމަބުރޫކް އަޒީޒް --\nދިވެހި އާބާދީއަށް ބޭނުންވާ މިންވަރަށް ކޮވިޑް-19 އިން ދިފާއުވުމަށް ޖަހަން ޖެހޭ ވެކްސިން ހޯދާފައިވާ ކަމަށް ދިވެހި ސަރުކާރުން ހާމަކޮށްފި އެވެ.\nރާއްޖެއަކީ ކޮވިޑް ވެކްސިން ކެންޕެއިން އެންމެ ކާމިޔާބުކޮށް ހިންގާ އެއް ގައުމެވެ. ވެކްސިން ހޯދަން ސަރުކާރުން ވަނީ ކާމިޔާބު މަސައްކަތްތަކެއް ކޮށްފައެވެ. އިންޑިއާ އާއި ޗައިނާގެ ގުޅުން ހަރުދަނާކޮށް އެ ދެ ގައުމުންވެސް ވެކްސިންގެ ބޮޑު ސްޓޮކެއް ހިލޭ ހޯދާފައިވެއެވެ. އަދި އެކި ކުންފުނިތަކަށް ފައިސާ ދައްކައިގެން ވެކްސިން ހޯދުމަށް އެކި މަސައްކަތްތައް ކޮށްފައިވެއެވެ.\nސަރުކާރުގެ ތަރުޖަމާން މުހައްމަދު މަބުރޫކް އަޒީޒު މިއަދު ވިދާޅުވީ ދިވެހި އާބާދީއަށް ބޭނުންވާ މިންވަރަށް ކޮވިޑް-19 އިން ދިފާއުވުމަށް ޖަހަން ޖެހޭ ވެކްސިން ހޯދިފައިވާ ކަމަށެވެ. އަދި އެއީ މިވަގުތަށް އެ ފުރުސަތު ލިބިފައިޗާ މަދު ގައުމުތަކުގެ ތެރެއިން އެއް ގައުމު ކަން ފާހަގަ ކުރެއްވިއެވެ.\nރާއްޖެއިން މިހާތަނަށް 321،594 މީހަކު ވަނީ ވެކްސިންގެ ފުރަތަމަ ޑޯޒް ޖަހާފައެވެ. އޭގެ ތެރެއިން 263،067 މީހަކު ވަނީ ދެވަނަ ޑޯޒް ޖަހާ ވެކްސިން ފުރިހަމަ ކޮށްފައެވެ. ނަމަވެސް އާބާދީގެ 27 ޕަސެންޓް އެއްވެސް ޑޯޒެއް ނުޖަހައެވެ.\nކޮރޯނާ ވައިރަސް ކޮވިޑް-19 މުހައްމަދު މަބްރޫކް އަޒީޒް + ކޮވިޑް ވެކްސިން


Veterans Cup: Semi ge fahu jaaga sifainnah | Mihaaru\nވެޓެރަންސް ކަޕްގައި ސިފައިން ކުޅުނު މެޗެއްގެ ތެރެއިން އެ ޓީމު ކުޅުންތެރިއަކު ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\n16 ޖޫން 2017 - 12:23\nދެ ވަނަ ބުރުގެ ގްރޫޕް އޭ އިން ސެމީގެ ޖާގަ ލިބުނީ މާޒިޔާ އާއި ސިފައިންނަށެވެ. ގްރޫޕް ބީން ސެމީގެ ޖާގަތައް ކަށަވަރުކުރީ ކްލަބް ވެލެންސިއާ އާއި ނިއު ރޭޑިއަންޓް އެވެ.\nޓާފް އެއް ނަންބަރު ދަނޑުގައި އިއްޔެ ކުޅުނު މެޗުގައި ސިފައިންގެ އަހުމަދު ފަޒާލް ދެ ލަނޑު ޖެހިއިރު، ހަސަން ފަޔާޒް، އަހުމަދު ހާލިދު އަދި ހުސެއިން އަބްދުލް ރަހްމާން ކޮންމެ ކުޅުންތެރިއަކު އެއް ލަނޑު ޖެހި އެވެ.\nމެޗުގެ މޮޅު ކުޅުންތެރިއަކީ ފަޒާލް އެވެ. އަދި 45 އަހަރުން މަތީގެ މޮޅު ކުޅުންތެރިއަކަށް ހޮވުނީ ފަޔާޒެވެ.\nސެމީ ފައިނަލުގެ ފުރަތަމަ މެޗުގައި ގްރޫޕް އޭގެ އެއް ވަނަ ދިޔަ މާޒިޔާ ނުކުންނާނީ ގްރޫޕް ބީގެ އެއް ވަނަ ޓީމާ ދެކޮޅަށެވެ. ގްރޫޕް ބީގެ އެއް ވަނަ ޓީމެއް ކަނޑައެޅޭނީ މިއަދު ވެލެންސިއާ އާއި ނިއު ކުޅޭ މެޗުންނެވެ. ސެމީގެ ފުރަތަމަ މެޗުން މޮޅުވާ ޓީމަކަށް ފައިނަލުގެ ސީދާ ޖާގައެއް ލިބޭއިރު، ބަލިވާ ޓީމެއް ދާނީ ތިން ވަނަ ސެމީ ފައިނަލަށެވެ. ތިން ވަނަ ސެމީ ފައިނަލުގައި ކުޅޭނީ ފުރަތަމަ ސެމީން ބަލިވި ޓީމާއި ގްރޫޕް އޭގެ ދެ ވަނަ ދިޔަ ސިފައިންނާއި ގްރޫޕް ބީގެ ދެ ވަނަ ޓީމު ކުޅޭ ދެ ވަނަ ސެމީން މޮޅުވާ ޓީމަކާ އެވެ.\nކުރީގެ ކުޅުންތެރިންނަށް ހާއްސަ ކޮށްގެން ރޯދަ މަހު ބާއްވާ ވެޓެރަންސް ކަޕުގައި ކުޅެނީ 35 އަހަރުން މަތީގެ ކުޅުންތެރިންނެވެ. ކުރިން އެފްއޭއެމުން މި މުބާރާތް ބޭއްވި ނަމަވެސް ފަހަކަށް އައިސް އެކި ފަރާތްތަކުންނެވެ. މީގެ ކުރިން ސޮކަ ވެޓެރަންސް އެސޯސިއޭޝަން އޮފް މޯލްޑިވްސް އިން ބޭއްވިއިރު، މި މުބާރާތް ފާއިތުވި ދެ އަހަރު ބާއްވާފައިވަނީ މޯލްޑިވްސް ސޮކަ މޭޓްސް އިންނެވެ.\nމިއަދު ހަވީރު ވެެލެންސިއާ އާއި ނިއު ކުޅޭ މެޗު ފަށާނީ 16:30 ގަ އެވެ. މި ފަހަރުގެ މުބާރާތުގައި މި ދެ ޓީމު ކުޅުނު މެޗުން ވެލެންސިއާ ވަނީ 3-0 އިން މޮޅުވެފަ އެވެ.\nއިތުރު ލިޔުންތައް ކްލަބް އީގަލްސް ވެޓަރަންސް ކަޕް ދިވެހި ސިފައިންގެ ކްލަބު


Konme Kahala Kujjeh Libunas Ufa Faalhu Kuran Jeheyni Thafaathu Kurumeh Nethi:Sania\nކޮންމެ ކަހަލަ ކުއްޖެއް ލިބުނަސް އުފާފާޅުކުރަންޖެހޭނީ ތަފާތުކުރުމެތްނެތި:ސާނިއާ\nއަންހެން ނުވަތަ ފިރެހެން ކުއްޖެއް ލިބުނު ނަމަވެސް އުފާފާޅުކުރަންޖެހޭނީ އެއްވެސް ތަފާތު ކުރުމެއް ނެތިކަމަށް އިންޑިއާގެ މަޝްހޫރު ޓެނިސް ކުޅުންތެރިޔާ ސާނިއާ މިރްޒާ ބުނެފިއެވެ.\nއުމުރުން 31 އަހަރުގެ ސާނިއާ އަކީ ޖިންސީ ހަމަހަމަކަމަށް ވަރަށް ބާރުއަޅާ މީހެކެވެ. ސާނިއާ ބުނިގޮތުގައި ދުނިޔޭގެ އަދިވެސް ޖިންސީ ހަމަހަމަކަން އެއީ ކޮންއެއްޗެއް ކަން ނޭންގޭ މީހުން އުޅޭކަމަށެވެ. އަދި އޭގެ މުހިއްމުކަން ނޭނގޭ އެތަށް ބަޔަކު ވެސް އުޅެމުންދާކަމަށް ސާނިޔާ ވަނީ ބުނެފައެވެ.\nސާނިއާ ބުނިގޮތުގައި އޭނާ އަބަދުވެސް އެހުރީ ހަމަހަމަކަމާއި އެއްކޮޅަށް ކަމަށެވެ. އެގޮތުން މީހުން، އަންހެން ކުއްޖެއް ނުވަތަ ފިރިހެން ކުއްޖެއް އުފަންވިނަމަވެސް އެއްވެސް ތަފާތު ކުރުމެއް ނެތި އުފާފާޅުކުރާ މަންޒަރު ވަރަން ދެކެންބޭނުންވާ ކަމަށް ސާނިއާ ވަނީ ބުނެފައެވެ. އަދި އެއީ ހަމަހަމަކަން ކަމަށް ސާނިއާ ބުނެއެވެ.\nސާނިއާ އޭނާ ގެ ފުރަތަމަ ދަރިއަށް ބަނޑުބޮޑު އިރު އޭނާ ވިހެއުމަށް ހަމަޖެހިފައިވަނީ އަންނަ މަހުގެ ތެރޭގައެވެ. ޓެނިސް ކުޅުމަށް ލޯބިކުރާ ސާނިއާ، ބަނޑުބޮޑުވުމުގެ ސަބަބުން އެދާއިރާއާ މިހާރު ދުރަށް ޖެހިފައިވި ނަމަވެސް އޭނާ ބުނިގޮތުގައި ޓެނިސް ކޯޓުން ދުވަސްކޮޅަކަށް ދުރުކުރި ނަމަވެސް ޓެނިސް ކުޅޭ މީހެއް އަތުން އެ ހުނަރު އަތެއް ނުލެވޭނެއެވެ.


» ކަލޭގެފާނުގެ ޒުހުދުވެރިކަމުގެ ސިއްރަކީ ކޮބައިތޯއެވެ؟\nތިމަންކަލޭގެފާނަށް ކަނޑައެޅިފައިވާ ރިޒުޤު އެހެންމީހަކަށް އަތުނުލެވޭނެކަން އެނގިވަޑައިގެންނެވުމުން ތިމަންކަލޭގެފާނު ހިތްޕުޅު ހަމަޖެހިވަޑައިގެންނެވީމެވެ. އަދި ތިމަންކަލޭގެފާނު ކުރައްވަން ޖެހިވަޑައިގަންނަވާ ޢަމަލު، ތިމަންކަލޭގެފާނުގެ ފަރާތްޕުޅުން އެހެން މީހަކު ނުކުރާނެކަން އެނގިވަޑައިގެންނެވުމުން ޢަމަލުގައި މަޝްޣޫލުވެ ވަޑައިގެންނެވީމެވެ. އަދި ތިމަންކަލޭގެފާނު ކުރައްވާ ކަންތައްތައް ﷲ ސުބްޙާނަހޫ ވަތަޢާލާ ބައްލަވާ ވޮޑިގެންވާކަން އެނގިވަޑައިގަންނަވާތީ، އެއިލާހަށް އުރެދޭ ޙާލުގައި އެއިލާހާ ބައްދަލުކުރައްވަން ލަދުވެތިވެ ވަޑައިގެންނެވީމެވެ. އަދި މަރު ތިމަންކަލޭގެފާނަށް އިންތިޒާރު ކުރަމުން ގެންދާކަން އެނގިވަޑައިގަންނަވާތީ، ފަހެ ﷲ އާއި ބައްދަލުކުރެއްވުމަށް ކޮއްތު (ހެޔޮ ޢަމަލު) ގިނަ ކުރެއްވީމެވެ.\n» މާދަމާ ތިބާއަށް ހުރީ ކޮންގޮތެއް ހެއްޔެވެ.!!!!\nޞުބުޙާނަ ﷲ އެވެ! އަހަރެންގެ ހަޔާތުގަ ވެސް އެފަދަމަންޒަރެއް ނުދެކެމެވެ. ކޮޓަރިތެރެއިން ދުވިވަހުން އަހަންނަށް ހޮޑުނުލެވުނީ ކިރިޔާއެވެ. އިންސާނުންގެ ނަޖިހުގެ ވަހެވެ! މުޅިކޮޓަރިތެރޭގައިވަނީ މަކުނުވާފުރާފައެވެ. ކޮޓަރީގެތެރޭގައި ބައެއްކަހަލަ ބޭނުންނުކުރާ ފޮށީތަކާއި މޭޒުކަހަލަ އެއްޗެހި ހުއްޓެވެ.\n» ދޮރެއް ހުޅުވާފައި ބަހައްޓާށެވެ!\nއެހިނދު އަހުރެން އޭނާގެ ގާތަށް ގޮސް ބުނީމެވެ. [ތިޔަ މުޢާމަލާތް ﷲ ތަޢާލާއާއި އެކު ކުރުމަކަށް އެކަށީގެނެއް ނުވެއެވެ. އެހެނީ ކަލެއަކީ މިފަދަ ނުބައި ޢަމަލުތަކެއް ކުރާ މީހަކީމުއެވެ. އަދި ކަލޭ އެފަދަ ޢަމަލުތަކެއް ކުރަމުންދާއިރު، ﷲ ތަޢާލާ ކަލޭގެ ކިބައިން ތިޔަ ޢަމަލެއް ޤަބޫލެއް ނުކުރައްވާނެއެވެ.]\n» ކާރާއި ތިރީސް\nލަޔާންއަކީ ދެމަފިރިއަކަށް ލިބިފައި ހުރި ހަމައެކަނި ދަރިއެވެ. ލަޔާން ގެ މަންމަ ލަޔާން ނުހަނު ތުއްތުއިރު މަރުވެފައި ވުމާއެކުވެސް ލަޔާން ގެ ބައްޕަ އެކަނިމާއެކަނި ލަޔާން ބަލާބޮޑުކުރީ، ދަރިފުޅު ދެކެ ވީ ލޯބީގެ ޙައްޤުގައި އިތުރު މީހަކާ ކައިވެނިކުރުމެއް ވެސް ނެތިއެވެ. ލިބިފައިވާ ނުހަނު ބޮޑު މުއްސަނދިކަމާއި އެކުގައިމެއެވެ. ލަޔާން ދިޔައީ އޭނާ ކިޔަވަމުންދާ ޔުނިވަރސިޓީގެ ފަހު އަހަރުގެ އިމްތިހާނަށް ތައްޔާރުވަމުންނެވެ. އޭގެ ދުވަސްކޮޅެއް ކުރީއްސުރެ މީނާ ދިޔައީ ކާރުވިއްކާ ފިހާރައަކުން ފެންނަމުންދިޔަ ވަރަށް އަގުބޮޑު ކާރަކަށް ލޯއަޅަމުންނެވެ. ލަޔާން ގެ ބައްޕައަކީ އެކާރު ގަނެދެވޭނެ ފެންވަރުގެ މީހެއްކަން އޭނާއަށް އެނގެއެވެ.\n» ކިރު ތަށި\nސްކޫލަށް ފީ ދެއްކުމަށާއި އެނޫންވެސް ޟަރޫރީ ބޭނުންތައް ފުއްދުމަށްޓަކައި މީހުންނަށް ގުލާނު (ނޯކިރީ) ކޮށްދީގެން އުޅެމުންދިއަ ކުއްޖަކެވެ. މީނާގެ ނަމަކީ އައިޒަލް އަމީންއެވެ. އެއްދުވަހަކު އައިޒަލް ގެ މަސަކަތް ނިންމުނުއިރު ހުރީ ވަރަށް ވަރުބަލި ވެފައެވެ. އެދުވަހު އަތުގައި އެއްޗެއް ނެތުމާއި އެކު އޭނާއަށް ކާއެތިކޮޅެއް ދިނުމަށް އެދި އޭނާގެ އަވަށްޓެރި ގެއަކަށް ދޮރުގައި ޓަކިދިނެވެ. އެގެއިން ދޮރު ހުޅުވިމީހާ ކައިރީ އައިޒަލްއަށް ކާއެތިފުކެއްދޭށޭ ބުނަން ނުކެރިގެން އޭނާ ބުނީ ކަރު ތެންމާލާނެ ފެންފޮދެއް ދިނުމަށެވެ. ދޮރުހުޅުވި އެއަންހެންމީހާއަށް އެކުއްޖާ އެހުރީ ވަރަށް ބަނޑުހައިވެފައިކަން ވިސްނި\n» އާފަލަކާއި ތަޤްވާވެރި ޒުވާނާ\nޒުވާނާގެ ހިތަށް ވަގުތުން އެރީ އެ ގޮފިގަނޑުން އާފަލެއް ކާލަންވީ ކަމުގައެވެ. އަދި އެންމެ އާފަލެއް ކާލުމަކުން އެއޮއްބޮޑު ދަނޑުން އެއްޗެއް މަދުނުވާނޭ ކަމުގައެވެ. މާ ގިނަ އިރުތަކަކު ބަލާކަށްނުހުރެ އާފަލެއް ބިނދެލައިގެން ކާލައިފިއެވެ. އެނބުރި ގެއަށް އާދެވުމާއެކީ އަމިއްލަ ނަފުސު އޭނާއަށް މަލާމާތް ކުރަން ފަށައިފިއެވެ. މީހެއްގެ އެއްޗެއް އޭނާގެ އިޒުނަޔާއި ނުލައި ކެއުމަކީ ކޮން ގޮތަކުންހުއްދަވާނޭ ކަމެއްހެއްޔެވެ؟ ދެން މި ކަމުގައި އެމީހާގެ ކިބައިން މާފަށް ނޭދިހުރުން ހެޔޮވާނީ ވެސް ކިހިނަކުންހެއްޔެވެ؟ (މުއުމިނުންގެ ހާލަކީ އަބަދުވެސް މިއީއެވެ.)\n» މަންމަން ފަޞާޙާތްތެރިޔާ\nއަހަންނަކީ ޢުމުރުން 37 އަހަރުގެ ޒުވާނަކީމެވެ. ކައިވެންޏެއް ކޮށް، ދަރިންތަކެއްގެ ބައްޕައަކަށް ވެފައިވާ މީހަކީމެވެ. ބޮޑެތި ފާފަތަކުގެތެރެއިން ގާތްގަނޑަކަށް ހުރިހާ ފާފައަކަށް އަރައިގަނެފައިވާ މީހަކީމެވެ. ނަމާދެވެ.... ޖަމާޢަތުގައި އަހަރެން ނަމާދު ކުރާކަމުގައި ވަނީ ވަރަށް ޚާއްޞަ މުނާސަބަތު ތަކުގައެވެ. ހަމައެކަނި އެހެން މީހުންނަށް ދެއްކުމަށްޓަކައެވެ. އޭގެ ސަބަބަކަށްވީ އަހަރެންގެ ނުބައި އެކުވެރިންނެވެ.\n» ކުރެވޭ ސުވާލުތަކަށް ޖަވާބުދޭއިރު..!\nރިވާވެގެންވެއެވެ. ޖާހިލިއްޔަ ޒަމާނުގެ ޢަރަބީން މައްސަލައެއްގައި ޚިލާފުވެއްޖެ ނަމަ ޙުކުމެއް ނިންމާ ގޮތް ކަނޑައެޅުމައްޓަކައި، ޢާމިރު ބުނުއްޟަރްބު ކިޔާ މީހެއްގެ ގާތަށް ދެއެވެ. އެއްފަހަރަކު މީނާގެ ގާތަށް ވަފުދެއްގެ ބަޔަކު އައިސް ސުވާލުކުރިއެވެ.\n» ތިން ފަޅި ރޮށި\nއެއްދުވަހަކު ޢަބްދު ﷲ ބިން ޖަޢުފަރު (ރަޟިޔަ ﷲ ޢަންހުމާ) ޖަންގައްޔެއްގައި ހިންގަވަނިކޮށް ނުކުންނެވުނީ، އަޅު ކުއްޖަކު އޭނާގެ ސާހިބުމީހާއަށް ދަނޑުވެރިކަންކޮށްދޭ ސަރަހައްދަކަށެވެ.\n» ހުޅުކޮޅެއްގެ ނިވަލުގައި ޒިނޭއަށް ފަރުދާވެގެން..!\nޒުވާނާ ކިޔައިދިނެވެ. "އަހަރެން ނަމާދުކުރަން ހުރި ކަމުގައި ވިޔަސް އިރުއިރު ކޮޅުން އަހަރެންގެ ހިތަށް އަރަމުން ދިޔައީ ﷲ ތަޢާލާ ޙަރާމްކުރެއްވި ޢަމަލަކަށް އަރައިގަތުމަށެވެ. އެހެން ނުވާނީވެސް ކިހިނެއް ހެއްޔެވެ؟ ޖިފުޓި ތެރޭގައި އޮތީ


100 ދުވަހުގެ ވަޢުދުތައް - އިޖުތިމާޢީ ހަމަޖެހުން\nޖުމްލަ4ދާއިރާއިން 27 ވަޢުދު\nނިމުނު ވަޢުދުގެ ޢަދަދު 18\nނިމުނު އިންސައްތަ 67%\nބޯފެނަށް ކުރަންޖެހޭ ޚަރަދާ އުފުލަންޖެހޭ ތަކުލީފު ކުޑަކޮށް ޕްލާސްޓިކް ފުޅި ބޭނުންކުރުން މަދުކުރުމުގެ ގޮތުން ފެންކުންފުނިތަކުން ފޯރުކޮށްދޭ ފެނަކީ ބޯން އެންމެ އެކަށީގެންވާ ފެނަށް ހެދުން\nމަސައްކަތް ހިންގާ ވުޒާރާ މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nކުރެވުނު މައިގަނޑު މަސައްކަތްތައް • ފުޑް އެންޑް ޑްރަގް އޮތޯރިޓީ އަދި އެންވަޔަރަންމަންޓަލް ޕްރޮޓެކްޝަން އެޖެންސީ ގުޅިގެން ފެނުގެ ކުއަލިޓީ ޓެސްޓް ކޮށް މިއީ ބޯން އެންމެ ކަމުދާ ފެނެއް ކަމުގެ ޔަޤީންކަން ދިނުން.\n• މޯލްޑިވްސް ފުޑް އެންޑް ޑްރަގް އޮތޯރިޓީއާއި، EPA އާއި އެންވަޔަރަންމަންޓް މިނިސްޓްރީ ގުޅިގެން ޓެކްނިކަން ޑިސްކަޝަން މީޑިއާ އިވެންޓެއް ބޭއްވުން.\nފެންނާނެ ބަދަލު • ފެންކުންފުނިތަކުން ފޯރުކޮށްދޭ ފެނުގެ ކޮލިޓީ ރައްޔިތުންނަށް ކަށަވަރުކޮށްދިނުން.\n• ރައްޔިތުންނަށް ބޯފެނަށް ކުރަންޖެހޭ ޚަރަދު ކުޑަވުން.\n• ޕްލާސްޓިކް މަދުކުރުމުން ޕްލާސްޓިކާ ގުޅިގެން ތިމާވެއްޓަށް ކުރާ ނޭދެވޭ އަސަރު މަދުވެގެން ދިޔުން.\nކަރަންޓުގެ އަގު ހެޔޮކުރުން\nކުރެވުނު މައިގަނޑު މަސައްކަތްތައް • ޑީސަލް އިން ނަގަމުން އަންނަ %5 ޑިއުޓީ ކަނޑާލުމުން ސަލާމަތްކުރެވޭ މިންވަރު ހުރިހާ ގޭބިސީތަކަށާއި ވިޔަފާރިތަކުގެ ބިލުން އެއް ހަމަޔަކުން ކަނޑާދިނުން.\n• އަތޮޅު ތެރޭގެ ޑޮމެސްޓިކް ކެޓަގަރީގެ 400 ޔުނިޓުން މަތީގެ ބޭންޑުތައް މާލޭ ޓެރިފާއި އެއްވަރަށް ކުޑަކުރުން.\n• އަތޮޅުތެރޭ ވިޔަފާރިތަކުގެ ޓެރިފް ރޭޓް ކުޑަކޮށް އައްޑޫ/ފުވައްމުލައް ސިޓީގެ ރޭޓްތަކާއި އެއްހަމަކުރުން.\nފެންނާނެ ބަދަލު • ހުރިހާ ގޭބިސީތަކާއި ވިޔަފާރިތަކުގެ ބިލުން ފިއުލް ޑިސްކައުންޓުގެ ގޮތުގައި ބިލުގެ ޖުމްލަ އަދަދުން ލުޔެއް ލިބުން.\n• ޑޮމެސްޓިކް ކެޓަގަރީ ގެ 400 ޔުނިޓުން މަތީ ބޭންޑުތަކަށް މާލެއާއި އަތޮޅުތެރެ އެއްހަމަކުރުމުން، އަތޮޅުތަކުގެ ގޭބިސީއަކުން ކުރިން 1،600 ރުފިޔާ ދައްކާ ބިލަކުން، މިބަދަލާއި މަތީގައި ދެންނެވުނު ފިއުލް ޑިސްކައުންޓާއި އެކު، ދައްކަންޖެހޭ އަދަދު ގާތްގަނޑަކަށް 1,300 ރުފިޔާ އަށް ތިރިވުން.\n• އަތޮޅުތެރޭގެ ބިޒްނަސް ކެޓަގަރީގެ ހުރިހާ ބޭންޑު ތަކަށް ނަގާ އަގުގެ ތަފާތު ނައްތާލައި، އައްޑޫ/ ފުވައްމުލަކުގެ ރޭޓޓްތަކާއި އެއްހަމަކުރުމުން، އަތޮޅުތަކުގެ ގވިޔަފާރިއަކުން ކުރިން 2,400 ރުފިޔާ ދައްކާ ބިލަކުން، މިބަދަލާއި މަތީގައި ދެންނެވުނު ފިއުލް ޑިސްކައުންޓާއި އެކު، ޖުމަލަ ދައްކަންޖެހޭ އަދަދު ގާތްގަނޑަކަށް 1,700 ރުފިޔާ އަށް ތިރިވުން.\nމާލެ، ހުޅުމާލެ، ވިލިނގިލި މަގުތައް ރައްކާތެރިކުރުމުގެ ގޮތުން ލެޑް ސޯލާ ލައިޓްއިން ދިއްލާ އަލިކުރުން\nމަސައްކަތް ހިންގާ ވުޒާރާ މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް\nކުރެވުނު މައިގަނޑު މަސައްކަތްތައް • ހުޅުމާލޭގެ ހައިވޭ އަދި އެހެނިހެން ސަރަހައްދުތައް ދިއްލާ ނިމިފައި.\n• މާލެ އާއި ވިލިމާލޭގެ ލައިޓް ހަރުކުރާނެ މަގުތައް ފާހަގަކޮށްފައި.\n• މާލެ އާއި ވިލިމާލޭއަށް ބޭނުންވާ ލައިޓުތައް ހޯދުމުގެ މަސައްކަތް ދަނީ ކުރެވެމުން.\nއެންވަޔަރަންމަންޓް އެންޑް ރޯޑް ސޭފްޓީ ޕޮލިސްގެ ޚިދުމަތް ފެށުން\nމަސައްކަތް ހިންގާ ވުޒާރާ މިނިސްޓްރީ އޮފް ހޯމްއެފެއާޒް\nކުރެވުނު މައިގަނޑު މަސައްކަތްތައް • މާލޭގެ މަގުތަކަށް ކުނި އެޅި 171 ފަރާތެއް އެންވަޔަރަންމަންޓް ފުލުހުންގެ މަސައްކަތުގެ ދަށުން ޖޫރިމަނާކޮށްފައި\n• މާލޭގެ މަގުތަކުގައި ޕާރކްކޮށް ނުނަގައި ގިނަދުވަސްވެފައިވާ އުޅަނދުތަކުގެ ތެރެއިން ހަތަރު ފުރޮޅުލީ 61 އުޅަނދު އަދި ދެ ފުރޮޅުލީ 263 އުޅަނދު ޓްރެފިކް ޕޮލިހުން ކޮށްފައިވާ މަސައްކަތުން ނަގާފައި.\n• އެންވަޔަރަންމަންޓް ޕޮލިސްގެ ފަރާތުން ކުރެވޭ މަސައްކަތްތައް ކޮންމެ ހަފްތާއަކު ޕޮލިސް ސާރވިސްގެ ސޯޝަލް މީޑިއާ މެދުވެރިކޮށް ހިއްސާކުރެވެމުންދޭ.\nފެންނާނެ ބަދަލު • މާލެ އަދި ރާއްޖޭގެ ރަށްތަކުގެ މަގުތަކަކީ އުޅަނދުތައް ޕާރކްކުރުން ފަސޭހަ އަދި ދަތުރު ފަތުރުކުރުމަށް ފަސޭހަ މަގުތަކަކަށް ވެގެންދިއުން.\n• ރާއްޖޭގެ މަގުތަކަކީ ސާފުތާހިރު، ރައްޔިތުންނަށް އަމާން އަދި ރައްކާތެރި ތަނަކަށް ވެގެންދިއުން.\nފުލުހުންނާއި ޢާންމުންގެ ޚިޔާލު ލިބިގެން އެކުލަވާލެވޭ ޕޮލިސް ރިފޯމު ޕްރޮގްރާމެއް އެކުލަވާލުން\nކުރެވުނު މައިގަނޑު މަސައްކަތްތައް • ރައްޔިތުންގެ ޚިޔާލު ހޯދުމަށް އޮންލައިން ޕޯޓަލްއެއް ޤާއިމްކޮށް، ރާއްޖޭގެ އެކި ސަރަހައްދުތަކުގައި ޖުމްލަ 20 ފޯރަމް ބާއްވާފައި.\n• ލިބުނު ހިޔާލުތަކަށް ބިނާކޮށް، މޯލްޑިވްސް ޕޮލިސް ސަރވިސްގެ ކޮމިޝަންޑް އޮފިސަރުންގެ ސިމްޕޯސިއަމް މާރިޗު މަހުގެ 17 އިން 18 އަށް ބާއްވައި، ސްޓްރެޓީޖިކް ޕްލޭންގެ ލަނޑުދަނޑިތައް ފާސްކޮށްފައި.\n• ޕޮލިސް ރިފޯމް ޕްރޮގްރާމް އެކުލެވޭގޮތަށް، ޕޮލިސް ސްޓްރެޓީޖިކް ޕްލޭން ފުލުހުންގެ އަހަރީ ދުވަސް، 29 މާރިޗު 2019 ގައި އިފްތިތާޙު ކުރެވޭނެ.\nފެންނާނެ ބަދަލު • ރައްޔިތުންގެ ބައިވެރިވުމާއެކު ފުލުހުންގެ ޚިދުމަތް އިތުރަށް ހަރުދަނާވުން.\n• އަމާން ވެއްޓެއް ގާއިމްވެ ފުލުހުންނަށް ރައްޔިތުންކުރާ އިތުބާރު ބޮޑުވެގެން ދިއުން.\n• ފުލުހުންނަކީ ރައްޔިތުންނާ ގާތުން މަސައްކަތްކުރާ ބަޔަކަށްވުން.\nފުލުހުން މާލެތެރެ ބެލެހެއްޓުމުގެ މަސައްކަތް ހަރުދަނާކުރެވި ޤަވާޢިދުން ޕެޓްރޯލް ކުރަން ފެށުން\nކުރެވުނު މައިގަނޑު މަސައްކަތްތައް • މާލެ ސަރަހައްދު ބެލެހެއްޓުމަށްޓަކައި 8 ނެއިބަރހުޑްއަކަށް ބަހާލެވި، ނެއިބަރހުޑް ސަޕޯޓް އޮފިސަރުން ކަނޑައަޅައި، އެ ޚިދުމަތް ފެށިފައި.\n• ނެއިބަރހުޑް އޮފިސަރުންގެ ފޯނު ނަންބަރުތަކާއި އެ ނެއިބަރހުޑްތައް ބަލަހައްޓާ ޕޮލިސް ސްޓޭޝަންތަކުގެ އިސްވެރިންގެ ފޯނު ނަންބަރުތައް އާންމުންނަށް ހިއްސާކޮށްފައި.\n• މިހާތަނަށް 804 މައްސަލައަށް އެޓެންޑްވެ، 388 މައްސަލަ ހައްލުކުރެވިފައި.\n• ފުލުހުންނާއި އާންމު ރައްޔިތުންނާއި މެދު އޮންނަ ގުޅުން ބަދަހިވެ ފުލުހުންނަށް ރައްޔިތުންކުރާ އިތުބާރު ބޮޑުވުން.\n• މާލޭގެ މަގުތަކަކީ އަމާން، ރައްކާތެރި ތަންތަނަށް ވެގެންދިއުން.\nބްރިޖުގައި ސީސީޓީވީ އަދި ސްޕީޑް ކެމެރާތައް ހަރުކުރުން\nމަސައްކަތް ހިންގާ ވުޒާރާ މިނިސްޓްރީ އޮފް ނޭޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ\nކުރެވުނު މައިގަނޑު މަސައްކަތްތައް • ބްރިޖުގައި3ވައްތަރެއްގެ ކެމެރާ ހަރުކުރެވޭނެ ގޮތަށް މަސައްކަތް ރޭވިފައި.\n• މި މަސައްކަތް ކުރުމަށް ބޭނުންވާ ތަކެތި ހޯދުމަށް ބިޑަށް ހުޅުވާލެވިފައި.\nމަގުމަތީގެ ރައްކާތެރިކަމަށް ރައްޔިތުން އަހުލުވެރިކުރުމުގެ ގޮތުން މަޢުލޫމާތު ފޯރުކޮށްދޭ ކެމްޕޭން ފެށި، 5000 ހެލްމެޓް ހިލޭ ބެހުން\nމަސައްކަތް ހިންގާ ވުޒާރާ މިނިސްޓްރީ އޮފް ޓްރާންސްޕޯޓް އެންޑް ސިވިލްއޭވިއޭޝަން\nކުރެވުނު މައިގަނޑު މަސައްކަތްތައް • ހެލްމެޓް ހިލޭ ބެހުމުގެ ގޮތުން، ގްރޭޓަރ މާލެ ސަރަޙައްދުގައި ދިރިއުޅޭ ފަރާތްތަކަށް އަމާޒުކޮށްގެން އެވެއަރނަސް ސެޝަންތަކެއް 28 ފެބުރުވަރީ 2019 އަދި 02 މާރިޗު 2019 ގައި ހިންގާފައި. މިސެޝަންތަކުގައި ޓްރާންސްޕޯޓް އޮތޯރިޓީ، ހެލްތު ޕްރޮޓެކްޝަން އޭޖެންސީ، އަދި މޯލްޑިވްސް ޕޮލިސް ސަރވިސް އިން ސެޝަންތައް ނަގާދީފައިވޭ.\n• ޔުނިސެފާއި ސަރުކާރާ ގުޅިގެން 5000 ހެލްމެޓު ހޯދައި އެ ހެލްމެޓުތައް ބަހަން ފެށިފައި.\n• ހެލްމެޓުގެ މިންގަނޑުތައް އެކަށައަޅައި "އިންޖީނުލީ އެއްގަމުއުޅަނދު ދުއްވަންވީ ދުވެއްޔާބެހޭ ގަވާއިދު" އިސްލާޙުކުރެވިފައި.\nފެންނާނެ ބަދަލު • އެކްސިޑެންޓުތައް މަދުވެ މަގުމަތީގެ އަމާންކަން ގާއިމުކުރެވުން.\n• އެކްސިޑެންޓެއް ދިމާވި ނަމަވެސް މީހާގެ ފުރާނައަށް ނުރައްކާވާ ފަދަ އަނިޔާއިން މީހާ ސަލާމަތްވުން.\nޕޮލިސީ ޑޮކިއުމަންޓް ލިންކް gazette.gov.mv/gazette/download/5478\nސަރުކާރުގެ ވަޒިފާ އަދާކުރާ މަންމައަށް6މަސްދުވަހުގެ މެޓަރނިޓީ ލީވް މުސާރައާއެކު ލިބޭނެގޮތް ހަމަޖެއްސުން، އަދި ބައްޕައަށް 1 މަސްދުވަހުގެ ޕެޓަރނިޓީ ލީވް މުސާރައާއެކު ލިބޭނެގޮތް ހަމަޖެއްސުން\nމަސައްކަތް ހިންގާ ވުޒާރާ ރައީސުލްޖުމްހޫރިއްޔާގެ އޮފީސް\nކުރެވުނު މައިގަނޑު މަސައްކަތްތައް • ސިޔާސަތު ކަނޑައެޅުމުގައި ސިވިލް ސަރވިސްގައި މަސައްކަތްކުރާ މުވައްޒަފުންގެ އަދަދާއި، ވޭތުވެދިޔަ5އަހަރު ވިހެއުމާއި ގުޅިގެން ޗުއްޓީ ނަގާފައިވާ މިންވަރު ދިރާސާ ކޮށް، އަދި މި ސިޔާސަތު ތަޢާރަފުކުރުމާއެކު ޗުއްޓީ ނަގާނެ މިންވަރު އަންދާޒާ ކުރެވިފައި.\n• މި ސިޔާސަތާ ގުޅިގެން ދައުލަތުގެ ބަޖެޓަށް އަންނާނެ އަސަރު ބަލައި އިތުރު މުވައްޒަފުން ނެގޭނެ ހާލަތްތަށް ކަނޑައަޅައި އެކަމަށް ވަކި ޚާއްސަ ބަޖެޓެއް ކަނޑައަޅާފައި.\n• ފުޅާ ދާއިރާއެއްގައި މި ސިޔާސަތާގުޅޭގޮތުން ކަމާގުޅޭ ފަރާތްތަކާ މަޝްވަރާކޮށް، މި ސިޔާސަތުގެ ދަށުން ޗުއްޓީ ދެވޭނެ އުސޫލުތައް ކަނޑައަޅައި ސިވިލް ސަރވިސްގެ ޤަވާއިދު ބަދަލުކޮށްފައި.\nފެންނާނެ ބަދަލު • ތުއްތު ދަރިފުޅު ދުނިޔެއަށް އަންނަ ދުވަސްވަރަކީ މަންމައާއި، ދަރިފުޅަށްވެސް ނާޒުކު ދުވަސްވަރެއްކަމުން، ދުޅަހެޔޮ ކުދިން ބޮޑުކުރުމަށްޓަކައި ކޮންމެ މަންމައަކަށް އެ ފުރުސަތު ހޯދައިދިނުން.\n• ދަރިފުޅުގެ ފުރަތަމަ6މަސްދުވަހު ހަމައެކަނި މައިމީހާގެ ގާތުން ކިރު ދިނުމަށް އެއްވެސް އުނދަގުލަކާނުލާ މަގުފަހިވެގެންދިއުން.\n• ވަޒީފާ ނުގެއްލޭނެކަމުގެ ޔަޤީންކަންލިބި، ހިތްހަމަޖެހުމާއެކު ދަރިފުޅު ގާތުގައި ހުރުމުގެ ފުރުސަތު ތަނަވަސްވެ، ވަޒީފާގެ މައިދާނުގައި އަންހެނުން ދެމިތިބުމަށް ބާރު ލިބިދިނުން.\nވަކި ޢަދަދެއްގެ ރައްޔިތުންގެ ޕެޓިޝަނަކުން ރައްޔިތުންގެ ކަންބޮޑުވާ ކަންކަމަށް ރައްޔިތުންގެ މަޖިލީހުގައި ވޯޓަށް އެހޭނެ ފުރުޞަތު ފަހިކޮށްދެވުމުގެ މަސައްކަތް ކުރުން\nކުރެވުނު މައިގަނޑު މަސައްކަތްތައް • ރައްޔިތުންގެ ތެރެއިން މަދުވެގެން 2500 މީހުން ސޮއިކޮށް، ރައްޔިތުންގެ މަޖިލީހަށް ޕެޓިޝަނެއް ހުށަހެޅުމުން، އެ ޕެޓިޝަނަކާ ގުޅޭގޮތުން މަޖިލީހުގެ ތަޅުމުގައި ބަހުސްކުރަންޖެހޭގޮތަށް ރައްޔިތުންގެ މަޖިލީހުގެ ޤަވާއިދަށް ބަދަލުގެނައުމަށް މަޖިލީހަށް ހުށަހެޅިފައި.\nފެންނާނެ ބަދަލު • ރައްޔިތުންގެ މަޖިލީހުގެ މެންބަރެއް މެދުވެރިނުކޮށް، ރައްޔިތުން ކަންބޮޑުވާ ކަންކަން މަޖިލީހަށް ހުށަހެޅުމުގެ ފުރުޞަތު ސީދާ ރައްޔިތުންނަށް ލިބިގެން ދިއުން.\n• ދައުލަތުގެ ހުރިހާ އިދާރާތަކާ ހަވާލުވެފައިތިބި ފަރާތްތައް ރައްޔިތުންނަށް ސީދާ ޖަވާބުދާރީކުރެވޭނެ މަގު ފަހިވެފައި އޮތުން.\nވަކި ޢަދަދެއްގެ ރައްޔިތުން އެދުމުން ކައުންސިލްތަކުގެ ޓައުންހޯލް ބައްދަލުވުންތައް ބޭއްވޭނެ ފުރުޞަތު ފަހިކޮށްދިނުން\nމަސައްކަތް ހިންގާ ވުޒާރާ އެޓަރނީ ޖެނެރަލްގެ އޮފީސް\nކުރެވުނު މައިގަނޑު މަސައްކަތްތައް • ކަމާގުޅޭ މުއައްސަސާތަކުގެ ބޭފުޅުންނާ މަޝްވަރާ ކޮށް، އެހެން ޤައުމުތަކުގައި މިކަން ކުރާ ގޮތަށް ރިޢާޔަތްކޮށް، ރައްޔިތުންގެ އެދުމަށް ބާއްވާ ޓައުންހޯލް ބައްދަލުވުން ބާއްވާނެ ގޮތުގެ އުސޫލު2ޖަނަވަރީ 2019 ގައި ލޯކަލް ގަވަރމަންޓް އޮތޯރިޓީއިން އާންމުކޮށްފައި.\n• ލާމަރުކަޒީ ޤާނޫނަށް ހުށަހަޅާފައިވާ އިޞްލާޙުތަކުގެ ތެރެއިން މިކަން ކުރެވޭނެގޮތް ފަހިކޮށްދީފައި.\nފެންނާނެ ބަދަލު • ކައުންސިލެއްގެ އިޚްތިޞާސްގައި ހިމެނޭ ކަންކަމާއި ގުޅިގެން ރައްޔިތުންނާއި މަޝްވަރާކުރުމަށް ރައްޔިތުން އެދިގެން ބާއްވާ ޓައުންހޯލް ބައްދަލުވުންތައް އެއް އުޞޫލެއްގެމަތިން ބޭއްވުމަށް މަގުފަހިވުން.\n• ސަރުކާރު ހިންގުމުގައި އާންމުންގެ ބައިވެރިވުން އިތުރުކުރުމަށް ސަރުކާރާއި ކައުންސިލްތަކާއި އާންމު ރައްޔިތުންނާ ދޭތެރޭ އޮންނަ ގުޅުން ހަރުދަނާކޮށް، "ޑެލިބަރޭޓިވް ޑިމޮކްރެސީ" ގެ އުސޫލުން ކަންކަން އިންތިޒާމުވުން.\n• ރައްޔިތުންނާ ގުޅުންހުރި ކަންކަން ނިންމުމުގައި ރައްޔިތުންނަށް ބަސްބުނެވޭނެ ފުރުޞަތު ފަހިވެ ރައްޔިތުންގެ ބައިވެރިވުމާއެކު ރައްޔިތުންނާ ގުޅުންހުރި ކަންކަމުގައި ގޮތް ނިންމުން.\nމާލޭގައި ކަނޑައެޅޭ މަގުތަކެއް ހުކުރު ދުވަހު ހެދުނު ބަންދުކޮށް އާއިލާ އާއި ކުޑަ ކުދިނަށް ޖަޒީރާ މާޙައުލެއް ހޯދައިދިނުން\nކުރެވުނު މައިގަނޑު މަސައްކަތްތައް • ކަނޑައެޅޭ ވަކި މަގުތަކެއް ބަންދު ކުރުމަށް ކަމާބެހޭ އިދާރާތަކާއި މަޝްވަރާ ކުރެވި ބަނދު ކުރެވޭ މަގުތަކާއި އުސޫލުތައް ފައިނަލް ކުރެވިފައި.\n• "ދުޅަހެޔޮ، ހަށިހެޔޮ، އަވައްޓެރިޔާ" ޕްރޮގްރާމްގެ ދަށުން ކުޑަކުދިންނަށް މިނިވަންކަމާ އެކު މާލޭގެ މަގުތަކަށް ނުކުމެ، ކުޅެ އުޅެވޭނެ ފުރުސަތު ދިނުމަށް ކޮންމެ ހުކުރު ދުވަހަކު މާލޭގެ ކޮންމެ އަވަށަކުން މަގެއް، ވަކި ވަގުތަކަށް ދުއްވާ އެއްޗިއްސަށް ނުވަދެވޭ ގޮތަށް ބަންދު ކުރަން ފެށިފައި.\nފެންނާނެ ބަދަލު • ކުޑަކުދިންނަށާއި އުމުރުން ދުވަސްވީ މީހުންނަށް ދުއްވާއެއްޗެހީގެ ނުރައްކަލަކާއި ނުލާ އަމާން ވަގުތުކޮޅެއް މަގުމަތީގައި ހޭދަކުރުމަށް ފުރުޞަތު ލިބިގެން ދިއުން.\n• ތޮއްޖެހިފައިވާ މާލެ ސިޓީއިން، ހިތްހަމަ ޖެހުމާއި ޖަޒީރާ ވަންތަ މާހައުލެއްގެ އުފާ ލިބިގެން ދިއުން.\nވަޒީފާ ހުރި ދާއިރާތަކުން މީހުން ބިނާކުރުމަށް ބޭނުންވާ މަޢުލޫމާތު އެއްކޮށް، ފުރިހަމަ ޓްރެއިނިން ނީޑް އެނަލިސިސް އެއް ޤައުމީ ފެންވަރުގައި ހެދުން\nމަސައްކަތް ހިންގާ ވުޒާރާ މިނިސްޓްރީ އޮފް ހަޔަރ އެޑިއުކޭޝަން\nކުރެވުނު މައިގަނޑު މަސައްކަތްތައް • ރާއްޖޭގެ އެކި ސަރަހައްދުތަކަށް ދަތުރުކޮށް، ސަރުކާރާއި ޕްރައިވެޓް ސެކްޓާގައި މަސައްކަތްކުރާ 150 އަށް ވުރެ ގިނަ ފަރާތްތަކާ ފުޅާ ދާއިރާއެއްގައި މަޝްވަރާކޮށް، ބޭނުންވާ މަޢުލޫމާތު އެއްކޮށް ޓްރެއިނިންގ ނީޑް އެނަލިސިސް އެކުލަވާލާފައި.\n• ޓްރެއިނިންގ ނީޑް އެނަލިސިސްގެ ވެލިޑޭޝަން ވަރކްޝޮޕް 28 ފެބްރުއަރީ 2019 ގައި ބާއްވާ ރިޕޯޓް ފައިނަލްކޮށްފައި.\n• ޓްރެއިނިންގ ނީޑް އެނަލިސިސްއިން މީހުން ތަމްރީނުކުރުމަށް ބޭނުންވާ 12 ދާއިރާއެއް ފާހަގަކޮށްފައި.\nފެންނާނެ ބަދަލު • މަތީ ތައުލީމަށް ސަރުކާރުން ކުރާ ހޭދައާއި ލިބޭ ފުރުޞަތުތައް އަމާޒު ކުރެވިގެންދާނީ ދިވެހިރާއްޖެއަށް އެންމެ ބޭނުންތެރި ދާއިރާތަކުންކަން ކަށަވަރުވުން.\n• ރާއްޖޭގެ އެކި ދާއިރާތަކަށް ބޭނުންވާ މަސައްކަތްތަކާއި ހުނަރާއި ތަމްރީނުތައް ދެނެގަނެވުން.\n• އައު ދާއިރާތަކަކަށް މީހުން ތަމްރީނުވެ ހުނަހުނަރުވެރި މުޖުތަމަޢުއެއް ދިވެހިރާއްޖޭގައި ބިނާކުރުމަށް މަގުފަހިވެގެން ދިއުން.\nމުނިސިޕަލް އިންސްޕެކްޓަރސް އުފެއްދުން\nކުރެވުނު މައިގަނޑު މަސައްކަތްތައް • މުނިސިޕަލް އިންސްޕެކްޓަރސް އުފެއްދުމާ ގުޅޭގޮތުން ކަމާ ގުޅޭ ފަރާތްތަކާއެކު މަޝްވަރާ ބައްދަލުވުން ބޭއްވިފައި.\n• އަމަލީ ގޮތުން މި މަސައްކަތް ކުރެވިދާނެ ގޮތްތައް ދިރާސާކުރެވެމުންދަނީ.\nމާލެ ސިޓީގެ ރައްޔިތުން ޙަފުތާ ބަންދުގައި އާއިލާ އާއި އެކު ދަތުރު ދިއުމަށް މާލެއާ ގާތުން ރަށެއް ޚާއްޞަކުރުން\nކުރެވުނު މައިގަނޑު މަސައްކަތްތައް • މާލެ ސިޓީގައި ދިރިއުޅޭ މީހުންނަށް ޕިކްނިކް ދިޔުމަށް މާލެ ކައިރިން ރަށެއް ސަރުކަރުން ވަނީ ކަނޑައަޅާފައި ކަނޑައެޅިފައި.\n• 1 އޭޕްރިލް 2019 ގައި މި ރަށުގެ ޕްލޭން އިއުލާންކުރެވި، ދަތުރު ދެވޭ ފެންވަރަށް ރަށް ބަދަލުކުރުމުގެ އަމަލީ މަސައްކަތް ފެށިގެންދާނެ.\n• މި ރަށަށް ފަސޭހައިން ދަތުރުކުރެވޭނެ މަގު ފަހިކޮށް ދިނުމުގެ މަސައްކަތް ދަނީ ކުރެވެމުން.\nފެންނާނެ ބަދަލު • މާލެ ސިޓީގެ ރައްޔިތުންނަށްވެސް ފަސޭހަކަމާއެކު ދަތުރުދެވޭނެ ލުއިފަސޭހަ ގޮތްތަކެއް ހަމަޖެހުން.\n• މާލޭގެ ރައްޔިތުންގެ ނަފްސާނީ ދުޅަހެޔޮކަން އިތުރުވެ އިޖްތިމާޢީ ގުޅުން ބަދަހިވުން.\nޕިކްނިކް ދާނެ ސަރަޙައްދެއް ނެތް ރަށްރަށުގެ ރައްޔިތުން ޕިކްނިކް ދިއުމަށް ސަރަޙައްދެއް ނުވަތަ ރަށެއް ކަނޑައެޅުން\nކުރެވުނު މައިގަނޑު މަސައްކަތްތައް • 144 ރަށެއްގައި ޕިކްނިކް ދާނެ ސަރަޙައްދު ކަނޑައެޅިފައި.\nފެންނާނެ ބަދަލު • އާއިލާ އާއި ރައްޓެހިންނާއެކު ހިތްހަމަޖައްސާލެވޭނެ ފަދަ މާހައުލެއް ޤާއިމްވެގެން ދިއުން.\n• ރައްޔިތުންގެ އިޖްތިމާޢީ ދުޅަހެޔޮކަން އިތުރުވުން.\nފުވައްމުލަކު ސިޓީ ސްކޫލް މަގު ފުޅާކުރުމުގެ މަސައްކަތް ފެށުން\nކުރެވުނު މައިގަނޑު މަސައްކަތްތައް • މަގު ފުޅާކުރުމުގެ މަސައްކަތް ކޮށް ނިންމައި، އާއްމުންނަށް ބޭނުންކުރެވޭގޮތަށް މަގު ހުޅުވާލާފައި.\nފެންނާނެ ބަދަލު • މަގުގައި ހިނގާބިގާވެ އުޅުމަށް ފަސޭހަވުން.\n• ސްކޫލް ފަށާ ނުވަތަ ނިމޭ ގަޑީގައި މަގުގައި އޮންނަ ތޮއްޖެހުން މަދުވުން.\nމާލެ ރާޅުގަޑު، އާޓިފިޝަލް ބީޗް، ރަސްފަންނު، އުސްފަސްގަނޑު، ސިޓީ ޕާކް، ލޮނުޒިޔާރަތް ސަރަޙައްދު ހިތްފަސޭހަ ތަނަކަށް ހެދުން\nކުރެވުނު މައިގަނޑު މަސައްކަތްތައް • މާލެ ސިޓީ ޕާކު ސާފުކުރެވި، އަރޓިފިޝަލް ބީޗް ސަރަޙައްދުގައި ހުރި ވެހިކަލްތައް ނަގައި، އެ ސަރަޙައްދަށް ގެންނަން ރާވާފައި ހުރި ބަދަލުތައް ގެނައުމަށް އެމް.ޓީ.ސީ.ސީ އާ ޙަވާލުކުރެވިފައި.\n• ރާޅުގަނޑު ސަރަޙައްދާއި އުސްފަސްގަނޑު ހުސްކުރުމަށް ދެވިފައިވާ މުހުލަތު ހަމަވުމުން، އަމަލީ މަސައްކަތްތައް ކުރުމަށް ރޭވިފައި.\n• ރަސްފަންނު ސަރަޙައްދުގައި ދިމާވެދާނެ އެކްސިޑެންޓަކުން ކުދިން ސަލާމަތްކުރުމަށް ފާރު/ފެންސް އުސްކުރުމުގެ މަސައްކަތް ކުރިއަށްދަނީ.\nހުޅުމާލޭގައި ރޭގަނޑު މޫދަށް އެރެވޭނެ ގޮތް ހަދާ، އެ ސަރަޙައްދުގައި ސާފު ފެން ލިބޭނެ ގޮތް ހެދުން\nކުރެވުނު މައިގަނޑު މަސައްކަތްތައް • މޫދަށް އެރިއުޅޭ ސަރަޙައްދުގައި ލައިޓް ހަރުކުރުމުގެ މަސައްކަތް އެޗް.ޑީ.ސީ އިން ކުރިއަށް ގެންދަނީ.\n• މޫދަށް އެރިއުޅޭ ސަރަޙައްދުން ސާފު ފެން ލިބޭނެ އިންތިޒާމްތައް ހަމަޖެއްސުމުގެ ޢަމަލީ މަސައްކަތް އެޗް.ޑީ.ސީ އިން ކުރިއަށް ގެންދަނީ.\nފެންނާނެ ބަދަލު • ހުޅުމާލޭގައި އުޅޭ ފަރާތްތަކަށް ރޭގަނޑު ވެސް ރައްކާތެރިކަމާއެކު މޫދަށް އެރެވޭނެ އިންތިޒާމް ހަމަޖެހުން.\n• ފެތުމަކީ ކަސްރަތެއްގެ ގޮތުގައި ދެކި، ދުޅަހެޔޮ ހަށިހެޔޮ މުޖުތަމައެއް ބިނާވެގެން ދިއުން.\n• ރާއްޖެފަދަ ޖަޒީރާވަންތަ ޤައުމެއްގައި ކޮންމެ މީހަކީވެސް ފަތަން ދަންނަ މީހަކަށް ހެދުމަށް މަގުފަހިވުން.\nއައްޑޫ ސިޓީ ސްކޮއަރ އަލުން ހަދާ ކުލަގަދަ ރަސްމިއްޔާތަކާއެކު ކޯއްޓޭއަށް ޤައުމީ ދިދަ ނެގުން\nކުރެވުނު މައިގަނޑު މަސައްކަތްތައް • އައްޑޫ ސިޓީ ކައުންސިލުގެ ޑިޒައިނަށް ސިޓީ ސްކޮއަރ ހެދުމުގެ ޢަމަލީ މަސައްކަތް ފެށުމުގެ ރަސްމިއްޔާތު 21 މާރިޗު 2019 ގައި ބޭއްވި، އަމަލީ މަސައްކަތްތައް ކުރިއަށްދަނީ.\nފުވައްމުލަކު ސިޓީ މަގުތައް ރަނގަޅު ފެންވަރަކަށް ހަދަންފެށުން\nކުރެވުނު މައިގަނޑު މަސައްކަތްތައް • އެމްޓީސީސީއާއި ޙަވާލުކޮށްގެން މި މަސައްކަތް ކުރުމަށް 27 މާރިޗު 2019 ގައި އެގްރީމަންޓުގައި ސޮއިކޮށްފައި.\nފެންނާނެ ބަދަލު • މަގުތައް ހަލާކުވުމުގެ ސަބަބުން ހިނގާބިގާވެ އުޅޭ މީހުންނަށާއި ދުއްވާ ތަކެއްޗަށް ދިމާވާ ދަތިތަކަށް ޙައްލެއް ލިބުން.\n• މަގުތަކުގެ ފެންވަރު ދަށްވުމުގެ ސަބަބުން ދިމާވާ ސިއްޙީ މައްސަލަތައް (ބުރަކަށީގައި ރިއްސުން ފަދަ) މަދުވުން.\nހުޅުމާލޭގައި ޕަބްލިކް ޓޮއިލެޓް ޤާއިމްކުރުން\nކުރެވުނު މައިގަނޑު މަސައްކަތްތައް • ޕަބްލިކް ޓޮއިލެޓު ހެދުމުގެ މަސައްކަތް އެޗް.ޑީ.ސީ އާ ޙަވާލުކޮށް، ޢަމަލީ މަސައްކަތް ފެށިފައި.\nޙަފުތާ ނިންމުމުގެ ގޮތުން ވީކެންޑް މާކެޓް އާއި މުނިފޫހި ފިލުވުމުގެ ޕްރޮގްރާމް ފެށުން\nކުރެވުނު މައިގަނޑު މަސައްކަތްތައް • ހަފްތާ ރެސް ހިނގާނެ ގޮތުގެ އުސޫލެއް އެކުލަވާލައި އާންމުކޮށްފައި.\n• ހަފްތާއަކު އެއްފަހަރު، ވީކެންޑް މާރކެޓްއާއި މުނިފޫހިފިލިވުމުގެ ޕްރޮގްރާމް ބޭއްވުން\nފެންނާނެ ބަދަލު • އެއްބައިވަންތަކަމުގެ ރޫޙު އާލާވެގެން ދިޔުން.\n• ދިވެހި ފަންނުވެރިންގެ ފަންނުތައް ކުރިއަރައި އާންމުންނާ ހަމައށް ގެނެސްދެވޭނެ ޕްލެޓްފޯމެއް ޤާއިމްވެގެން ދިޔުން.\n• ދިވެހި އުފެއްދުންތައް ގިނަ މީހުންގެ ތެރޭގައި އިސްތިހާރު ވެގެން ދިޔުން.\nމާލޭން ބޭރު3ސަރަޙައްދެއްގައި ޑްރަގް ރީހެބިލިޓޭޝަން ސެންޓަރ ޤާއިމު ކުރުން\nމަސައްކަތް ހިންގާ ވުޒާރާ މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް\nކުރެވުނު މައިގަނޑު މަސައްކަތްތައް • ރީހެބް ސެންޓަރުތައް ޤާއިމްކުރާނެ ސަރަހައްދުތައް ކަނޑައަޅާފައި.\n• ކަނޑައެޅުނު ތަންތަނުގައި ކުރަންޖެހޭ މަރާމާތުކޮށް، މުވައްޒަފުން ހޯދާފައި.\n• ސ. ހިތަދޫ، ގދ. ތިނަދޫ އަދި ހދ. ހަނިމާދޫގައި ކޮމިއުނިޓީ ރީހެބިލިޓޭޝަން ޚިދުމަތް ދޭން ފެށިފައި.\nފެންނާނެ ބަދަލު • މަސްތުވާތަކެއްޗަށް ދެވިހިފާފައިވާ މީހުންނަށް ފަރުވާ ހޯދޭނެ މަގު ތަނަވަސްވުމާއި ފަރުވާ ހޯދުމަށް މަޑުކުރަންޖެހޭ މުއްދަތު ކުޑަވުން.\n• މަސްތުވާތަކެއްޗާ ގުޅިގެން ދިމާވާ އިޖްތިމާޢީ މައްސަލަތައް މަދުވުން.\n• މަސްތުވާތަކެއްޗާ ގުޅިގެން ކުށްތަކަށް އަރައިގަންނަ މީހުން މަދުވުން.\nފްލެޓަށް އެދެން ކިއުގައި ޖެހެން ނުޖެހޭނެ ނިޒާމެއް ޤާއިމްކުރުން\nކުރެވުނު މައިގަނޑު މަސައްކަތްތައް • ބޯހިޔާވަހިކަން ބޭނުންވާ ރައްޔިތުން ކިއުގައި ނުޖެހި ފަސޭހައިން ހައުސިންގ ސްކީމްތަކަށް އެޕްލައި ކުރެވޭނެ ގޮތަށް ފަރުމާކޮށްފައިވާ ޕޯޓަލެއް "މަގޭ ހިޔާވެހި" ނަމުގައި ވަނީ ލޯންޗުކޮށްފައި.\n• މިހާތަނަށް 1500 އަށް ވުރެ ގިނަ ރައްޔިތުން މިޕޯޓަލް ގައި ވަނީ ރަޖިސްޓްރީވެފައި.\nފެންނާނެ ބަދަލު • ނަންބަރު ނަގަން ނުޖެހި، ކިޔުގައި ނުޖެހި ލުއިފަސޭހަގޮތަކަށް ބޯހިޔާވަހިކަމަށް ހުށަހެޅޭނެ.\n• އެއްވެސް ރައްޔިތަކު ބާކީ ނުވެ ބޯހިޔާވަހިކަން ބޭނުންވާ ހުރިހާ ރައްޔިތުންނަށް އިންސާފުވެރި ހަމަހަމަ ފުރުޞަތު ލިބުން.\n• ރާއްޖޭގެ ކޮންމެ ތަނެއްގައި ހުރެގެންވެސް ބޯހިޔާވަހިކަމަށް ފަސޭހައިން ހުށަހެޅޭނެ.\nރާއްޖޭގެ އެކި ރަށްރަށުގައި ހަދާ ނިމިފައި ނަމަވެސް ހަވާލުނުކޮށް ހުރި ފްލެޓްތައް ހައްޤުވާ ފަރާތްތަކާއި ޙަވާލުކުރުން\nކުރެވުނު މައިގަނޑު މަސައްކަތްތައް •6ރަށެއްގެ ޖުމްލަ 307 ހައުސިންގ ޔުނިޓުގެ ތަޅުދަނޑި ވަގުތީގޮތުން ހަވާލުކުރެވިފައި، ނަމަވެސް ފެނާއި ކަރަންޓް އަދި ނަރުދަމާގެ މަސައްކަތް ނުނިމޭތީ ރަސްމީކޮށް ހަވާލުނުކުރެވި.\n• މަސައްކަތް ނިމިފައިވާ ހައުސިންގ ޔުނިޓުތައް ހަވާލުކުރުމުގެ ކަންކަން ކައުންސިލްތަކާއި މަޝްވަރާކޮށްގެން ކުރިއަށް ދަނީ.\nރާއްޖޭގައި ބޯހިޔާވަހިކަން ބޭނުންވާ ފަރާތްތަކުގެ ޢަދަދެއް ކައުންސިލްތައް މެދުވެރިކޮށް އޮޅުންފިލުވާ މުޅި ރާއްޖޭގެ ހައުސިން ނީޑް އެސެސްމަންޓެއް ހަދައި އެންމެނަށް ބޯހިޔާވަހިކަން ފޯރުވައިދިނުމުގެ މަޝްރޫޢު ފެށުން\nކުރެވުނު މައިގަނޑު މަސައްކަތްތައް • އަތޮޅުތެރޭގެ ކޮންމެ ރަށު ކައުންސިލަކަށް އެރަށަކުން މިހާތަނަށް ދޫކޮށްފައިވާ ގޯތިތަކާއި ހައުސިންގ ޔުނިޓުތަކުގެ މައުލޫމާތު، ގޯތި ނުވަތަ ހައުސިންގ ޔުނިޓު ދޫކޮށްފައިވާ ފަރާތުގެ މައުލޫމާތު ހިމެނޭގޮތަށް، އެއްކުރުމުގެ މަސައްކަތް ފެށި މިހާތަނަށް މިމަސައްކަތުގެ 87% ނިމިފައި.


Dholhu mahuge kuhjjaage maru:3Vana dharifulhu vakive dhiyaee gaathun dheyn ohvvai manma ah nidhunu vaguthu - One Online\nދޮޅުމަހުގެ ކުއްޖާގެ މަރު: ތިން ވަނަ ދަރިފުޅު ވަކިވެ ދިޔައީ ގާތުން ދޭން އޮއްވައި މަންމައަށް ނިދުނު ވަގުތު!\nބޮޑުފުޅަދޫ --- ފޮޓޯ: ޑައިނަމައިޓްސް\nކޮންމެ މަޔަކާ ބަފަޔަކީވެސް އެ މީހުންގެ ދަރިން ދެ ލޮލުގެ ކޮއެ ފަދައިން ބަލާނެ މީހުންކަން ޔަގީނެވެ. ދަރީންދެކެ ރުޅިވެސް އަންނާނެ އެވެ. ބަސްނާހާ ނަމަ ތަދުވާ ވަރަށް އެކަމަކު އަނިޔާ ނުވާ ވަރަށް، ބައެއް ފަހަރު ޖަހާލާނެ އެވެ. އެކަމަކު އެދަރިފުޅު ވަކިވެގެން ދިޔުން އެއީ އެއްވެސް މަޔަކު ބޭނުން ވާނެ ގޮތެއް ނޫނެވެ. ހިތަށް ކުޅަދާނަ ވެގެންވާނެ ކަމެއްވެސް ނޫނެވެ.\nމީގެ ހައެއްކަ އަހަރު ކުރިން ދެކުނުގެ ރަށަކަށް އުފަން (ނަން ހާމަކުރަން ބޭނުންނުވާ) އެ އަންހެންމީހާ އއ. ބޮޑުފުޅަދޫ މީހަކާ އިނީ ދެ ފަރާތު އާއިލާގެވެސް ރުހުމާއެކު އެވެ. ދެމަފިރިންނަކީ ވަރަށް ލޯބިން އެކަކު އަނެކަކާއެކު އުޅެމުން އަންނަ ދެމީހުންނެވެ. ކައިވެންޏަށް އަހަރެއް ވީތަނާ ދެމަފިރީންނަށް ލޯބި ލޯބި ފިރިހެން ކުއްޖަކު ލިބިއްޖެ އެވެ. ނަމަވެސް އެ ކުއްޖާ ވިހެއިތާ މާގިނަ ދުވަހެއް ނުވެ ވަނީ މަރުވެފަ އެވެ. އޭގެ ދޮޅު އަހަރު ފަހުން އަނެއްކާވެސް އެ ދެމަފިރިންނަށް ކުއްޖެއް ލިބުނެވެ. އެކުއްޖާގެ އުމުރުން މިހާރު ދެ އަހަރު ވެދާނެ އެވެ.\nއިއްޔެ ހިނގި ހިތާމަވެރި ހާދިސާއެއްގައި އެ ދެމަފިރިންނަށް ލިބުނު ތިން ވަނަ ދަރިފުޅު ވަނީ މިދުނިޔެއާ އަލްވަދާއު ކިޔައިފަ އެވެ.\nބޮޑުފުޅަދޫ އިން "ވަން" އާ ވާހަކަ ދެއްކި މީހަކު ނަން ނުޖެހުމަށް ޝަރުތުކޮށް ބުނީ އިއްޔެ މެންދުރު ފަހުގެ ވަގުތެއްގައި އެ ކުއްޖާގެ ބައްޕަ އެ ކުއްޖާ ކޮނޑަށް ލައިގެން ވަރަށް ބާރަށް ދުވެފައި ދިޔަ މަންޒަރު ފެނުނު ކަމަށެވެ. އޭރު ކުއްޖާގެ އަނގަޔާއި ނޭފަތުން ގިނަ އަދަދަކަށް ލޭ ފައިބަމުން ދިޔަ ކަމަށެވެ.\nއެކުއްޖާގެ މަންމަ އާއި އާއިލާގެ މީހުންވެސް އޭރު އެ ކުއްޖާގެ ބައްޕަ ފަހަތުން ދުވެފަ ކަހަލަ ގޮތަކަށް ސިއްހީ މަރުކަޒަށް ދިޔަ ކަމަށާއި ވެގެން އުޅޭ ގޮތް ބެލުމަށް އޭނާވެސް އެތަނަށް ދިޔަ ކަމަށެވެ. އޭރު ކުއްޖާ މަރުވެއްޖެ ކަމަށް އާއިލާގެ މީހަކު ބުނި އަޑު އިވުނު ކަމަށްވެސް އޭނާ ބުންޏެވެ.\nއެރަށުން "ވަން" އާ ވާހަކަ ދެއްކި އެހެން މީހަކު ބުނީ ކުއްޖާ މަރުކަޒުން ގެއަށް ދޫކޮށްލި އިރު މުޅި ރަށުތެރޭގައި އެކި ގޮތް ގޮތަށް ކުއްޖާގެ މަރުގެ ވާހަކަ ދެކެވުނު ކަމަށެވެ. ދެން އެކަން އޮޅުން ފިލުވުމަށް އޭނާ ބޭނުންވި ކަމަށާއި އެގޮތުން އާއިލާ މީހެއް ގާތު އެހުމުން އެނގުނީ ކުއްޖާ ކޮށި އަރައިގެން މަރުވީ ކަމަށް ކަމަށް ވެސް ބުންޏެވެ.\n"ރަށުތެރޭގަ ދެކެވުނީ ބުއް ދޭން ޖައްސައިގެން އޮއްވައި ނޭފަތް ފިތިގެން ނޭވާ ނުލެވިގެން މަރުވީ އޭ. ދެން ބުނީ ގައިދަށު ވެގެންނޭ. ދެން ކަން ވީ ގޮތް އޮޅުންފިލުވަން ދިޔަ އިރު ކުއްޖާއަށް ބުއްދޭން އޮއްވައި މަންމަ އަށްވެސް ނިދުނީ. ދެން އެއްކަލަ އޮށޯވެގެން އޮވެވޭ ގޮތަކުންވެސް ކުދިން ކޮށި އަރައެއްނު. އެގޮތަށް ކުއްޖާ ކޮށި އެރީ ކަމަށް އެ ކުއްޖާގެ އާއިލާ މީހަކު ބުނީ." އޭނާ ބުންޏެވެ.\nއުމުރުން އެންމެ ދޮޅު މަހުގެ މި ތުއްތު ކުއްޖާގެ މަންމަ ނިދިން ހޭލެވުނު އިރު ކުއްޖާ އޮތީ ހޮޑުލެވިފަ އެވެ. އަދި ހޮޑާއެކު ލޭވެސް އައިސްފައިވާ ކަމަށާއި ކުއްޖާގެ ނޭފަތުންނާއި ހުރިހާ ދޮރަކުން ލޭ އައިސްފައިވާ ކަމަށް ކުއްޖާގެ އާއިލާގެ މީހަކު ނަން ނުޖެހުމަށް ޝަރުތުކޮށް "ވަން" އަށް ކިޔައިދިނެވެ. އަދި ކުއްޖާގެ ފުއްޕާމެއަށް ކިރު އެޅި ފުއްޕާމޭ ފަޅައިގެން ގޮސްފައިވާ ކަމަށް ޑޮކްޓަރުންނާ ހަވާލާދީ އޭނާ ވަނީ ބުނެފަ އެވެ.\nކުއްޖާގެ މަންމަ އަކީ ކޮންމެވެސް ވަރަކަށް ބަލި މީހެއް ކަމަށާއި ކުދީންގެ ކަންކަމުގައި ވަރުބަލިވެގެން ބުއްދޭން ޖައްސާލި ވަގުތު ނިދިދާނެކަން ގަބޫލު ކުރާ ކަމަށްވެސް އޭނާ ބުންޏެވެ.\n"އެއީ ދެން ކޮންމެ މީހަކަށްވެސް ވެދާނެ ކަމެއް. ކުއްޖާގެ މަންމަ އަކީ ބަލި މީހެއް. ކުޑައިރުއްސުރެންވެސް ބަލި. ދެން އެހެން ދަރިން ކަންކަމާ ގޭތެރޭގެ ކަންކަމުގަ އުޅޭއިރު ވަރުބަލިވެގެން ނިދިދާނެ ކޮންމެ މީހަކަށްވެސް. އެކަމަކު ކަމެއް ދިމާވެދާނެ ހަމަ. އެކަމަކީ ކުއްޖާގެ މަންމަގެ އިހުމާލުން ނޫނީ ފަރުވާ ކުޑަވެގެން ދިމާވި ކަމެއް ނޫން." އޭނާ ބުންޏެވެ.\nދަރިފުޅުގެ މަރާއެކު އެ ދެމަފިރިން ވަރަށް ބޮޑަށް މާޔޫސްވެއްޖެ އެވެ. އެހެން ނަމަވެސް އެންމެންގެ ހިތްވަރާއެކު ކުރިއަށްދާން އެ ދެމަފިރިން ތިބީ ތައްޔާރަށެވެ.\nބޮޑުފުޅަދޫ ސިއްހީ މަރުކަޒުގެ މެނޭޖަރު ރަޒީނާ މުހައްމަދު ވިދާޅުވީ އިއްޔެ މެންދުރު ކުޑަ ކުއްޖާ މަރުކަޒަށް ގެންދިޔަ އިރުވެސް މަރުވެފައިވާ ކަމަށެވެ.\nކުޑަކުދިންގެ ހާއްސަ ޑޮކްޓަރު ޑރ. އަހުމަދު ފައިސަލް ވިދާޅުވީ ކުޑަކުދިން ބުއް ކޮށިއެރުން އެއީ އާންމު ކަމެއް ކަމަށެވެ. އެހެން ނަމަވެސް މިފަދަ ކަމެއްގައި ކުޑަކުއްޖަކު މަރުވުން އެއީ އާންމު ކޮށް ވާ ކަމެއް ނޫން ކަމަށެވެ.\nފައިސަލް ވިދާޅުވީ ކޮށިއެރުމުން އެންމެ އާންމުކޮށް ދިވެހިން ކުރާ ކަމަކީ ބުރަކަށީގައި ތެޅުން ކަމަށެވެ. ނަމަވެސް މިއީ ވަރަށް ބަލައިގެން ކުރަން ޖެހޭ ކަމެއް ކަމަށް ވިދާޅުވި އެވެ. މި ތުއްތު ކުއްޖާގެ މަރާ ގުޅޭ ތަފުސީލެއް ލިބިފައި ނުވާ ކަމަށާއި އެހެން ކަމުން މިކަމާ ގުޅޭ ގޮތުން އެއްޗެއް ވިދާޅުވާން ދަތިކަމަށް ޑރ. ފައިސަލް ވިދާޅުވި އެވެ.\nގުޅޭ ޓެގު އއ. ބޮޑުފޮޅުދޫ ކުޑަކުދީން މަންމަ


Aailaage Nugaboolugai Kaiveni Kurumun Rajam Kohffi - Vaguthu\nއާއިލާގެ ނުގަބޫލުގައި ކައިވެނި ކުރުމުން ރަޖަމްކޮށްފި\nއިންޑިއާގައި އަންހެނަކު އާއިލާގެ ނުގަބޫލުގައި ހިންދޫ ދީނުގެ އެހެން ސެކްޝަނެއްގެ މީހަކާއި ކައިވެނި ކުރި މައްސަލާގައި ކުދި ގަލުން ތަޅާ މަރާލައިފިއެވެ.\nމި ދެމަފިރިން ރަޖަމްކޮށްފައި ވަނީ، އަންހެން މީހާގެ އާއިލާ ބައްދަލުކުރުމަށް ކަރްޓަނަޓާއަށް އަށް ކުރި ޒިޔާރަތުގައެވެ. މި އަންހެން މީހާ ވަނީ އޭނާގެ އާއިލާގެ ނުގަބޫލުގައި ކައިވެނިކޮށް، އޭނާގެ އާއިލާ ކައިރިން ފިލާފައެވެ.\nއުމުރުން 29 އަހަރުގެ މި ދެމަފިރިންނަކީ ކަރްނަޓަކާގެ އެއް ވިލޭޖަކަށް ނިސްބަތްވާ ދެ މީހުންނެވެ. މި ދެ މަފިރިން މީގެ ތިން އަހަރު ކުރިން އާއިލާގެ ނުގަބޫލުގައި ކައިވެނިކޮށް ބެންގަލޫރަށާއި، އަދި އެ ރީޖަންގެ އެކި ތަންތަނަށް ވަނީ ބަދަލުވެފައެވެ. މި ދެމަފިރިންގެ ދެ ދަރިންވެސް ތިބޭ ކަމަށް ވެއެވެ.\nމި ދެމަފިރިން އެނބުރި ކަރްނަޓަކާއަށް އައީ އާއިލާ މީހުންނާއި ބައްދަލު ކުރާށެވެ.\n"މި ދެމަފިރިން މަގުމަތިން އިއްޔެ ފެނިގެން، އަންހެންމީހާގެ ބޭބެއަށް އެކަން އެންގީ. ދެން އަންހެން މީހާގެ އާއިލާއިން އެއްވެ އެ ދެމަފިރިންގެ ގަޔަށް ގާ އުކާ މަރާލީ"ފުލުހުންގެ އޮފިސަރަކު އޭއެފްޕީއަށް ބުންޏެވެ.\nމި ދެމަފިރިން ރަޖަމް ކުރި މީހުންގެ ތެރޭގައި ހިމެނެނީ އަންހެން މީހާގެ ބޭބެ އާއި ބޮޑު ބޭބެއެވެ.\nރާއްޖޭގައި ތިބި އިންޑިއާ ރައްޔިތުން ގައުމަށް ގެންދިއުމަށް އިތުރު ދަތުރެއް\nނޮވެމްބަރު 8, 2019 07:42\nﷲ އަކުބަރު. ﷲ އައް ނަސުރު


Islam Karudhaahaa Behey Furihama Mauloomaathu Dhinin: DPE - Vaguthu\n1 މަސް ކުރިން ( ފެބުރުއަރީ 22, 2021 )\nއަމީނިއްޔާ ސްކޫލްގެ ދަރިވަރުންތަކެއް-- ވަގުތު އިމޭޖެސް: އިބްރާހިމް ޝާބިލް\nސާނަވީ ތައުލީމު ހާސިލް ކުރަމުންދާ ގްރޭޑް 10 އެއްގެ ދަރިވަރުންނަށް ޑިޕާޓްމެންޓް އޮފް ޕަބްލިކް އެކްޒަމިނޭޝަން (ޑީޕީއީ) އިން އިސްލާމް ކަރުދާސް ދިނުމުގެ ކުރިން ފުރިހަމަ މައުލޫމާތު ދީފައި ވާނެ ކަމަށް ޑީޕީއީ އިން މިއަދު ވިދާޅުވެއްޖެއެވެ.\nސާނަވީ ތައުލީމު ހާސިލް ކުރަމުންދާ ގްރޭޑް 10 އެއްގެ ދަރިވަރުންނާއި ޓީޗަރުންގެ ނުރުހުން ޑީޕީއީ އަށް އަމާޒުވީ އެސްއެސްސީ އިމްތިހާންގެ އިސްލާމް ކަރުދާހަށް ފަރިތަކުރުމަށް ރާއްޖޭގެ ހުރިހާ ސްކޫލެއްގައި އިއްޔެ ޓެސްޓް ހަދާފައި ވަނިކޮށެވެ. އެ ކުދިންނާއި ޓީޗަރުން ބުނަމުން އަންނަނީ ޑީޕީއީން ދިން އިސްލާމް ޕޭޕަރުގައި ނާންނާނެ ކަމަށް ބުނެފައިވާ ބައިތަކުންވެސް ސުވާލު އައިސްފައިވާ ކަމަށެވެ.\nޑީޕީއޭގެ ޑެޕިއުޓީ މިނިސްޓަރު މުހައްމަދު އިހުސާން "ވަގުތަށް" ވިދާޅުވީ އެއީ ކަނޑައެޅިގެން ދޮގު ވާހަކަތަކެއް ކަމަށެވެ. އިހްސާން ވިދާޅުވީ ޑީޕީއީ އިން އިމްތިހާނާ ގުޅޭ ފުރިހަމަ މައުލޫމާތު މީގެ އަހަރެއް ކުރިން ސްކޫލްތަކަށް ފޯރުކޮށްދީފައިވާ ކަމަށެވެ.\nއިހުސާން ވަނީ އެ ލިޔުންތައް ވެސް "ވަގުތު" އާ ހިއްސާ ކުރައްވައިފައެވެ.\nއިހްސާން ވިދާޅުވީ ގްރޭޑް 10 ގެ ފޮތުގެ ހުރިހާ ފިލާވަޅަކުން ސުވާލު ނާންނާނެ ކަން ޑީޕީއީ އިން އަންގާފައި ނުވާނެ ކަމަށެވެ. އަދި މި ކަރުދާހަކީ މިދިޔަ އަހަރު ތައްޔާރުކުރެވިފައިވާ ޕޭޕަރަކަށް ވާއިރު، އެ ކަރުދާހަށް އެއްވެސް ބަދަލެއް އައިސްފައި ނުވާ ކަމަށް އޭނާ ވިދާޅުވިއެވެ.\nއެކަމަކު، ޓީޗަރުންނަށް އެ މައުލޫމާތު ދަރިވަރުންނަށް އެންމެ ރަނގަޅަށް ފޯރުކޮށްދެވިފައި ނުވާތީ ކަންބޮޑުވުންތަކެއް ހުރި ކަން އޭނާ ފާހަގަކުރެއްވިއެވެ.\nމި އިމްތިހާނަކީ އިސްލާމް މާއްދާގެ މަންހަޖަށް ބޮޮޑު ބަދަލެއް އައުމާއި ގުޅިގެން މިއަހަރުގެ ކަރުދާހަށް އައިސްފައިވާ ބަދަލުތަކަށް ކުދިން އަހުލުވެރި ކުރުމުގެ ގޮތުން ދެވުނު ނަމޫނާ އިމްތިހާނެކެވެ.\nއެސްއެސްސީ އިސްލާމް ޕޭޕަރަަށް އެންމެ ފަހުން ބޮޑު ބަދަލެއް އައިސްފައި ވަނީ 2009 ވަނަ އަހަރު ސިލަބަސް ބަދަލުވުމާ ގުޅިގެންނެވެ.\nފެބުރުއަރީ 22, 2021 13:03\nއެއްކަމެސް ރަނގަޅަށް ނުކުރެވޭ ބައެއްތީ!\nއޭލެވެލް އަށް ފާޑުފާޑު ބަދަލުތައް ގެންނަނިކޮށްވިއްޔަ. ހުވާ ހަމަ ލެޑިލެޑީނޫން ބިންތިރި އަރުވާލަފާނަމޭ ހިތައްއަރަ\nނޭނގެ އަދި އެޗް.އެސް.ސީ އަށް ހާވާނެ އެއްޗެއް.\nޕޭޕަރު ހެދި ކުއްޖެއް\nފެބުރުއަރީ 22, 2021 13:06\nއަޖައިބެންނު އަޅެ މިދިޔަ އަހަރު ޑީޕީ އިން ދީފަ އިން ސަރކިއުލަރ އޭ ޓީޗަރުންްވެސް އަޅުގަނޑުމެންނާ ހަވާލު ކުރީ... އޭގަ އޮތީ ބުލެޓް ފޯމް އަށް ގްރޭޑް 10 އަކުން އަންނާނީ:\n1 އިސްލާމީ އަޤީދާ\n2 ހަދީޘް ޢިލްމު\n3 އިސްލާމީ ފިގުހު\nދެން މިވަރަށް ކަންނޭނގެ ކަމެއް ސާފު ކުރެވޭނީ....\nފެބުރުއަރީ 22, 2021 13:10\n10ގެ ފަކީރުންނަށް ޖައްސާ ހާލު ހަމަ ދެލޮލުން ކަރުނަ ހިލެ\nފެބުރުއަރީ 22, 2021 13:16\nޑީޕީއީ ގޯހެއްނުވާނެ. ގޯސްވާ ބައެއް މިއޮތީއެނގިފަ. ޓީޗަރުން ހޭލުންތެރި ނުވެ އެކަމުގެ މައުލޫމާތު ރަނގަޅަށް ނުދެވުން. ކުދިން ފިލާވަޅުތައް ރަނގަޅަށް ދަސްނުކުރެވުން. ޓީޗަރުން އިތުރު އެއްޗެއް ބުނެފިއްޔާ ވަޒީފާއިން ވަކިކުރާނެ ކަމުގެ ބިރުދައްކާނެ. އެންމެރަނގަޅު ގޮތަކީ މި އޮޅުމަކުން ވީކަމަކަށް ހަދާގެއް ނުވާކަމަކަށް ހަދާލުން.\nފެބުރުއަރީ 22, 2021 14:23\nމެނޭޖްމަންޓްވެސް ނަހަދާ ހުރި ހިސާބު ޓީޗަރަކަށް އެގްޒެމިނޭޝަން ކަހަލަ މުހިންމު ތަންތަން ހަވާލުކުރީމަ ވާނެހުރިހާ ގޮތެއް ތި ވަނީ. ސްކޫލުތަކަށް ފޮނުވި ލިޔުމުގައި އޮތީ 10 ގެ ފޮތުން3ޔުނިޓުން އަންނާނެކަމަށް ކަޅާހުދުން ލިޔެފަ. އިހްސާނަށް އެނގޭބާ އިސްލާމް މާއްދާގައި އޮންނަނީ ކިތައް ޔުނިޓްކަން. ބޯހަލާކު ހަމަ.\nފެބުރުއަރީ 22, 2021 14:40\nދެން ކީއްވެ ހުރިހާ ސުކޫލަކުން އެ ޝަކުވާ ހުޝައަޅަން ވީ؟؟؟ ޙުރިހާ މުދައްރިސުންނަށްވެސް އޮޅުނީބާ؟ ނޫނީ ޑީޕީން މައުލޫމާތު ފޯރުކޮށްދޭން ނޭނގުނޭބާ؟؟\nޓެސްޓު ހެދި ދަރިވަރެއް\nފެބުރުއަރީ 22, 2021 20:40\nޑީޕީއީއިން މިދިޔަ އަހަރު 16 ފެބުރުވަރީގައި ސްކޫލްތަކަށް ފޮނުވާފައިވާ ސިޓީގައި ސާފުކޮށް އެބޮތް ގްރޭޑް 10 ގެ ފޮތުން ސުވާލު އަންނާނީ ޔުނިޓް 12އަދި3ކުން ކަން. އަދި ގްރޭޑް9ގެ މުޅި ފޮތުންކަން. ނަމަވެސް ގްރޭޑް 10 ގެ ފޮތުން ޔުނިޓް4ކުންވެސް އަދި 5،6ކުންވެސް ސުވާލު އައި... ކުދިން ދިޔައީ މިބައިތަކަށް ތައްޔާރު ނުވެ... ކޮބާ އެކުދިންނަށްވީ އިންސާފު؟\nޓެސްޓު ހެދި އެންޓަޓެއިނަރއެއް\nފެބުރުއަރީ 22, 2021 21:50\nޑީ. ޕީ.އީ އަށް ދެން ވަރަށް ވާހަކަ.....ހަބަރުތެއް ރަނގަޅައް ދޮގެ ކެރުވޭޅެ!🙄😠🤬\nފެބުރުއަރީ 22, 2021 22:59\nމީ ބޮޑު ދޮގެއް. ޓީޗަރު މީހާ ކުށްވެރި މިވީ. ކިހާ ރީތި.\nޕޭޕަރުހ ހެދި ކުއްޖެއް\nފެބުރުއަރީ 23, 2021 14:48\nމިކިހާ ދެރަވެއްޖެ ކަމެެއް! މީހަކު އަޖައިބެއް ނުވާނެ! އެއްމެ ދެތިން ޓީޗަރަކައް އޮޅިދާނެ އެހެންނަމަ ވެސް ހުރިހާ ރަށެށް ގަ ހުރިހާ ޓިޗަރުންނަށް އެހެެެން އޮޅޭތަ؟؟؟؟؟ އޭގެން ވެސް އެގިގެން ދަނީ ޑީޕީ އިން ހަދާ ދޮގު!!\nފެބުރުއަރީ 23, 2021 14:49\nޕޭޕަރުގެ މާރކްސް ތަކެއްވެސް ދިމައެއް ނުވޭ އެއްވެސް ޓީޗަރުންގެ މައްސަލަތައް؟؟؟؟\nްގްރޭޑް 10 ގެ ދަރިވަރެއް\nފެބުރުއަރީ 25, 2021 22:32\nއެންމެ ސްކޫލެއްގެ ޓީޗަރުންނަށް އޮޅުންނަމަ ޑީ.ޕީ.އީ އިން ދައްކާ ވަަހަކަ ޤަބޫލުކުރެވިދާނެ..އެކަމު މި ދިވެހި ރާއްޖޭގެ ހުރިހާ ސްކޫލްތަކަށް އޮޅުނީމަ އެ ދައްކާ ވާހަކަ ޤަބޫލެެއްނުކުރެވޭ.... ޑީ.ޕީ.އީ އިން ފޮނުވާފަހުރި ސަރކިއުލަރ ތައް އިހުސާން އަށް އަޅުގަނޑުމެން ގޮސް ދެއްކީމަތޯ ޤަބޫލުކުރައްވާނީ؟؟\nފެބުރުއަރީ 25, 2021 23:11\nކުށް ގަބޫލު ކުރުމުގެ ރީތި އުސޫލު ހިފަހައްޓަމާތޯ. އެއީ މީހާގެ އަގު ވެއްޓޭ ކަމެއްނޫން. އަދި ކީއް، އަގު އަރާ ކަމެއް. ކޮންމެ މީހަކަށްވެސް އަދި ބަޔަކަށްވެސް ކުށެއް ކުރެވިދާނެ. އެކަން ގަބޫލުކޮށް އަލުން ތަކުރާރު ނުކުރަން މަސައްކަތް ކުރަންވީ. އިހުސާނަކަސް ޑީޕީއޭ އަކަސް ކުށެއް ކުރެވިދާނެ ކަން ގަބޫލުކުރަން ޖެހޭނެ. ޤައުމެއްގަ ތިބި ހުރިހާ މުދައްރިސުންނަކީ ތަންދޮރު ނުދަންނަ ބަޔަކަށް ހަދަން އުޅުމަކީ ތިމާ އަށް ހުރިހާ އެއްޗެއް އެނގޭކަން އެހެން މީހުން ގަބޫލުކުރާނެ ކަމެއްނޫން


ނޭޝަނަލް އިންޓެގްރިޓީ ކޮމިޝަނަކީ ތަފާތު ދާއިރާތަކުގައި މަސައްކަތް ކޮށްފައިވާ ޤާބިލު ބޭފުޅުން ހިމެނޭ ގޮތަށް، 2015 ސެޕްޓެމްބަރު6ވަނަ ދުވަހު ރައީސުލް ޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލް ޤައްޔޫމް5އަހަރު ދުވަހަށް މަޖިލީހުގެ ރުހުމާއެކު އައްޔަންކޮށްފައިވާ ކޮމިޝަނެކެވެ.\nނޭޝަނަލް އިންޓެގްރިޓީ ކޮމިޝަނަކީ އަމިއްލަ ނަމުގައި ދަޢުވާ ކުރުމާއި ދަޢުވާ ލިބިގަތުމުގެ ބާރު ލިބިފައިވާ، އަމިއްލަ ނަމުގައި މުޢާމަލާތުކުރުމުގެ ހައިޘިއްޔަތު ލިބިފައިވާ އަދި ވަކި ސިއްކައެއް އޮންނަ މިނިވަން ޤާނޫނީ ޝަޚްޞެކެވެ.\nމި ޤާނޫނު ހިނގާނީ އަންނަނިވި ޤާނޫނު ތަންފީޛުކުރާ އިދާރާތަކާއި އެ އިދާރާތަކުގައި މަސައްކަތްކުރާ ފަރާތްތަކުގެ މައްޗަށެވެ.\nޤާނޫނު ނަންބަރު: 8/2011 (ދިވެހިރާއްޖޭގެ ކަސްޓަމްސްގެ ޤާނޫނު) ގެ ދަށުން އުފައްދާފައިވާ ކަސްޓަމްސް ސަރވިސް؛\nޤާނޫނު ނަންބަރު: 5/2008 (ފުލުހުންގެ ޤާނޫނު) ގެ ދަށުން އުފައްދާފައިވާ މޯލްޑިވްސް ޕޮލިސް ސަރވިސް؛\nޤާނޫނު ނަންބަރު: 14/2013 (ދިވެހިރާއްޖޭގެ ޖަލުތަކާއި ޕެރޮލްގެ ޤާނޫނު) ގެ ދަށުން އުފައްދާފައިވާ މޯލްޑިވްސް ކެރެކްޝަނަލް ސަރވިސް؛\nޤާނޫނު ނަންބަރު 1/2007 (ދިވެހިރާއްޖޭގެ އިމިގްރޭޝަންގެ ޤާނޫނު) އިން އުފައްދާފައިވާ މޯލްޑިވްސް އިމިގްރޭޝަން.


Barca ah furathama faharra lande nujehi ninmaalan jehijje | Mihaaru\nބާސެލޯނާގެ ފޯވާޑް ލުއިސް ސުއަރޭޒް މާޔޫސްވެފައި. --ފޮޓޯ: އޭއެފްޕީ\nބާސާ އަށް ފުރަތަމަ ފަހަރަށް ލަނޑެއް ނުޖެހި ނިންމާލަން ޖެހިއްޖެ\n12 ފެބުރުއަރީ 2018 - 09:51\nބާސެލޯނާ (ފެބްރުއަރީ 12) – ސްޕެނިޝް ލީގުގައި މި ސީޒަނުގައި ބާސެލޯނާ އަށް ލަނޑެއް ނުޖެހި ނިންމާލަން ޖެހުނު ފުރަތަމަ މެޗުގައި ރޭ ގެޓަފޭއާ 0-0 އިން އެއްވަރުވެއްޖެ އެވެ.\nބާސެލޯނާ ލީގުގައި މެޗަކުން ބަލިވެފައިނުވާއިރު އެ ޓީމު އެއް ވަނައިގައި އޮތީ 59 ޕޮއިންޓާ އެކު އެވެ. މިހާރު ދެ ވަނައިގައި 52 ޕޮއިންޓާ އެކު އޮތް އެތުލެޓިކޯ މެޑްރިޑާ ދެމެދު އޮތީ ހަތް ޕޮއިންޓުގެ ފަރަގެކެވެ.\nބާސެލޯނާގެ ކޭމްޕް ނޯ ސްޓޭޑިއަމުގައި ކުޅުނު މި މެޗުގައި އެ ޓީމުގެ ލިއޮނަލް މެސީ އާއި ފިލިއްޕޭ ކުޓީނިއޯ ފޮނުވާލި ހަމަލާތައް ގެޓަފޭގެ ގޯލްކީޕަރު މަތަކުރި އެވެ. ލީގުގައި ބާސެލޯނާ އަށް ފުރަތަމަ މެޗު ކުޅެދިން ޔެރީ މިނާ ބޮލުން ފޮނުވާލި ބޯޅައެއް ގޯލާ އަމާޒުނުވެ ދިޔަ އެވެ.\nމެޗުގެ ފަހު ސިކުންތުގައި ގެޓަފޭ އިން ލަނޑެއް ނުޖެހީ ކިރިޔާ އެވެ. އެ ޓީމުން ފޮނުވާލި ނުރައްކާތެރި ހިލޭ ޖެހުން ސަލާމަތްކުރީ ބާސެލޯނާގެ ގޯލްކީޕަރު މާކް-އެންދްރޭ ޓާ ސްޓެގެން އެވެ.\nރޭގެ އެހެން މެޗުތަކަށް ބަލާއިރު ވެލެންސިއާ ވަނީ ލެވަންޓޭ އަތުން 3-1 އިން މޮޅުވެ 43 ޕޮއިންޓް ހަމަކޮށް ތާވަލުގެ ތިން ވަނަ އަށް އަރައިފަ އެވެ. އެއާ އެކު ރެއާލް މެޑްރިޑް ވަނީ ހަތަރު ވަނަ އަށް އަނެއްކާ ވެސް ވެއްޓިފަ އެވެ. އެ ޓީމަށް ލިބިފައިވަނީ 42 ޕޮއިންޓެވެ.\nއިތުރު ލިޔުންތައް ބާސެލޯނާ ސްޕެނިޝް ލީގް\n22 hours ago 76\n1 day ago 156\n20 hours ago 9\nF & H Accountants Liquidation Notice of IRRA Investments Pvt Ltd7Jul 2020


Column Alifu Seenu: Hisaabuge professor jehssevi riyaasee hisaabu, history buravanee Ugail aa dhekolhah - One Online\nކޮލަމް އަލިފު ސީނު: ހިސާބުގެ ޕްރޮފެސަރު ޖެއްސެވި ރިޔާސީ ހިސާބު، ހިސްޓްރީ ބުރަވަނީ އުގެއިލާ ދެކޮޅަށް\nޕްރޮފެސަރު ހަސަން އުގެއިލް --\nވަރަށް ގިނަ ބަޔަކު ގަބޫލުކުރާ ގޮތުގައި ޕްރޮފެސަރު ހަސަން އުގައިލް އަކީ މޮޅު ބޭފުޅެކެވެ. އިލްމީ ގާބިލުކަން ހުރި ބޭފުޅެކެވެ. ރާއްޖޭގެ ނަން ފަހުރުވެރިކޮށްދެއްވާފައިވާ ބޭފުޅެކެވެ. އޭނާގެ ޚިދުމަތްތައް އެ ގޮތުގައި ދިވެހިން ބަލައިގަނެ އެވެ. އެކަމަކު ދިވެހިން ބަލައިގަންނާނެތޯ މިހާރު ސުވާލު އުފެދެނީ އޭނާ މިހާރު ގަސްތުކުރައްވާ ކަންތަކާ މެދު އެވެ. އެއީ، ވެރިކަމެވެ.\nރާއްޖޭގެ ރައީސް ކަމަށް ޝައުގުވެރިކަން ހުރި ކަމަށާއި ސިޔާސީ މަސައްކަތްތައް ކުރައްވަން ވަރަށް އަވަހަށް ރާއްޖެ ބަދަލުވެވަޑައިގަންނަވާނެ ކަމަށް، އާއިލާއާ އެކު އެމެރިކާގައި މިހާރު ދިރިއުޅުއްވަމުން ގެންދަވާ އުގެއިލް ދާދި ފަހުން ވަނ ވިދާޅުވެފައެވެ.\nއޮތްހާ ވެސް ސުވާލަކީ، އިލްމީ ބޭފުޅަކު އަދި ސައިންޓިސްޓަކު ރާއްޖެ ވަޑައިގެން އެ ކުރައްވާ ސިޔާސީ މަސައްކަތް ދިވެހީން ބަލައިގެންފާނެތޯއެވެ. ހިސާބުގެ އުސްތާޒު ސިޔާސީ މައިދާނަށް ވަޑައިގަންނަވަން، ހިސާބު ޖެއްސެވީ ކިހިނެއް ބައްލަވައިފައިތޯ މިއީ ވެސް ސުވާލެކެވެ.\nއެހެންވެ، އޭގެ ޖަވާބުތަކަށް ދިއުން ވެސް އެއީ ރަނގަޅު ކަމެކެވެ.\nއައްޑޫ ބޭފުޅަކަށް ވުމުން އޮތް ފުރުސަތަކީ ކޮބާ؟\nސުވާލެއް ވެސް ނެތެވެ؛ އައްޑޫ ސިޓީގައި ތައުލީމީ ގޮތުން މިހާތަނަށް އުފެދުނު އެންމެ ގާބިލު އެއް ބޭފުޅަކީ އުގެއިލް އެވެ. އަދި އޭނާ އަބަދުވެސް ފަހުރުވެރިކަމާ އެކު ވަކާލާތު ކުރައްވާ އެއް ކަމަކީ ވެސް އޭނާ އަކީ އައްޑޫ މީހެއް ކަމެވެ. މިއީ ވަރަށް ދުރާލައި، ސިޔާސީ ވިސްނުމުގައި އޭނާ ވިދާޅުވާ ވާހަކަތަކެއް ކަމަށް ބެލެވިދާނެ އެވެ. އެކަމުގެ ފުރުސަތު މިހާރު އެބަ އޮތެވެ.\nއައްޑޫ ސިޓީގެ ވަރަށް ގިނަ މީހުންގެ ވިސްނުމަކީ އަބަދު ވެސް ވެރިކަމަށް އައްޑޫ މީހަކު ގެނައުމެވެ. ވެރިކަމުގެ ތެރޭގައި އައްޑޫ އަށް ނިސްބަތްވާ މިނިސްޓަރުން މަދުވުމާއި އައްޑޫ އަށް ކޮށްދޭ ކަންކަން މަދުވުމުގެ ޝަކުވާތައް އަބަދުވެސް އިވެއެވެ. ބައެއް އާންމު ފޯރަމްތަކުގައި ވެސް އެ ސިޓީގެ ބައެއް މީހުން ފާޅުގައި އެ ވާހަކަ ދައްކާފައިވެ އެވެ. އަދި ބައެއް ރިޔާސީ ކެމްޕޭންތަކުގައި، ކެންޑިޑޭޓުން ވެސް އެ ވާހަކަތައް ދައްކަވައި އެހެން އެކަން ނުވާނެ ކަމަށް ވިދާޅުވެފައި ވެސް އެބަހުއްޓެވެ. އައްޑޫ ސިޓީއަކީ ހާއްސަ ތަނެއް ކަމަށާއި އެއީ ރާއްޖޭގައި އެންމެ އާބާދީ ބޮޑު ސިޓީ ކަމަށް ވިދާޅުވެ އައްޑޫ ސިޓީ އަށް އަބަދުވެސް އުންމީދުތައް ދެއްވަ އެވެ.\nޕްރޮފެސަރު އުގެއިލްގެ ހިޔާލުގައި، އައްޑޫ ސިޓީގެ ބޭފުޅަކަށް ވުން އެއީ ވެރިކަމަށް ވަޑައިގެންނެވިދާނެ ފޯމިއުލާއެއް ކަމަށް ގަބޫލު ކުރެއްވެނީ ކަމަށް ވެދާނެ އެވެ. އެހެން ނަމަވެސް، އައްޑޫ ސިޓީ އަށް އުފަން ބޭފުޅަކު ވެރިކަމަށް ވާދަކުރައްވާ މިއީ ފުރަތަމަ ފަހަރެއް ނޫނެވެ. 2008 ގައި އޮތް ރިޔާސީ އިންތިހާބުގައި ކުރީގެ ބަންޑާރަ ނައިބު ޑރ. ހަސަން ސައީދު ވާދަކުރައްވައި ރައީސް ކަމާ ހިސާބަށް ވަޑައިނުގެންނެވީ ހަމަ ކިރިޔާ އެވެ.\nނަމަވެސް ހަސަން ސައީދު ރައީސް ކަމަށް ވާދަކުރެއްވި އިރާއި މިހާރާ އަޅައި ކިޔޭނެ ހަމައެއް ނެތެވެ. ސިޔާސީ މަޝްރަހު ވެސް ވަރަށް ބޮޑަށް ތަފާތެވެ. ޑރ. ހަސަން ރިޔާސީ ރޭހަށް ވަޑައިގަތީ އޭރު ރައީސް މައުމޫން އަބްދުލްގައްޔޫމްގެ ވެރިކަމުގެ ތެރޭގައި ވަރަށް ވަރުގަދަ މޫވްމަންޓެއްގެ ތެރެއިން އަދި ވަރަށް ޒުވާން ޓީމަކާ އެކު އެވެ. އޭރު ނިއު މޯލްޑިވްސްގެ ނަމުގައި ސަރުކާރުގެ ތެރޭގައި ހިންގި އިސްލާހީ މަސައްކަތްތަކުގެ އެންމެ އިސް އެއް މޭސްތިރި އަކީ އޭނާ އެވެ. އަދި ރާއްޖޭގެ ކްރިމިނަލް ޖަސްޓިސް ސިސްޓަމް ބަދަލުކޮށްލެއްވުމާއި ޑިމޮކްރަސީ އަށް ރާއްޖެ އަނބުރާލުމުގެ އެންމެ މުހިއްމު މަސައްކަތްތަކެއް ކުރެއްވީ ވެސް ޑރ. ހަސަން އެވެ. އެހެންވެ، ވެރިކަމަށް އޭރު ކުރިމަތިލެއްވި އެންމެ ވަރުގަދަ ތިން ވަނަ ކެންޑިޑޭޓަކަށް ހަސަން ސައީދު ވުމަކީ އޭނާ އައްޑޫ ސިޓީއަށް އުފަންވެވަޑައިގަތުމުގެ ސަބަބުން ވީ ކަމެއް ނޫނެވެ. އެއީ ރިޔާސީ ރޭހަށް ނުކުންނެވި އިރު ވެސް ލިބިވަޑައިގެން އޮތް މަގުބޫލުކަމެއް އަދި އިސްލާހީ މަސައްކަތްތަކެއް ކުރެއްވުމުގެ ތެރެއިން ކުރެއްވި ހިދުމަތްތަކެއްގެ ނަތީޖާ އެވެ. މިއަދުވެސް އެއް ބަޔަކު ދެކޭ ގޮތުގައި ރައީސް މައުމޫންގެ ވެރިކަން ނިމުމަކަށް އައުމުގެ އެންމެ ބޮޑު އެއް ސަބަބަކީ އެމަނިކުފާނުގެ އިސްލާހީ އެޖެންޑާ ދޫކޮށްލެއްވި "ނިއު މޯލްޑިވްސް" މޫވްމެންޓެވެ. އަރިހުގައި ތިެއްބެވި "ޖަޔަންޓް" ސިޔާސީ ލީޑަރުން ދޫކޮށްލެއްވުމެވެ. އެހެން ކަމުން ނިއު މޯލްޑިވްސް މޫވްމެންޓުގެ ތެރެއިން ޑރ. ހަސަން އަކީ ކިހާ ވަރެއްގެ ބޭފުޅެއްކަން ސާފެވެ. އޭނާ ރިޔާސީ ރޭހުގެ ތިން ވަނަ ހޯއްދެވި އިރު ނަމާ އެކު ވިއްކެވި ޕްރޮޑަކްޓުގެ ތެރޭގައި އައްޑޫ ދަރިއަކަށް ވުމެއް ނެތެވެ.\nތައުލީމީ ބޭފުޅަކަށް ވީތީ ތަފާތުތަ؟\nނޫނެކެވެ؛ މިއީ މީގެ ސާޅީހަކަށް ނުވަތަ ފަންސާކަށް އަހަރު ކުރިއެއް ނޫނެވެ. ރައީސް މައުމޫން މިސްރުން ކިޔަވައި ވިދާޅުވެގެން ވަޑައިގެން އެމަނިކުފާނުގެ ދީނީ އަދި އިލްމީ ވާހަކަތަކަށް ދިވެހިން ލޯހުޅުވައި ވެރިކަން ދިން ގޮތަށް މިހާރު ދިނުމަކީ ވަރަށް ނާދިރު ކަމެކެވެ. ރައީސް މައުމޫން ވެރިކަމަށް ވަޑައިގަތީ ވެސް އޭރު އޮތް ސަރުކާރަށް ފާޑުވިދާޅުވަމުން ގެންދަވަމުން ދަނިކޮށެވެ. އެކަމަކު އޭރު ދިވެހިން އެމަނިކުފާނު ބޮޑަށް ބަލައިގަތީ ދީނީ އިލްމުވެރިއެއްގެ ގޮތުގަ އެވެ. ސަބަބަކީ އެވަރުގެ ދީނީ އިލްމެއް، ހާއްސަކޮށް އެވަރުގެ އިލްމެއް ހޯއްދަވައިފައިވާ ބޭފުޅަކު އޭރު ރާއްޖޭގައި މަދުވުމެވެ. އެހެން ވެ، ދީނީ އިލްމުވެރި ބޭފުޅަކު ވެރިކަމަށް ގެނައުން އޭރު ދިވެހިންނަށް ވީ ބޮޑު ފަހުރަކަށެވެ.\nއެކަމަކު ރާއްޖޭގައި ފަހުގެ ތާރީހުތައް ދައްކަނީ އެއާ މުޅިން ދެކޮޅަށެވެ. ދީނީ އިލްމު ހާސިލު ކުރެއްވި ބޭބޭފުޅުން ވަރަށް ގިނައިން އިންތިހާބީ މަގާމުތަކަށް ކުރިމަތިލައްވައި ހައިރާންވާހާ މަދު ވޯޓާ އެކު ވަނީ ނާކާމިޔާބުވެފަ އެވެ. އަދާލަތު ޕާޓީގެ ބޮޑެތި ޝެއިޚުންނަށް ވެސް ވަނީ މި ހަގީގަތާ ކުރިމަތިލާން ޖެހިފަ އެވެ.\nދީނާއި ސިޔާސަތަކީ ދިވެހިން ގަބޫލުކުރާ ގޮތުގައި ދެ ކަމެކެވެ. ދީނީ މީހުން ސިޔާސީ ވުމަކީ އެއް ބަޔަކު ބޭނުންވާ ގޮތެއްވެސް ނޫނެވެ. ދީނީ މީހުން ދީން ފެތުރުން އެއީ ގިނަ ދިވެހީން ގަބޫލުކުރާ އަސާސެވެ. އޭގެ ހަމަ އަނެއް ކޮޅެވެ. އިލްމީ މީހުން ވެސް އިލްމު ފެތުރުމުގައި ހަރަކާތްތެރިވުމުން ދިވެހިންގެ މެދުގައި އެ މީހެއްގެ ގަދަރު މާ ބޮޑަށް އުފުލެއެވެ.\nއުގެއިލް ރިޔާސީ ރޭހަށް ވަޑައިގަންނަވާ ވާހަކަތަކާ އެކު ވެސް އިވެމުން އަންނަނީ މިކަހަލަ ވާހަކަތަކެކެވެ. އެއް ބަޔަކު ބުނަނީ އުގެއިލްގެ ވިސްނުން ޖައްވުން ބޭރުވީ ކަމަށެވެ. އަދި އޭނާ އެ ހައްދަވަން އުޅުއްވަނީ ގޯހެއް ކަަމަށް ވެސް ބައެއް މީހުން ދެކެ އެވެ.\nގުޅޭ ޓެގު ސިޔާސީ ހަސަން އުގައިލް ރިޔާސީ އިންތިހާބު 2023


Raajjeyge ehbaivanthakan ITB Fair ge therein dhakaalaifi\nރިޕޯޓު - އައިޓީބީ ފެއަރ\nރާއްޖޭގެ އެއްބައިވަންތަކަން އައިޓިބީ ފެއަރގެ ތެރެއިން ދައްކާލައިފި\nމި ފެއަރގައި ދުނިޔޭގެ އެކި ކަންކޮޅުތަކުގެ ވިޔަފާރިވެރިން ބައިވެރިވޭ\nކ. މާލެ 15 މާރޗް 2019 | ހުކުރު 17:30 4,406\nރާއްޖޭގެ އުފެންދުންތަކުގެ ރަހަ ފެއަރ އަށް ޒިޔާރަތް ކުރި ފަރާތަކުން ބަލަނީ - އެމްއެމްޕީއާރްސީ\nއައިޓީބީ ފެއަރ އަކީ ދުނިޔޭގެ ފެންވަރުގައި ބާއްވާ ފަތުރުވެރިކަމުގެ އެންމެ ބޮޑު އެއް ފެއަރއެވެ. އެގޮތުން މި ފެއަރގައި ދުނިޔޭގެ އެކި ކަންކޮޅުތަކުގެ ވިޔަފާރިވެރިން ބައިވެރިވެއެވެ. އެއަރލައިން އޮޕަރޭޓަރުންނާއި ޓުއަރ އޮޕަރޭޓަރުންނާއި ފަތުރުވެރިކަން އިޝްތިހާރު ކުރުމަށް ބޭނުންވާ ކޮންމެ ފަރާތަކަށް މި ފެއަރ ވެގެންދާނީ އަގު ހުރި ފެއަރއަކަށެވެ. އެއީ މިފެއަރ އަށް ޒިޔާރަތްކުރާ މީހުން ގިނަވެފައި އެކި ޤައުމުތަކުގައި ވިޔަފާރީގެ ދާއިރާ ހަރަކާތްތެރިވާ ފަރާތްތަކާއި ފެއަރގެ ތެރެއިން ބައްދަލުވާތީއެވެ. މި ފެއަރ މި އަހަރުގެ މާރޗް މަހުގެ5ވަނަ ދުވަހުން 10 ވަނަ ދުވަހަށް ޖަރުމަންވިލާތުގެ ބާލިންގައި ވަނީ ކުރިއަށް ގެންގޮސްފައެވެ. އަދި ރާއްޖޭގެ ފަރާތުން ވެސް ވަނީ މި ފެއަރގައި ބައިވެރިވެފައެވެ.\nއެމްއެމްޕީއާރްސީގެ ފަރާތުން މި ފެއަރގައި ރާއްޖޭގެ ސްޓޯލް ޒީނަތްތެރި ކޮށްފައި ވަނީ ވަރަށް ފުރިހަމަކޮށެވެ. ރާއްޖޭގެ 105 ކުންފުންޏެއް ފެއަރގައި ބައިވެރިވެފައިވާއިރު އެ ކުންފުނިތަކުން މީޓިންތައް ކުރިއަށް ގެންދަން ވަކި ޖާގަ ދީފައިވެއެވެ. ލިޔެލާ ޖަހާތަން ވަގުތުން ފެންނަ ގޮތަށް ވަކި ސަރަހައްދެއް ކަނޑައަޅާފައިވާއިރު ރާއްޖޭގެ ރަހަތައް ވަގުތުން ފެއަރއަށް ޒިޔާރަތްކުރާ ފަރާތްތަކާއި ހަމައަށް ފޯރުކޮށްދެވިގެންދެއެވެ. އެގޮތުން ވަގުތުން މަސްހުނި ތައްޔާރު ކުރުމާއި ރޮށި ފިހުން ހިމެނެއެވެ. ފެއަރގެ ކުރިމަތިން އެމްއެމްޕީއާރްސީގެ މުވައްޒަފުން ފެއަރ އަށް ޒިޔާރަތްކުރާ ފަރާތްތަކަށް މައުލޫމާތުދޭއިރު އަރިމަތިން ހަދާފައިވާ ސްޓޭޖް ސަރަހައްދުން ގޮމަ ގްރޫޕާއި އިކުއިޓިކް ވައިބް ބޭންޑުން ރާއްޖޭގެ ރީތި ލަވަތަކާއި ފަރި ނެށުންތައް ދައްކުވައިދިނުމުގައި ހަރަކާތްތެރިވެއެވެ.\nއެހެން ސްޓޯލްތަކާއި އަޅާބަލާއިރު ރާއްޖޭގެ ސްޓޯލުން ފާހަގަވި އެންމެ ތަފާތުކަމަކީ ރާއްޖޭގެ ސްޓޯލްގެ އެއްބައިވަންތަކަމެވެ.\nފެއަރ އަށް ޒިޔާރަތްކުރި ފަރާތްތަކާއި އޮތް ގުޅުން ބަދަހިކުރުމަށްޓަކައި ރާއްޖޭގެ ފަރާތުން ވަނީ ގިނަގުނަ މަސައްކަތްތައް ކޮށްފައެވެ. އެގޮތުން ރާއްޖޭގެ ސަޤާފީ ހެދުންކަމުގައި ލިބާހާ ފޭލީގެ ލުމުގެ ފުރުސަތު އާންމު ފަރާތްތަކަށް ވަނީ ހުޅުވާލާފައެވެ. މިކަން ވެގެންދިޔައީ ފެއަރ އަށް ޒިޔާރަތްކުރި ފަރާތްތަކަށް އެހާމެ ކަމުދިޔަ ތަފާތު އަދި އުފާވެރި ކަމަކަށެވެ.\nރާއްޖޭގެ ޓީމްގެ ފަރާތުން ފެނުނު އެންމެ އަޅައިގަންނަ މަންޒަރަކީ ރާއްޖޭގެ ސަޤާފީ ހަރަކާތްތައް ބަލަން ސްޓޯލަށް ޖަމާވެފައިވާ މީހުން ސްޓޭޖް މައްޗަށް އަރުވާ، އެމީހުންނާއެކު އުފާވެރި ވަގުތުކޮޅެއް ހޭދަކޮށްލުމެވެ. ވަކި އުމުރަކަށް ބެލުމެއް ނެތި ރާއްޖޭގެ ޓީމުން ވަނީ އެ މީހުންނަށް އެއްބައިވަންތަކަމުގެ އިހްސާސް ކުރުވާދީފައެވެ. އިކުއިޓިކް ވައިބް ބޭންޑްގެ ފަރާތުން ވަނީ އެ ޤައުމުގެ ރައްޔިތުންނަށް ހާއްސަކޮށްގެން ޖަރުމަން ބަހުން ލަވަ ހުށަހަޅައިދީފައެވެ.\nއެމްއެމްޕީއާރްސީގެ ފަރާތުން ބުނީ މި ފަހަރުގެ ފެއަރ ވަރަށް ކާމިޔާބުކަމަށާއި ގިނަ ކުންފުނިތަކުން ބައިވެރިވުމުން ޖާގައިގެ ދަތިކަން ކުޑަކޮށް އުޅުނު ކަމަށެވެ. ނަމަވެސް އެކަން ހައްލުކޮށް ފެއަރ މިއަށްވުރެ ވެސް ފުރިހަމައަށް ބާއްވާނެ ކަމަށް އެމްއެމްޕީއާރްސީން ބުންޏެވެ.\nރާއްޖޭގެ ޓީމްގެ ފަރާތުން މި ފެއަރގެ ތެރެއިން ފެނިގެން ދިޔައީ ވަރަށް އެކުވެރި އުފާވެރި މަންޒަރެކެވެ. އެއީ އަންހެނުންގެ ދުވަސް ފާހަގަކުރުމަށްޓަކައި ރާއްޖޭގެ ޓީމްގެ ފަރާތުން ކުރިއަށް ގެންދިޔައި ފޮޓޯ ޝޫޓެވެ. ރާއްޖޭގެ ފަރާތުން މި ފެއަރގައި ބައިވެރިވި ހުރިހާ ކުންފުނިތަކުގެ އަންހެން ކަނބަލުން ވަނީ އެއްތަނަކަށް އެއްވެ ފޮޓޯ ނަގާފައެވެ. މިއީ މިކަހަލަ ފެއަރއެއްގެ ތެރެއިން އެންމެން ވެސް ދެކެން ބޭނުންވާނެ އުފާވެރި މަންޒަރެއްކަން ޔަގީނެވެ.\nއެންމެ ފަހުން އަޕްޑޭޓް ކުރީ:2މަސް ކުރިން | ރިވިއު ކުރީ: ޙުސައިން ޙަސަން


vnews - Europe ge enme ekaheri avah dhannamutha?\nޔޫރަޕުގެ އެންމެ އެކަހެރި އަވަށް ދަންނަމުތަ؟\nކަނޑުގެ ސަތަހައަށް ވުރެ 2،335 މީޓަރު އުހުގައި އޮންނަ ޚިނަލުގް އަވަށަކީ އަޒަރުބައިޖާނުގެ ގުބާ ޑިސްޓްރިކްޓުގެ އަވަށެކެވެ. އާބާދީ 1000 އަށް ވުރެ މަދު މިގަދީމީ އަވަށާ އެންމެ ކައިރި ރަށަށް ދިއުމަށްޓަކައި އަޑިގުޑަން މަގުތަކެއްގައި އެތައް ގަޑިއިރެއް ވަންދެން ދަތުރުކުރަން ޖެހެ އެވެ. ބުނެވޭ ގޮތުގައި ކައުކަސުސް ފަރުބަދަތަކުގެ ތެރޭގައި ފޮރުވިފައި އޮންނަ މިއަވަށަކީ ޔޫރަޕުގެ އެންމެ އެކަހެރި އެއް އަވަށެވެ.\nފޮޓޯގްރާފަރެއް ކަމަށްވާ އުމުރުން 26 އަހަރުގެ އިޔޯނާ ސަކެއްލަރަކީ ވަނީ އެސަރަހައްދަށް ކުރި ދަތުރެއްގައި ޚިނަލައުގްއަށް ޒިޔާރަތް ކޮށްފަ އެވެ.\nއަޒަރުބައިޖާނުގެ ޚިނަލުގް އަވަށް\n"އެތަނުގެ އެކަހެރިމިނާއި އެތަނަށް ދާން އޮންނަ މަގުގެ ހާލަތާ ހެދި އެއީ ދާން އެންމެ އެންމެ ފަސޭހަ ތަނެއް ނޫން. އެތަނަށް ދާ މަގުމަތީގައި ފެންނަ މަންޒަރުތަކަކީ އާދަޔާޚިލާފު މަންޒަރުތަކެއް" އިޔޯނާ ބުންޏެވެ.\nޚިނަލުގްގެ ރަށްވެހިން ކަމަށްވާ އަޒީރީ މީހުން އެސަރަހައްދުގައި އުޅޭތާ އެތަކެއް ގަރުނެއް ފާއިތުވެފައިވާއިރު، ބައެއް ތަޖުރިބާކާރުން ލަފާކުރައްވާ ގޮތުގައި އެއަވަށަކީ ގަދީމީ ޒަމާނުއްސުރެ ރަށްވެހިވެފައިވާ އަވަށެކެވެ. ދީންވެރި މުޖުތަމައެއް އުޅޭ މިއަވަށުގެ މީހުން ބުނާ ގޮތުގައި އެމީހުންނަކީ ސަލާމްލެއްވި ނޫޙުގެފާނުގެ ދަރިކޮޅުގެ ބައެކެވެ. އެމީހުން ބުނާ ގޮތުގައި ނޫޙުގެފާނުގެ ޠޫފާނަށްފަހު އެކަލޭގެފާނު އެއްގަމަށް އަރައިވަޑައިގެން އެފަރުބަދައިގައި ވަޒަންވެރިވެވަޑައިގެންނެވީ އެވެ.\nބަލާބެލުމަށް ޒަމާނުގެ މާބޮޑު އަސަރެއް ކޮށްފައިނެތް މިއަވަށަށް ޒިޔާރަތްކުރާ މީހުންނަށް ހީވާނީ މުޅިން އެހެން ޒަމާނަކަށް ދަތުރުކޮށްލެވުނު ހެންނެވެ. ސަބަބަކީ އެއަވަށުގައި ހުރި އެތަކެއް ތެޅިގާ ގެތަކާއި އާއްމު ޚިދުމަތްތައް އެއަވަށުން ލިބެން ނުހުރުމެވެ.\n"އެއަވަށުގައި ނުހުރޭ ލަގްޒަރީ ޚިދުމަތްތަކެއް. މިސާލަކަށް ކޮންމެ ގެއެއްގައި ހުންނާނެ ގެއިން ބޭރުގައި ފާހާނާއެއް ހަދާފައި ބިންމަތީގައި ފުން ވަޅުގަނޑެއް ކޮނެގެން. އެންމެ ރަނގަޅު ހާލުގައި ހުރި ފާހާނާއެއް ވިއްޔާ ހުންނާނީ ވަށައިގެން ލަކުޑި ޖަހާފައި. އަޅުގަނޑަކަށް ނުފެނޭ އަވަށުގެ ތެރޭގައި ފެންވެރުމަށް ހާއްސަކޮށްގެން ހަދާފަ ހުރި އެއްވެސް ތަނެއް. އަޅުގަނޑު ހުރި އާއިލާގައި ވެސް ނެތް އެކަހަލަ ތަނެއް" އިޔޯނާ ބުންޏެވެ.\nމިއަވަށުގައި ޒަމާނީ އެއްވެސް ކަމެއް ނެތް އެއް ސަބަބަކީ އެސަރަހައްދަކީ ރައްކާތެރިކޮށްފައިވާ ގުދުރަތީ ސަރަހައްދަކަށް ވުމެވެ. އެކަމުގެ ސަބަބުން އެސަރަހައްދުގައި އެއްވެސް ބާވަތެއްގެ ކޮންސްޓްރަކްޝަން މަސައްކަތެއް ކުރުމަކީ އަޒަރުބައިޖާނުގެ ސަރުކާރުން މަނާކޮށްފައިވާ ކަމެކެވެ. ޚިނަލުގްގައި އެއްވެސް ޒަމާނީ ހިދުމަތްތަކެއް ނެތް ނަމަވެސް، އެއަވަށުގެ ތާރީހާއި ސަގާފަތް ރައްކާތެރިކޮށް ދެމެހެއްޓުމަށްޓަކައި ހުރި ބައެއް އިމާރާތްތަކެއް އެބަހުއްޓެވެ.\n"އެއަވަށުގައި ހުރޭ ދާރުލްއާސާރެއް ޒިޔާރަތްކުރާ މީހުން އެދުނީމަ ހުޅުވާ. އޭގެ އިތުރުން ހުރޭ މިސްކިތެއް، ސަގާފީ ދަގަނޑު ފުރާޅެއް އަރުވާފައި ހުންނަ. އާއްމުއެއްޗެހި ވިއްކާ ކުޑަ ފިހާރައެއް އެއަވަށުގައި ހުރޭ. އެކަމަކު އަޅުގަނޑު އެރަށަށް ދިޔައިރު އެތަން ހުރީ ބަންދުކޮށްފައި. އެއަވަށުގެ ރައްޔިތުން ޖެހެނީ އެމީހުން ބޭނުންވާ އެއްޗެހި ގަންނަން އެންމެ ކައިރި ރަށުން. ގަނެގެން އެތަކެތި އަލުން އަވަށަށް އުފުލަން ޖެހޭނީ" އިޔޯނާ ބުންޏެވެ.\nއަޒަރުބައިޖާނުގެ ޚިނަލުގް އަވަށުގެ މަގެއް\nފަރުބަދައެއްގެ އެއްފަޅީގައި ހަދާފައިހުރި ގަދީމީ ގެތައް އެކުލެވޭ އަވަށް ދެކިލުމަށް އަންނަ ފަތުރުވެރިންނާއެކު ޚިނަލުގްއަށް ދާ ބިދޭސީ ފަތުރުވެރިންގެ އަދަދު ވަނީ އިތުރުވެފަ އެވެ. ހަމައެއާއެކު، އެސަރަހައްދުގައި ކުރެވެމުންދާ އިންވެސްޓްމަންޓުތަކުގެ ސަބަބުން އެސަރަހައްދުގައި މިހާރު ވަނީ ރަނގަޅު ފެންވަރުގެ މަގުތައް ވެސް ހެދެން ފަށާފަ އެވެ. މިއާއެކު ޔޫރަޕުގައި ރަށްވެހިވެފައިވާ އެންމެ އުސް އެއް ހިސާބު ދެކިލުމަށް ދާން ބޭނުންވާ މީހުންނަށް އިތުރު މަގުތަކެއް ވެސް ހުޅުވިގެންދާނެ އެވެ.\n"ތާރު އެޅި މަގު ހެދި ފަހުން އެ އަވަށަށް ދާ މީހުންގެ އަދަދު ވަނީ އިތުރުވެފައި. އެކަމަކު އެއަވަށުގައި މަޑުކޮށްލުން އެކަނި ވެސް އެއީ ފަތުރުވެރިންނަށް ކުރެވޭނެ ތަފާތު ތަޖުރިބާއެއް. އަޅުގަނޑަށް ހީވާގޮތުގައި ފަތުރުވެރިން ހަދާނެ ގޮތަކީ ޤުބާގެ ވެރިރަށުގައި ހުންނަ ހޮޓާތަކުގައި ތިބެފައި މަދުގަޑިއިރުތަކެއްގެ ދަތުރެއް ކުރުމަށްފަހު އެއަވަށަށް ޒޔާރަތްކޮށްލާނީ. އެއަވަށުގައި ރެއެއް ހޭދައެއް ނުކުރާނެ" އިޔޯނާ ބުންޏެވެ.


Beyruge faraaiythakah raahjjein baroashaavaa minvaru Technologyge eheegai kudakureveyne: Fayyaz - One Online\n"އެސް.އެމް.އީ އިނޮވޭޝަން ފަންޑް" ތައާރަފުކުރުމަށް ބޭއްވި ރަސްމިއްޔާތުގެ ތެރެއިން، އިކޮނޮމިކް މިނިސްޓަރ ފައްޔާޒް އިސްމާއިލް --- ވަން ފޮޓޯ: މުހައްމަދު އައުޒަމް\nބޭރުގެ ފަރާތްތަކަކަށް ރާއްޖެއިން ބަރޯސާވާ މިންވަރު ޓެކްނޮލޮޖީގެ އެހީގައި ކުޑަކުރެވޭނެ: ފައްޔާޒް\nބޭރުގެ ފަރާތްތަކަށް ރާއްޖެއިން ބަރޯސާވާ މިންވަރު ޓެކްނޮލޮޖީގެ އެހީގައި ކުޑަކުރެވޭނެ ކަމަށް އިކޮނޮމިކް މިނިސްޓަރު ފައްޔާޒް އިސްމާއިލް ވިދާޅުވެއްޖެއެވެ.\nމިނިސްޓަރު ފައްޔާޒް މިހެން ވިދާޅުވީ، "އެސް.އެމް.އީ އިނޮވޭޝަން ފަންޑް" ތައާރަފު ކުރުމަށް ހޮޓެލް ޖެންގައިި ރޭ ބޭއްވި ރަސްމިއްޔާތުގައި ވާހަކަދައްކަވަމުންނެވެ.\nމިނިސްޓަރު ފައްޔާޒް ވިދާޅުވީ، ރާއްޖޭގައި އިންފޮމޭޝަން އެންޑް ކޮމިޔުނިކޭޝަން ޓެކްނޮލޮޖީ، (އައި.ސީ.ޓީ)ގެ ދާއިރާ އަކީ ވަރަށް ބޮޑަށް އަޅާނުލެވި ދޫކޮށްލެވިފައިވާ ދާއިރާއެއް ކަމަށާއި، ނަމަވެސް އެ ދާއިރާ ކުރިއަރުވައިގެން ބޭރުގެ ގައުމުތަކަށް ރާއްޖެއިން ބަރޯސާވާ މިންވަރު ކުޑަކުރެވިގެންދާނެ ކަމަށެވެ.\n"ޓެކްނޮލޮޖީގެ ބޭނުން ހިފައިގެން އަޅުގަނޑުމެންގެ އިގުތިސާދު ކުރިއެރުވުމަށް ބޭރުގެ ފަރާތްތަކަށް ބަރޯސާވާ މިންވަރު ކުޑަކުރެވިދާނެ ކަމަށް އަޅުގަނޑަށް ފެނޭ." މިނިސްޓަރު ފައްޔާޒް ވިދާޅުވިއެވެ. އަދި ރާއްޖެއަށް މިހާރު ދިމާވެފައިވާ އެންމެ ބޮޑު އެއް މައްސަލައަކީ ދިވެހިން ވަޒީފާއަށް ނުނިކުތުމާއި، ރާއްޖޭގެ އިގުތިސާދަށް ބޭނުންވާ ވަރަށް ދިވެހި މަސައްކަތްތެރީން ނެތުން ކަމަށްވެސް މިނިސްޓަރު ފައްޔާޒް ވިދާޅުވިއެވެ.\nމިރޭ ތައާރަފު ކުރި "އެސް.އެމް.އީ އިނޮވޭޝަން ފަންޑް" އަކީ ޓެކްނޮލޮޖީ އާއި އެކި ރޮނގު ތަކުން އާ އީޖާދީ ދާއިރާތަކުން، ރާއްޖެ ކުރި އެރުވުމަށް ޒުވާނުންނަށް އަމާޒުކޮށްގެން ތައާރަފު ކުރި ފަންޑެެކެވެ. އެ ފަންޑުގެ ދަށުން 20 މިލިއަން ރުފިޔާގެ ލޯނު ދޫކުރުމަށް ވަނީ ހަމަޖެހިފައެވެ.\nގުޅޭ ޓެގު ޓެކްނޮލޮޖީ މިނިސްޓަރު ފައްޔާޒް އިސްމާއިލް\nފައްޔާޒްގެ އިތުބާރު ނެތް ކަމުގެ މައްސަލަ: ނަޝީދު ހެއްދެވީ އިތުރުފުޅެއް، އަސްލު ސޮއިކުރީ 21 މެންބަރުން!\nރައްޔިތުންގެ ވެރިކަމެއްނަމަ ފޮރުވައިގެން ކަންކަން ނިންމަނީ ކީއްވެގެންތޯ ޑރ. ޖަމީލު ސުވާލު ކުރައްވައިފި


3 Atholhehge causeway ge EIA hedhumah bayakaa havaalu kohfi - vNews.mv\nތިން އަތޮޅެއްގެ ކޯޒްވޭގެ އީއައިއޭ ހެދުމަށް ބަޔަކާ ހަވާލުކޮށްފި\n07 October 2019, 11:51\nތިން އަތޮޅެއްގައި ކޯޒްވޭ ހެދުމަށް އީއައިއޭ އާއި ޑިޒައިންގެ މަސައްކަތް ކުރުމަށް ބަޔަކާ ހަވާލުކޮށްފި އެވެ.\nޕްލޭނިން މިނިސްޓްރީގައި އިއްޔެ ބޭއްވި ރަސްމިއްޔާތެއްގައި މިމަސައްކަތް ކުރުމަށް ހަވާލުކޮށްފައިވަނީ އިންސާ ޕްރައިވެޓް ލިމިޓެޑަށެވެ.\nމިކަމުގެ އެއްބަސްވުމުގައި އިންސާގެ ފަރާތުން ސޮއި ކުރެއްވީ އެކުންފުނީގެ ޕްރޮޖެކްޓް އިންޖީނިއާ އާދާމް ޝާނީޒެވެ. ޕްލޭނިން މިނިސްޓްރީގެ ފަރާތުން އެއްބަސްވުމުގައި ސޮއި ކުރެއްވީ އެ މިނިސްޓްރީގެ ޑިރެކްޓާ ޖެނަރަލް ފާތިމަތު ޝާނާ ފާރޫގެވެ.\nކޯޒްވޭ ހެދުމަށް ސަރުކާރުން ނިންމާފައިވަނީ މ. އަތޮޅާއި، ތ. އަތޮޅުގެ އިތުރުން ގދ. އަތޮޅުގަ އެވެ.\nމ. އަތޮޅުގައި ކޯޒްވޭ ހެދުމަށް ނިންމާފައިވަނީ އެ އަތޮޅު މުއްޔާއި ނާލާފުށްޓާ ދެމެދުގަ އެވެ. މިމަޝްރޫއުގެ އީއައިއޭ އާއި ޑިޒައިންގެ މަސައްކަތް 39 ދުވަހުގެ ތެރޭގައި ނިންމަން ހަވާލުކޮށްފައިވަނީ 210،000.33 ރުފިޔާ އަށެވެ.\nތ. އަތޮޅުގައި ކޯޒްވޭ ހެދުމަށް ނިންމާފައިވަނީ އެ އަތޮޅު ވޭމަންޑޫ އާއި ކިނބިދޫއާ ދެމެދުގަ އެވެ. މިމަޝްރޫއުގެ އީއައިއޭ އާއި ޑިޒައިންގެ މަސައްކަތް 33 ދުވަހުގެ ތެރޭގައި ނިންމަން ހަވާލުކޮށްފައިވަނީ 185000.60 ރުފިޔާ އަށެވެ.\nގދ. އަތޮޅުގައި ކޯޒްވޭ ހެދުމަށް ނިންމާފައިވަނީ އެ އަތޮޅު މަޑަވެއްޔާއި ހޯޑެއްދޫ ގުޅާލުމުގެ އިތުރަށް ގދ. ފަރެސްމާތޮޑާ އާއި އެރަށުގެ ފަޅުތެރޭގައި ހިއްކައިގެން ހަދާ އެއާޕޯޓާއި ގުޅާލުމަށެވެ. މިމަޝްރޫއުގެ އީއައިއޭ އާއި ޑިޒައިންގެ މަސައްކަތް 80 ދުވަހުގެ ތެރޭގައި ނިންމަން ހަވާލުކޮށްފައިވަނީ 174،661.50 ރުފިޔާ އަށެވެ.


Akshay Ge Film "Sooryavanshi" Release Kuranee – adduLIVE\nއަކްޝޭގެ ފިލްމް "ސޫރްޔަވަންޝީ" ރިލީޒް ކުރަނީ\nJan 17, 2021, 12:15 ޝަބްނަމް ރަޝީދު\nކޮރޯނާގެ ސަބަބުން މުޅި ދުނިޔެ ކަންބޮޑުވެ ގިނަ ގައުމުތަކެއް ލޮކްޑައުންގެ ޙާލަތުގައި އޮތުމަށްފަހު މިހާރު ވަނީ އާންމު ޙާލަތަށް ރުޖޫޢަވާން ފަށާފައެވެ. އެގޮތުން ބޮލީވުޑްގެ ފިލްމްތައް ރިލީޒްކުރުން މެދު ކަނޑާލާފައި އޮތުމަށްފަހު ނޮވެމްބަރު 2020ގައި މިވަނީ އަލުން މި މަސައްކަތްތައް ފަށާފައެވެ.\nމި ގޮތުން އެންމެ ގިނަ ބަޔަކު އެ ފިލްމަކަށް އިންތިޒާރު ކުރި ފިލްމެއް ކަމަށްވާ އަކްޝޭ ކުމާރްގެ "ސޫރްޔަވަންޝީ" ނިމި ރިލީޒް ކުރުން މަޑުޖައްސާލާފައި އޮތުމަށްފަހު މިހާރު ވަނީ މި ޖަނަވަރީ މަސް ނިމުމުގެ ކުރިން ރިލީޒް ކުރުމަށް ތައްޔާރުވާން ފަށާފައެވެ. މި ފިލްމު ވެގެންދާނީ ލޮކްޑައުން އަށްފަހު ރިލީޒް ކުރެވޭ އެންމެ ބޮޑު އެއް ފިލްމަށެވެ. މި ފިލްމްގެ ލީޑް ރޯލުން އަކްޝޭ ކުމާރް، ކެޓްރީނާ ކެއިފް، އަޖޭ ދޭވްގަން، އަދި ރަންވީރް ސިންގް ފެނިގެންދާނެއެވެ. މި ފިލްމް ޑައިރެކްޓް ކޮށްފައިވަނީ ރޯހިތް ޝެއްޓީއެވެ.\nބޮލީވުޑްގެ ބޮޑެތި ފިލްމްތައް ރިލީޒް ކުރުމުގައި އަބަދުވެސް އޯޑިއަންސްގެ ސަޕޯޓް ބޮޑުވާނެ ކަމަށް ލަފާވާ ދުވަސްވަރު ތަކަށް ޕްރޮޑިއުސަރުން އިންތިޒާރު ކުރެއެވެ. އެ ގޮތަށް ކަންތައް ކުރަނީ ބޮޑެތި ޚަރަދުތައް ކޮށްފައި އުފައްދާ ފިލްމްތަކަށް ސަޕޯޓް ނުލިބި ފްލޮޕްވެދާނެ ކަމުގެ ބިރު އޮންނާތީއެވެ.\nބޮލީވުޑްގެ ފިލްމްތައް ރިލީޒް ކުރުން މަޑުޖައްސާލާފައި އޮތް ނަމަވެސް އުތުރު އިންޑިއާގެ ފިލްމްތައް 2020ގައި ވެސް ދިޔައީ ތިއޭޓަރު ތަކުގައި އަޅުވަމުންނެވެ. އެ ޕްރޮޑިއުސަރުން ބުނާ ގޮތުގައި އެ ފިލްމްތަކަށް ލިބުނު ތަރުޙީބު ވަކި ކުޑައެއް ނޫނެވެ.


Israel aaeku rasmeekoh UAE in gulhun gaaimu kohffi | Jazeera\tއިސްރާއީލާއެކު ރަސްމީކޮށް ޔޫއޭއީއިން ގުޅުން ގާއިމްކޮށްފި - Jazeera\nއިސްރާއީލާއެކު ރަސްމީކޮށް ޔޫއޭއީއިން ގުޅުން ގާއިމްކޮށްފި\nސާއިފް ޝިޔާދު August 29, 2020 57 views0\nއިސްރާއީލާއެކު ޔުނައިޓެޑް އަރަބި އެމިރޭޓްސް (ޔޫއޭއީ) އިން ރަސްމީކޮށް ގުޅުން ގާއިމްކޮށްފިއެވެ.\nޔޫއޭއީގެ ދައުލަތުގެ ޓީވީއިން ހާމަކޮށްފައިވާ ގޮތުގައި މި ނިންމުން ނިންމާފައިވަނީ އެމިރޭޓްސް އަދި ޔޫއޭއީގެ ލީޑަރު ޝެއިހް ޚަލީފާ ބިން ޒައިދް އަލް ނަހްޔާންގެ އެންގެވުމަަށެވެ.\nމި ނިންމުމާއެކު އިސްރާއީލްއަށް ނިސްބަތްވާ މީހުންނާއި ވިޔަފާރިތަކަށް ޔޫއޭއީގައި ވިޔަފާރިކުރުމުގެ ފުރުސަތު ފަހިވެގެން ދާނެއެވެ. އަދި އިސްރާއީލުގައި އުފައްދާ މުދާތައް ވެސް ޔޫއޭއީގައި މިހާރު ވިއްކުން ވަނީ ހުއްދަ ކުރެވިފައެވެ.\nއަންނަ ހޯމަ ދުވަހު މި ދެގައުމުގެ ދެމެދުގައި ފުރަތަމަ ފަހަރަށް ކޮމާޝަލް ފްލައިޓެއް ބޭއްވުމަށް ވަނީ ނިންމާފައެވެ. ތެލް އަވީވްއިން އަބޫ ދާބީއަށް ދަތުރުކުރާ މި ފްލައިޓްގައި ވައިޓް ހައުސްގެ ސީނިއަރ އެޑްވައިޒަރ ޖެރެޑް ކުޝްނަރ އާއި، ނެޝެނަލް ސެކިއުރިޓީ އެޑްވައިޒަރ ރޮބާޓް އޯބްރިއެން އާއި އެމެރިކާއިން މެދުއިރުމައްޗަށް ކަނޑައަޅާފައި ހުންނަ މަންދޫބު އޭވީ ބާކޮވިޓްޒްގެ އިތުރުން އަދިވެސް އިސް އޮފިޝަލުންތަކެއް އިސްރާއީލްގެ ނެޝަނަލް ސެކިއުރިޓީ އެޑްވައިޒަރާއެކު ބައިވެރިވުމަށް ވަނީ ހަމަޖެހިފައެވެ.\nމި ދަތުރުގައި ދެގައުމުގެ ދެމެދުގައި ގުޅުން ބަދަހިކުރުމާއި ގުޅޭގޮތުން މަޝްވަރާ ކުރާނެއެވެ. އެގޮތުން ޓޫރިޒަމާއި، ވިޔަފާރިއާއި ފައިންނޭންސް އަދި އޭވިއޭޝަންގެ އިތުރުން ސިއްޚީ ދާއިރާއާއި ހަކަތަ އުފެއްދުމުގެ ދާއިރާއިން ގުޅުން ބަދަހި ކުރުމާއި ގުޅޭގޮތުން މަޝްވަރާ ކުރުމަށް ހަމަޖެހިފައިވާ ކަމަށް ރިޕޯޓްތައް ބުނެއެވެ.\nޔޫއޭއީ އަދި އިސްރާއިލާ ދެމެދު ތާރީހީ އެއްބަސްވުމެއްގައި ސޮއިކުރުމުގައި މެދުވެރިޔެއްގެ ރޯލް އަދާކޮށްފައިވަނީ އެމެރިކާއެވެ. މި ނިންމުންތަކާއެކު ޔޫއޭއީ ވެގެންދިޔައީ ޖޯޑަން އަދި މިސްރަށް ފަހު އިސްރާއީލާއެކު ރަސްމީކޮށް ގުޅުން ގާއިމްކުރި އަރަބިކަރައިގެ ތިންވަނަ ގައުމަށެވެ.